ശുഭാപ്തിവിശ്വാസത്തോടെ പകരം വഴി തെരഞ്ഞെടുക്കാം | Education | Deshabhimani | Saturday Aug 27, 2016\nശുഭാപ്തിവിശ്വാസത്തോടെ പകരം വഴി തെരഞ്ഞെടുക്കാം\nഡോ. ടി പി സേതുമാധവന്Updated: Saturday Aug 27, 2016\nവിദ്യാര്‍ഥികള് ബിരുദ, ബിരുദാനന്തര കോഴ്സുകള് തെരഞ്ഞെടുക്കുമ്പോള് താല്‍പര്യം, ഉപരിപഠന, തൊഴില്‍സാധ്യതകള് എന്നിവ വിലയിരുത്തണം. എന്നാല് എല്ലാവര്‍ക്കും താല്‍പര്യമുള്ള കോഴ്സിന് പ്രവേശനം ലഭിയ്ക്കണമെന്നില്ല. ശുഭാപ്തി വിശ്വാസത്തോടെ ചിട്ടയോടെയുള്ള പഠനം ലക്ഷ്യപ്രാപ്തി കൈവരിക്കാന് സഹായിക്കും എന്നാല് താല്‍പര്യമുള്ള കോഴ്സിന് അഡ്മിഷന് ലഭിച്ചില്ലെങ്കില് അവ ലഭിയ്ക്കാനായി തുടരെ തുടരെ പ്രയത്നിക്കുന്ന വിദ്യാര്‍ഥികളുണ്ട്. മെഡിക്കല്, ജോയിന്റ് എന്‍ജിനിയറിങ്് പരീക്ഷകളില് ഈ പ്രവണത ദൃശ്യമാണ്. മുന്‍കാലങ്ങളെ അപേക്ഷിച്ച് കോഴ്സുകള്‍ക്ക് അഡ്മിഷന് ലഭിയ്ക്കാന് പ്രവേശന പരീക്ഷകള് കൂടുതലായി എഴുതേണ്ടിവരും.\nമെഡിക്കല് പ്രവേശന പരീക്ഷ രണ്ടും മൂന്നും തവണ റിപ്പീറ്റ് ചെയ്യുന്ന ആയിരക്കണക്കിന് വിദ്യാര്‍ഥികള് കേരളത്തിലുണ്ട്. റിപ്പീറ്റ് ചെയ്യുന്നതിലൂടെ ലക്ഷ്യപ്രാപ്തി കൈവരിക്കുന്നവരും അല്ലാത്തവരുമുണ്ട്. കോഴ്സുകളെ കുറിച്ച് മനസ്സിലാക്കാതെ ലഭിച്ച കോഴ്സിന് ചേരാത്തവരുമുണ്ട്. ഉദാഹരണമായി ആദ്യ വര്‍ഷം മെഡിക്കല് പ്രവേശനപരീക്ഷ മികച്ച റാങ്കോടെ പൂര്‍ത്തിയാക്കി ബിഡിഎസിന് അഡ്മിഷന് ലഭിച്ച വിദ്യാര്‍ഥി മറ്റുള്ളവരുടെ താല്‍പ്പര്യമനുസരിച്ച് ബിഡിഎസിന് ചേരാതെ വീണ്ടും മെഡിക്കല് പരീക്ഷ റിപ്പീറ്റ് ചെയ്തപ്പോള് റാങ്ക് ലിസ്റ്റില് ഏറെ പിന്നില്. തുടര്‍ന്ന് ബിഡിഎസ്സിന് കഴിഞ്ഞ വര്‍ഷം അഡ്മിഷന് ലഭിച്ചു. ഇതുപോലെ ചിലര് നഷ്ടബോധവുമായി മറ്റു കോഴ്സുകള്‍ക്ക് ചേരാന് നിര്‍ബന്ധിതമാകുന്നു. ഇത് ഒറ്റപ്പെട്ട സംഭവമല്ല. മികച്ച കോഴ്സിന് അഡ്മിഷന് ലഭിച്ചാല് എംബിബിഎസ്സും, ഐഐടിയിലെ ബിടെകും മതിയെന്ന നിശ്ചയദാര്‍ഢ്യത്തില് തീരുമാനം അനിശ്ചിതമായി നീട്ടിക്കൊണ്ടുപോകുന്ന വിദ്യാര്‍ഥികളേറെയുണ്ട്. രക്ഷിതാക്കള്, പരിശീലനകേന്ദ്രങ്ങള് മുതലായവര് നല്ലൊരളവുവരെ ഇത് പ്രോത്സാഹിപ്പിക്കുന്നു.\nമേല്‍സൂചിപ്പിച്ച അനിശ്ചിതത്വം ഒഴിവാക്കാന് വിദ്യാര്‍ഥിയുടെ കഴിവ്, കഴിവുകേട്, എന്നിവയ്ക്കിണങ്ങിയ മറ്റു കോഴ്സുകള് കൂടി കണ്ടെത്താന് ശ്രമിക്കണം. കേരളത്തില് 40ശതമാനത്തോളം മെഡിക്കല്, എന്‍ജിനിയറിങ്, പ്രവേശനപരീക്ഷയെഴുതുന്ന വിദ്യാര്‍ഥികള്‍ക്ക് അവരുടെ ആദ്യ ചോയ്സിന് പ്രവേശനം ലഭിയ്ക്കുന്നില്ല. ഉദാഹരണമായി ബിഡിഎസ്, കാര്‍ഷിക, വെറ്ററിനറി, ആയുര്‍വേദ, ഹോമിയോ കോഴ്സുകള്‍ക്കോ, മറ്റു ഡിഗ്രി പ്രോഗ്രാമുകള്‍ക്കോ അഡ്മിഷന് ലഭിച്ചു വരുന്നു. എന്‍ജിനിയറിങ്ങില് ഐഐടി, എന്‍ഐടിക്കപ്പുറം സംസ്ഥാനത്തെ എന്‍ജിനിയറിങ് കോളേജുകളില് അഡ്മിഷന് ലഭിയ്ക്കുന്നു. മാത്രമല്ല താല്‍പര്യമുള്ള ബ്രാഞ്ച് ലഭിച്ചില്ലെങ്കില് മറ്റു ബ്രാഞ്ചുകള്‍ക്ക് ചേരേണ്ടി വരുന്നു.\nഒരു പരിധിവരെ ഈ മാറ്റം വിദ്യാര്‍ഥികളും രക്ഷിതാക്കളും അംഗീകരിച്ചേ മതിയാകൂ! ജീവിതകാലം മുഴുവന് ആദ്യ ചോയ്സിനെക്കുറിച്ചാലോചിച്ച് സമയം കളയരുത്. എല്ലാ കോഴ്സുകള്‍ക്കും മികച്ച ഉപരിപഠന, തൊഴില് സാധ്യതയുണ്ടെന്ന് പ്രത്യേകം ഓര്‍ക്കണം. അതിനാല് ഉപരിപഠന മേഖല തെരഞ്ഞെടുക്കുമ്പോള് മികച്ച 3–4 കോഴ്സുകളെക്കുറിച്ച് അറിഞ്ഞിരിക്കണം. എല്ലായ്പ്പോഴും മറ്റൊരു വഴി കണ്ടെത്തിയിരിക്കണം. ബിരുദവിദ്യാര്‍ഥികളും ബിരുദാനന്തര മേഖല തെരഞ്ഞെടുക്കുമ്പോള് ഇത് പ്രത്യേകം ശ്രദ്ധിയ്ക്കേണ്ടതാണ്.\nഡിഗ്രിയ്ക്കുശേഷം സിവില് സര്‍വീസസ് പരീക്ഷയ്ക്ക് തയ്യാറെടുക്കുമ്പോഴും മറ്റൊരു വഴ്ിക്ക മുന്‍ഗണന നല്‍കണം. ഈ കാലയളവില് മറ്റൊരു പ്രൊഫഷണനും പ്രാമുഖ്യം നല്‍കണം. ബിരുദാനന്തര ബിരുദം കഴിഞ്ഞവര് നെറ്റ് പരീക്ഷ എഴുതണം. ഐബിപിഎസ്, ക്യാറ്റ്, ഇന്ത്യന് ഫോറസ്റ്റ് സര്‍വീസ്, ഇന്ത്യന് എക്കണോമിക് സര്‍വീസ് എന്നീ പരീക്ഷകളും എഴുതണം.\nവിദേശ പഠനത്തിന്റെ സാധ്യതകളാരായണം. യൂറോപ്പ്യന് രാജ്യങ്ങള്, കാനഡ, ആസ്ട്രേലിയ, സിംഗപ്പൂര് എന്നീ രാജ്യങ്ങളില് ഉപരിപഠന സാധ്യതകളേറെയുണ്ട്. പ്ളസ്ടു വിന് ശേഷം SAT ഉം IELTS/TOEFL എഴുതിയും ഡിഗ്രിക്കുശേഷം GRE, IELTS/TOEFL എന്നിവ എഴുതിയും അഡ്മിഷന് ശ്രമിക്കാം. താല്‍പര്യമുള്ള വിഷയങ്ങളില് ഉപരിപഠനത്തിന് ശ്രമിക്കാം.\nസയന്‍സ്, ഡിസൈന്, ഫാഷന്‍ടെക്നോളജി, ഫുടവെയര് ഡിസൈന്, ഡെവലപ്മെന്റല് സയന്‍സ്, അക്കൌണ്ടിങ്, ഇ–കൊമേഴ്സ്, ആക്ച്വറിയല് സയന്‍സ്, നെറ്റ് വര്‍ക്ക് സിസ്റ്റംസ്, നാനോസയന്‍സ് മുതലായവ വന് സാധ്യതകളുള്ള കോഴ്സുകളാണ്.


ശരണ്യ ഇന്ന് വേദനയുടെ ലോകത്ത് : മരണത്തെ മുഖാമുഖം കാണുന്നു : ഏഴ് വര്‍ഷത്തിനുള്ളില് ഒമ്പത് സര്‍ജറി; സഹായം അഭ്യര്‍ഥിച്ച് വീഡിയോയുമായി ശരണ്യ\nഅര്‍ബുദരോഗത്തെ തുടര്‍ന്ന് നടി ശരണ്യക്ക് ഏഴ് വര്‍ഷത്തിനുള്ളില് ഒമ്പത് സര്‍ജറിയാണ് വേണ്ടിവന്നത്. ശരണ്യയുടെ ഇപ്പോഴത്തെ അവസ്ഥ വ്യക്തമാക്കി സാമൂഹ്യപ്രവര്‍ത്തകനായ ഫിറോസ് കുന്നംപറമ്പില് ഒരു വീഡിയോ ഷെയര് ചെയ്‍തിരിക്കുന്നത്.\nശരണ്യ ഇന്ന് വേദനയുടെ ലോകത്താണ്. മരണത്തെ മുഖാമുഖം കാണുകയാണ്. ബ്രെയിൻ ട്യൂമര് എന്ന അസുഖം ബാധിച്ച് ഏഴ് വര്‍ഷമായി ചികിത്സയിലാണ്. തലചായ്‍ക്കാൻ ഒരിടംപോലുമില്ലാതെ വാടകവീട്ടിലാണ് താമസമെന്ന് വീഡിയോയ്‍ക്ക് അടിക്കുറിപ്പായി എഴുതിയിരിക്കുന്നു.\nസര്‍ജറിക്ക് മുമ്പ് ശരീരത്തിന്റെ ഒരു ഭാഗം തളര്‍ന്നുപോയിരുന്നു. ഒരു സര്‍ജറി കഴിഞ്ഞ് രണ്ടാഴ്‍ചയായാല് ആരോഗ്യം നേരെയാവും. പിന്നീട് ഒരുമാസം റെസ്റ്റ് എടുക്കും. പിന്നെ അഭിനയിക്കാന് പോവും. അങ്ങനെയാണ് ഇതുവരെയുള്ള സര്‍ജറിയ്ക്ക് പണം കണ്ടെത്തിയത്- ശരണ്യ വീഡിയോയില് പറയുന്നു.\nനേരത്തെ സാമൂഹ്യപ്രവര്‍ത്തകനായ സൂരജ് പാലക്കാരനും നടി സീമാ ജി നായരും ശരണ്യയുടെ അവസ്ഥ വ്യക്തമാക്കി രംഗത്ത് എത്തിയിരുന്നു. ശരണ്യ ഏഴാമത്തെ ശസ്‍ത്രക്രിയയ്‍ക്ക് പോകുന്നിതിനു മുമ്പായിരുന്നു സീമാ ജി നായര് അവരുടെ അവസ്ഥ വ്യക്തമാക്കിയത്. ശരണ്യക്ക് ആറ് വര്‍ഷം മുമ്പ് ട്യൂമര് വന്നിരുന്നു. അന്നൊക്കെ കലാകാരൻമാര് സഹായിക്കുകയും ചെയ്‍തു.\nഎന്നാല് ഇപ്പോള് ഓരോ വര്‍ഷവും ബ്രെയിൻ ട്യൂമര് അതിന്റെ മൂര്‍ദ്ധന്യാവസ്ഥയില് വരുകയും, ഓരോ തവണയും ആശുപത്രിയിൽ എത്തി ഓപ്പറേഷൻ ചെയ്യുകയുമാണ്. ഏഴ് മാസം മുമ്പാണ് അവസാനമായി ഓപ്പറേഷൻ നടത്തിയത്. അത് ആറാമത്തെ സർജറി ആയിരുന്നു. ഇപ്പോൾ ഏഴ് മാസത്തിനു ശേഷം ഏഴാമത്തെ സർജറിക്കായി ശരണ്യ പോകുകയാണ്.\nഇത് കുറച്ച് ക്രിട്ടിക്കൽ ആണ്. ഒരുവശം ഏകദേശം തളർന്നുപോകുന്ന അവസ്ഥയിലേയ്ക്ക് എത്തിയിരിക്കുന്നു. എന്നെപ്പോലെ കലാരംഗത്തുള്ള മറ്റുള്ളവർ ഓരോ ഓപ്പറേഷനും അവളെ സഹായിച്ചിട്ടുണ്ട്. എന്നാൽ ഓരോ വർഷവും വരുന്ന ഈ അസുഖത്തിൽ എല്ലാവർക്കും സഹായിക്കാൻ പരിമിതികളുണ്ടാകും. അവളായിരുന്നു ആ കുടുംബത്തിന്റെ അത്താണി. അവളിലൂടെയാണ് ആ കുടുംബം കഴിഞ്ഞുപോയിരുന്നത്- സീമാ ജി നായര് പറഞ്ഞിരുന്നു. അതിനുശേഷം രണ്ട് ശസ്‍ത്രക്രിയകള് ശരണ്യക്ക് വേണ്ടിവന്നു.


ബ്യൂട്ടിപാര്‍ലര് വെടിവെപ്പ് കേസ്: ക്വട്ടേഷന് നല്‍കിയത് രവി പൂജാരി തന്നെ | Kochi beauty parlour firing case\nബ്യൂട്ടിപാര്‍ലര് വെടിവെപ്പ് കേസ്: ക്വട്ടേഷന് നല്‍കിയത് രവി പൂജാരി തന്നെ\nApr 12, 2019, 02:42 PM IST\n50 ലക്ഷം രൂപയ്ക്കായിരുന്നു ക്വട്ടേഷന്. ഇതില് പ്രതികള്‍ക്ക് 45,000 രൂപയാണ് നല്‍കിയത്.\nകൊച്ചി: നടി ലീന മരിയപോളിന്റെ പനമ്പിള്ളി നഗറിലെ ബ്യൂട്ടിപാര്‍ലറിന് നേരെ വെടിവെയ്ക്കാന് ക്വട്ടേഷന് നല്‍കിയത് രവി പൂജാരിയാണെന്ന് ക്രൈംബ്രാഞ്ച് അറിയിച്ചു. 50 ലക്ഷം രൂപയ്ക്കായിരുന്നു ക്വട്ടേഷന്. ഇതില് പ്രതികള്‍ക്ക് 45,000 രൂപയാണ് നല്‍കിയത്.\nബ്യൂട്ടിപാര്‍ലര് വെടിവെപ്പ് കേസില് വ്യാഴാഴ്ചയാണ് എറണാകുളം സ്വദേശികളായ ബിലാല്, വിപിന് വര്‍ഗീസ് എന്നിവരെ അറസ്റ്റ് ചെയ്തത്. തോക്കും പിസ്റ്റളും വാഹനവും എത്തിച്ച് നല്‍കിയത് കാസര്‍കോട് നിന്നുള്ള സംഘമാണ്. രവി പൂജാരിയുടെ സംഘാഗംമായ കാസര്‍കോട് സ്വദേശിയാണ് ബിലാലിന് ക്വട്ടേഷന് നല്‍കിയത്. രവി പൂജാരിയെ ഇന്ത്യയിലെത്തിക്കാനുള്ള ശ്രമം തുടരുന്നുവെന്നും പ്രതികളെ കസ്റ്റഡിയില് വാങ്ങുമെന്നും പോലീസ് അറിയിച്ചു.\nപതികള് പെരുമ്പാവൂരിലെ കുപ്രസിദ്ധ ഗുണ്ടാസംഘവുമായി ബന്ധപ്പെട്ടവരാണെന്ന് പോലീസ് പറയുന്നു. കാസര്‍കോടുള്ള ഗുണ്ടാസംഘം വഴിയാണ് രവി പൂജാരിയുടെ സംഘം ഇവരെ ബന്ധപ്പെട്ടത്.\nകഴിഞ്ഞ ഡിസംബര് 15 നാണ് സംഭവം. ബൈക്കിലെത്തിയ സംഘമാണ് ബ്യൂട്ടി പാര്‍ലറിന് നേരെ വെടിയുതിര്‍ത്തത്.\nContent Highlights: Kochi beauty parlour firing case\nKochi beauty parlour firing case


Astrology | വിവാഹം ഉറപ്പിക്കാൻ സാധ്യത; സാമ്പത്തിക ഭദ്രത കൈവരിക്കും; ഇന്നത്തെ ദിവസഫലം| Astrological prediction for February 10, 2022 – News18 Malayalam\nHome » photogallery » life » ASTROLOGICAL PREDICTION FOR 10TH FEBRUARY 2022 NJ GH\nAstrology | വിവാഹം ഉറപ്പിക്കാൻ സാധ്യത; സാമ്പത്തിക ഭദ്രത കൈവരിക്കും; ഇന്നത്തെ ദിവസഫലം\nതയ്യാറാക്കിയത്: പൂജ ചന്ദ്ര ( സിത്താര- ദി വെൽനസ്സ് സ്റ്റുഡിയോ സ്ഥാപക) www.citaaraa.com. വിവിധ രാശികളിൽ ജനിച്ചവരുടെ 2022 ഫെബ്രുവരി പത്തിലെ ദിവസ ഫലം അറിയാം.\n| February 10, 2022, 07:04 IST\nഏരീസ് (Arise - മേടം രാശി): മാർച്ച് 21നും ഏപ്രിൽ 19നും ഇടയിൽ ജനിച്ചവർ. സ്വയം ശാക്തീകരിക്കാനുള്ള ദിവസമാണിന്ന്. ഇന്ന് നിങ്ങൾക്ക് ഏതെങ്കിലും പുതിയ കാര്യങ്ങൾ പരീക്ഷിച്ചു നോക്കാവുന്നതാണ്. അവയിൽ നിങ്ങൾക്ക് വിജയം കണ്ടെത്താൻ സാധിക്കും. നിങ്ങളുടെ മാതാവിന്റെ ആരോഗ്യ കാര്യം പ്രത്യേകം ശ്രദ്ധിക്കുക. ഭാഗ്യ ചിഹ്നം - ഒരു വിളക്ക്\nടോറസ് (Taurus - ഇടവം രാശി): ഏപ്രിൽ 20നും മെയ് 20നും ഇടയിൽ ജനിച്ചവർ. പഴയ പല കാര്യങ്ങളും നിങ്ങളെ ഇപ്പോഴും വേട്ടയാടുന്നുണ്ടാകും. ജോലി കാര്യത്തിൽ നിങ്ങൾ കുറച്ചുകൂടി ശ്രദ്ധ പതിപ്പിക്കേണ്ടതുണ്ട്. ജോലിയോട് കൂടുതൽ പ്രതിബദ്ധത കാണിക്കാൻ നിങ്ങൾ ശ്രമിക്കണം. ശുഭ കാര്യങ്ങൾ സംഭവിക്കും. വിവാഹം ഉറപ്പിക്കാൻ സാധ്യത കാണുന്നു. കുടുംബത്തിൽ ഇത് സന്തോഷത്തിന്കാരണമാകും. ഭാഗ്യ ചിഹ്നം - ഒരു തൂവൽ\nജെമിനി (Gemini - മിഥുനം രാശി): മെയ് 21നും ജൂൺ 21നും ഇടയിൽ ജനിച്ചവർ. നിങ്ങൾ ആഗ്രഹിക്കുന്ന കാര്യം നടക്കാൻ ക്ഷമയോടെ കാത്തിരിക്കണം. വൈകുന്നതിന്റെ അർഥം നിങ്ങൾ ആഗ്രഹിച്ച കാര്യം നടക്കില്ല എന്നല്ല. ജോലി സ്ഥലങ്ങളിൽ നിങ്ങൾക്കെതിരെ വിമർശനങ്ങൾ ഉണ്ടാകാം. നിങ്ങൾ ഒരു യാത്ര ആസൂത്രണം ചെയ്തിട്ടുണ്ടെങ്കിൽ അത് വൈകാൻ സാധ്യതയുണ്ട്. ഭാഗ്യ ചിഹ്നം - ഒരു ഹെലികോപ്റ്റർ\nകാൻസർ (Cancer - കർക്കിടകം രാശി ): ജൂൺ 22നും ജൂലൈ 22നും ഇടയിൽ ജനിച്ചവർ നിങ്ങളിൽ പുതിയ ഉത്തരവാദിത്തങ്ങൾ വന്നുചേരും. സമയബന്ധിതമായി ആ ഉത്തരവാദിത്തങ്ങൾ നിർവഹിക്കുക എന്നത് നിങ്ങളെ സംബന്ധിച്ച് വളരെ ബുദ്ധിമുട്ടേറിയ കാര്യമായിരിക്കും. നിങ്ങളിൽ അധിഷ്ഠിതമായ ജോലികൾ വേഗത്തിൽ ചെയ്തു തീർക്കേണ്ടതായി വരും. പുതിയ അവസരങ്ങൾ നിങ്ങളെ തേടി എത്തും. ഇടയ്ക്കുള്ള വിശ്രമം വളരെ പ്രധാനമാണ്. ഭാഗ്യ ചിഹ്നം - വെളുത്ത റോസ്\nലിയോ ( Leo - ചിങ്ങം രാശി): ജൂലൈ 23നും ആഗസ്റ്റ് 22നും ഇടയിൽ ജനിച്ചവർ. നിങ്ങൾ നിർബന്ധബുദ്ധിയോടെ പിടിച്ചു വെച്ച കാര്യങ്ങൾ ഉപേക്ഷിക്കാനുള്ള സമയമായി. കോപം നിയന്ത്രിക്കാൻ ശ്രമിക്കണം. പല കാര്യങ്ങളിലും ഇന്നത്തെ ദിവസം നിങ്ങൾ പ്രകോപിതനാകാൻ സാധ്യതയുണ്ട്. എന്നാൽ കോപം നിയന്ത്രിക്കാൻ കഴിഞ്ഞാൽ നിങ്ങൾ ഈ ബുദ്ധിമുട്ടുകളിൽ നിന്നും രക്ഷ നേടും. അമിതമായി കോപം പ്രകടിപ്പിക്കുന്നത് നിങ്ങളുടെ മനഃസമാധാനം ഇല്ലാതാക്കും. സൗഹൃദപരമായ കൂടിക്കാഴ്ചകൾ ഉണ്ടാകാം. ഭാഗ്യ ചിഹ്നം - ഒരു നോട്ട്പാഡ്\nവിർഗോ ( Virgo) (കന്നി രാശി): ആഗസ്റ്റ് 23നും സെപ്റ്റംബർ 22നും ഇടയിൽ ജനിച്ചവർ. നിങ്ങൾ അധ്വാനിച്ച് നേടിയ വിജയത്തിന്റെ ആഘോഷം നടക്കും. ഇന്നത്തെ ദിവസം നിങ്ങൾ വളരെ അധികം സന്തോഷിക്കുകയും സ്വയം അഭിമാനിക്കുകയും ചെയ്യും. നിങ്ങൾ ആസൂത്രണം ചെയ്ത പദ്ധതികൾ നടപ്പിലാക്കാൻ ഉചിതമായ സമയമാണിത്. ഒരു തീരുമാനമെടുക്കുന്നതിന് മുൻപ് അതിനെക്കുറിച്ച് ഗാഢമായി ചിന്തിക്കാൻ ശ്രമിക്കുക. ഭാഗ്യ ചിഹ്നം - ഒരു ഹോളോഗ്രാം\nലിബ്ര (Libra - തുലാം രാശി): സെപ്റ്റംബർ 23നും ഒക്ടോബർ 23നും ഇടയിൽ ജനിച്ചവർ. നിങ്ങൾക്ക് ഇഷ്ടമുള്ള ഏതെങ്കിലുമൊരു കാര്യം മനഃപൂർവം നിങ്ങൾ ചെയ്യാതിരുന്നാൽ അത് നിങ്ങളുടെ ശ്രദ്ധയെ വ്യതിചലിപ്പിക്കും. നിങ്ങളുടെ പങ്കാളി നിങ്ങളുമായി പുതിയൊരു ആശയം പങ്കുവെക്കും. സ്വന്തമായി ഒരു വരുമാന സ്രോതസ് കണ്ടെത്താൻ പങ്കാളി ആഗ്രഹിക്കും. നിങ്ങൾ ഒരു യാത്ര ആസൂത്രണം ചെയ്തിട്ടുണ്ടെകിൽ അത് നടക്കാതെ വന്നേക്കാം. ഭാഗ്യ ചിഹ്നം - രാവിലത്തെ സൂര്യപ്രകാശം\nസ്‌കോർപിയോ (Scorpio - വൃശ്ചിക രാശി) : ഒക്ടോബർ 24നും നവംബർ 21നും ഇടയിൽ ജനിച്ചവർ. ഇന്ന് നിങ്ങൾക്ക് വളരെ അധികം ഭാഗ്യമുള്ള ദിവസമാണ്. ഇന്നത്തെ ദിവസം നിങ്ങളിൽ വന്നു ചേർന്ന എല്ലാ ജോലികളും പൂർത്തീകരിക്കാൻ നിങ്ങൾക്ക് സാധിക്കും. ഓഹരി വിപണിയിൽ നിന്ന് ലാഭം പ്രതീക്ഷിക്കാം. ബിസിനസ് ചെയ്യുന്നവർക്ക് വളരെ മികച്ച ഒരു ദിവസമായിരിക്കും. സാമ്പത്തികമായി നിങ്ങൾക്ക് ഉയർച്ച കൈവരും. ഭാഗ്യ ചിഹ്നം - ഒരു മെഴുകുതിരി സ്റ്റാൻഡ്\nസാജിറ്റേറിയസ് ( Sagittarius - ധനു രാശി ): നവംബർ 22നും ഡിസംബർ 21നും ഇടയിൽ ജനിച്ചവർ നിങ്ങൾ എന്തെങ്കിലും മറക്കാൻ ആഗ്രഹിക്കുന്നുണ്ടെങ്കിൽ പല കാരണങ്ങൾ കൊണ്ട് നിങ്ങൾ അത് വീണ്ടും ഓർത്തേക്കാം. അതിനാൽ നിങ്ങൾ ജോലി കാര്യങ്ങളിൽ ശ്രദ്ധ ചെലുത്താൻ ശ്രമിക്കുക. പ്രധാനപ്പെട്ട ഒരു കാര്യം ചെയ്യാൻ നിങ്ങൾ വളരെ ഭയപ്പെടും. നിങ്ങളുടെ ഈ ധൈര്യക്കുറവ് ഇല്ലാതാക്കാൻ സ്വയം ശ്രമിക്കുക. ഇന്ന് വളരെ തിരക്കു പിടിച്ച ഒരു ദിവസമായിരിക്കും. ഭാഗ്യ ചിഹ്നം - ഒരു മൺപാത്രം\nകാപ്രികോൺ (Capricorn - മകരം രാശി ): ഡിസംബർ 22നും ജനുവരി 19നും ഇടയിൽ ജനിച്ചവർ. വളരെ വ്യത്യസ്തത നിറഞ്ഞ ദിവസമായിരിക്കും ഇന്ന്. ചില കാര്യങ്ങളിൽ നിങ്ങൾ വളരെയധികം ആശ്ചര്യപ്പെട്ടേക്കാം. എന്നാൽ നിങ്ങളുടെ കോപം നിയന്ത്രിക്കാൻ ശ്രമിച്ചില്ലെങ്കിൽ ബുദ്ധിമുട്ടുകൾ നേരിടേണ്ടി വരും. ചെറിയ മോഷണം നടക്കാൻ സാധ്യതയുണ്ട്. നിങ്ങളുടെ വസ്തുക്കൾ ഭദ്രമായി സൂക്ഷിക്കുക. നിങ്ങളുടെ മനോഭാവം മറ്റുള്ളവരെ വേദനിപ്പിക്കും. ഭാഗ്യ ചിഹ്നം - ഒരു ഗ്ലാസ് പാത്രം\nഅക്വാറിയസ് (Aquarius -കുംഭം രാശി ): ജനുവരി 20നും ഫെബ്രുവരി 18നും ഇടയിൽ ജനിച്ചവർ പരീക്ഷകളിൽ നിങ്ങൾക്ക് പ്രതീക്ഷിച്ചതുപോലെ വിജയം നേടാൻ സാധിക്കില്ല, നയതന്ത്രപരമായി പെരുമാറേണ്ട അവസരങ്ങൾ ഉണ്ടായേക്കാം. ഇന്നത്തെ ദിവസം നിങ്ങളിൽ മടുപ്പ് ഉളവാക്കിയേക്കാം. അശ്രദ്ധമായ ഡ്രൈവിംഗ് ഒഴിവാക്കുക. ദിവസാവസാനം നിങ്ങൾക്ക് സംതൃപ്തിഅനുഭപ്പെടും. നിങ്ങളുടെ ജോലിയിൽ ശ്രദ്ധ നല്കാൻ ശ്രമിക്കുക. ഭാഗ്യ ചിഹ്നം - ഒരു മിഠായി പാത്രം\nപിസെസ് (Pisces- മീനം രാശി ): ഫെബ്രുവരി 19നും മാർച്ച് 20നും ഇടയിൽ ജനിച്ചവർമാനസികമായി നിങ്ങൾ തകരുന്ന ചില സമയങ്ങളിൽ അടുത്ത ഒരു സുഹൃത്തിൽ നിന്നും സഹായം ലഭിച്ചേക്കാം. അവരിൽനിന്നും പ്രചോദനം ഉൾക്കൊണ്ട് നിങ്ങൾ പ്രവർത്തിക്കും. നിങ്ങൾ എല്ലാ കാര്യങ്ങളിൽ നിന്നും പിന്നോട്ട് വലിയുന്ന സ്വഭാവം മാറ്റണം. അങ്ങനെ ചെയ്യുന്നത് നിങ്ങളുടെ നന്മയ്ക്ക് വേണ്ടിയാണെന്ന് കരുതുക. ജോലിസ്ഥലത്ത് ആരെങ്കിലും നിങ്ങളെ അനാവശ്യമായി കുറ്റപ്പെടുത്തിയേക്കാം. ഭാഗ്യ ചിഹ്നം - തെളിഞ്ഞ ആകാശം


ഈ നാളുകാർക്ക് ജീവിതത്തിൽ ഒരിക്കലും മനസമാധാനം കാണില്ല😰😰 - Oman Job Vacancy\nചിലർ പലപ്പോഴും പറഞ്ഞു കേൾക്കുന്ന ഒരു കാര്യമാണ് മനസമാധാനം ലഭിക്കുന്നില്ല. പല മേഘലകകളിൽ ജോലിചെയ്യുന്നവരിലും പല പ്രായക്കാരിലും കേട്ട് വരുന്ന ഒരു പാരാതിയാണ് ഇത്. എന്ന് പ്രശനങ്ങളിൽ ജീവിക്കാൻ നമുക്ക് ആർക്കും താല്പര്യം ഉണ്ടാവില്ല. എല്ലാവര്ക്കും മനഃസമാധാനത്തിലുള്ള ഐശ്വര്യ പൂർണമായ ജീവിതമാണ് ഇഷ്ടം.\nഎന്നാൽ നല്ല സമാധാനം ലഭിക്കാൻ എന്ത് ചെയ്യണം. നല്ല സൂക്തങ്ങൾ ജപിക്കുന്നത് നല്ല പരിഹാരം തന്നെയാണ്. ഏതെല്ലാം നക്ഷത്രക്കാരെയാണ് കൂടുതലായി ഇ പ്രശനങ്ങൾ അലട്ടുന്നത്. അശ്വതി നക്ഷത്രക്കാർക്ക് കൂടുതലും മനസമാധാനം കുറവായിരിക്കും. ഇപ്പോഴും വിവാദങ്ങളിൽ പെടുകയും പെട്ടെന്ന് അസ്വസ്ഥമാവുകയും ചെയ്യും.അതുപോലെ തന്നെ കാർത്തിക നക്ഷത്രക്കാരെയും ചെറിയ പ്രശനങ്ങളാൽ അലട്ടിക്കൊണ്ടിരിക്കും.\nരോഹിണി നക്ഷത്രക്കാർക്ക് മനഃസമാധാനമേ കാണില്ല.മകയിര്യം നക്ഷത്രക്കാർ സങ്കടങ്ങളും വിഷമങ്ങളുമെല്ലാം കരഞ്ഞു തീർക്കുകയാണ് ചെയ്യുന്നതെങ്കിൽ തിരുവാതിര നക്ഷത്രക്കാർ എത്ര വിഷമമുണ്ടെങ്കിലും പുറത്തു കാട്ടാതെ യുള്ളിലൊതുക്കി കളിച്ചു ചിരിച്ചു നടക്കുകയാണ് ചെയ്യുന്നത്.\nകൂടുതൽ നക്ഷത്രങ്ങളെ പറ്റി അറിയുവാൻ വീഡിയോ കണ്ടു നോക്കൂ..\nഈ വീഡിയോ നിങ്ങൾക്ക് ഇഷ്ടമായി എന്ന് ഉപകാരപ്പെടും എന്നും കരുതുന്നു.വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Asia Live TVചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


sms controversy in mani group\nമാണി ഗ്രൂപ്പില് എസ്.എം.എസ് വിവാദം\nSaturday 16th July 2011 11:46am\nകോട്ടയം: മന്ത്രി പി.ജെ ജോസഫിന്റെ ഫോണില് നിന്നും യുവതിക്ക് എസ്.എം.എസ് അയച്ചുവെന്ന പരാതിയില് കേരള കോണ്‍ഗ്രസ്സില് വിവാദം. എസ്.എം.എസിന് പിന്നില് പി.സി ജോര്‍ജ്ജ് ആണെന്ന ആരോപണമാണ് പുതിയ വിവാദമുയര്‍ത്തുന്നത്. മറ്റൊരു കേസില് കോടതിയില് ഹാജരായപ്പോഴാണ് ഇയാള് ഇക്കാര്യം കോടതിയോട് വെളിപ്പെടുത്തിയത്. ഗൂഢാലോചനയുമായി മുന്നോട്ട് പോവാന് താല്‍പര്യമില്ലെന്ന് അറിയിച്ചപ്പോഴാണ് തന്നെ ഈ കേസില് കുടുക്കിയതെന്നും ഇയാള് കോടതിയില് പറഞ്ഞിരുന്നു.\nപുതിയ വെളിപ്പെടുത്തലിനെക്കുറിച്ച് സര്‍ക്കാര് അന്വേഷിക്കണമെന്ന് പാര്‍ട്ടി സംസ്ഥാന സെക്രട്ടറി ഫ്രാന്‍സിസ് ജോര്‍ജ്ജ് ആവശ്യപ്പെട്ടു. പി.സി ജോര്‍ജ്ജും ക്രൈം നന്ദകുമാറുമാണ് കേസിന് പിന്നില് ഗൂഢാലോചന നടത്തിയതെന്ന സാക്ഷിയുടെ വെളിപ്പെടുത്തിയിരിക്കയാണ്. ജോസഫിനെതിരായ ഗൂഡാലോചനയില് പി.സി ജോര്‍ജിന് പങ്കുണ്ടോയെന്ന് അന്വേഷിക്കണം. സംഭവത്തില് ജോര്‍ജിനെതിരെ തെളിവ് ലഭിച്ചാല് പാര്‍ട്ടിയില് നടപടി ആവശ്യപ്പെടുമെന്നും ഇതുമായി ബന്ധപ്പെട്ട സംഭവം പ്രത്യേകം കേസ് രജിസ്റ്റര് ചെയ്ത് അന്വേഷിക്കണമെന്നും അദ്ദേഹം ആവശ്യപ്പെട്ടു.\nഎന്നാല് ഫ്രാന്‍സിസ് ജോര്‍ജിന്റെ പ്രസ്താവന വിവരക്കേടാണെന്ന് നിയമസഭാ ചീഫ് വിപ്പ് പി.സി ജോര്‍ജ് വ്യക്തമാക്കി. തെളിവുകള്‍ക്കായി താന് ശ്രമിക്കുകയോ എന്തെങ്കിലും തരത്തിലുള്ള നീക്കങ്ങള് നടത്തുകയോ ചെയ്തിട്ടില്ലെന്നും പി.സി ജോര്‍ജ്ജ് വ്യക്തമാക്കി.\nതൊടുപുഴയിലെ ഒരു യുവതിയുടെ മൊബൈല് ഫോണിലേക്ക് പി.ജെ ജോസഫിന്റെ മൊബൈല് ഫോണില് നിന്നും അശ്ലീല സന്ദേശങ്ങള് അയച്ചുവെന്നാണ് പരാതി. സംഭവത്തിന് പിന്നില് പി.സി ജോര്‍ജിന് പങ്കുണ്ടെന്നാണ് ഇപ്പോള് ആരോപണം ഉയര്‍ന്നിരിക്കുന്നത്.


അവൾ ആരുമില്ലാത്ത സമയത്തു അബിയെ എന്തിനാ വീട്ടിലേക്കു വിളിച്ചത്?? സംഭവം ഇങ്ങനെ.. – The INstant REcords\nഅവൾ ആരുമില്ലാത്ത സമയത്തു അബിയെ എന്തിനാ വീട്ടിലേക്കു വിളിച്ചത്?? സംഭവം ഇങ്ങനെ..\nകിടിലന് ഒരു കോമഡി ചലച്ചിത്രമാണ് യു ടു ബ്രൂട്ടസ് നര്‍മ്മം കൊണ്ടും ചില മുഹുര്‍ത്തങ്ങള്‍കൊണ്ടും ആളുകളെ കോരിത്തരിപ്പിച്ച സിനിമ എന്ന് വേണം പറയാന്. ഇപ്പോള് ഉള്ള മുന്‍നിരനായകന്മാര് ആണ് ഇതിലെ നടി നടന്‍മാര്.\nവിചിത്രമായ ഒരു അന്ത്യത്തിലേക്ക് നയിക്കുന്ന പ്രണയത്തിന്റെയും വിശ്വാസവഞ്ചനയുടെയും വിരോധാഭാസ ഘടകങ്ങളെ ചുറ്റിപ്പറ്റിയാണ് കഥ. സാധ്യമായ സബ്പ്ലോട്ടുകളുടെ ആരംഭത്തോടെ അവസാനിക്കുന്ന സിനിമ സബ്പ്ലോട്ടുകൾ നിറഞ്ഞതാണ്. അരുൺ, ടോവിനോ, വിക്കി എന്നിവർ താമസിക്കുന്ന വീട് ഹാരി സ്വന്തമാക്കി.\nപ്രശസ്ത ചിത്രകാരി ഹരി മുക്തനുമായി അവർ പ്രണയത്തിലാണ്. ഹരിയുടെ സഹോദരനും വിക്കിയുടെ സുഹൃത്തും അഭി. വിക്കി ഒരു തത്സമയ കാമുകിയായ ടിനയ്‌ക്കൊപ്പം പ്ലേബോയ് ജീവിതം നയിക്കുന്നു, സ്ഥിരതയുള്ള ബന്ധത്തിനായി മറ്റൊരു വ്യക്തിയെ ചതിക്കുന്ന വഞ്ചകനാണ് ടീന.\nഅഭി അപർണയെ വിവാഹം കഴിച്ച അഭി മ്യൂസിക് സ്റ്റുഡിയോ നടത്തുന്ന ഷെർലിയുമായി വിവാഹേതര ബന്ധമുണ്ട്. പ്രായമായ സ്ത്രീകളെ സമ്മാനങ്ങളാക്കി മാറ്റുന്ന ജിം പരിശീലകനാണ് ടോവിനോ. കമ്പനി ജോലിക്കാരിയായ അരുൺ പ്രായപൂർത്തിയാകാത്ത പെൺകുട്ടിയായ ദിയയുമായി പ്രണയ ജീവിതം നയിക്കുന്നു.\nഅവന്റെ പക്വതയില്ലാത്ത വിധികൾ അവന്റെ ജീവിതം ദുരിതപൂർണ്ണമാക്കുന്നു. മറ്റ് വീട്ടുജോലികളിൽ പാചകം ചെയ്യുകയും സഹായിക്കുകയും ചെയ്യുന്ന ഹാരിയുടെ സഹായത്തോടെ ഉണ്ണി, വിക്കി, ടോവിനോ എന്നിവരെപ്പോലെയാകാൻ അദ്ദേഹം ആഗ്രഹിക്കുന്നു. നാടകവും നർമ്മവും ഉൾക്കൊള്ളുന്ന ഈ കഥ ഈ കഥാപാത്രങ്ങളെ അകത്തും പുറത്തും നെയ്യുന്നു.\nകടപ്പാട് EMPIRE DIGITAL


വിവാദങ്ങള് മറികടന്ന് വീണ്ടും കോടിയേരി, cpm state meet\ncpm state meet 2018 thrissur\nവിവാദങ്ങള് മറികടന്ന് വീണ്ടും കോടിയേരി\nകെ എ ജോണി\n25 February 2018, 03:43 PM IST\nപാര്‍ട്ടിക്കാര്‍ക്കെന്നല്ല , ആര്‍ക്കും കോടിയേരിയെ എപ്പോള് വേണമെങ്കിലും സമീപിക്കാനാവും . ഏതു കാര്യവും തികഞ്ഞ ക്ഷമയോടെ കേട്ടിരിക്കാന് സഖാവിനാവും. പ്രതിസന്ധികളില് ഇത്രയും സംയമനം പാലിക്കാന് കഴിയുന്ന മറ്റൊരു നേതാവില്ല.\nതൃശ്ശൂര്: ഞായറാഴ്ച തൃശ്ശൂരില് മാദ്ധ്യമപ്രവര്‍ത്തകരെ അഭിസംബോധന ചെയ്യുമ്പോള് കോടിയേരി ബാലകൃഷ്ണന്റെ മുഖം പതിവു പോലെ പ്രസന്നമായിരുന്നു. '' പാര്‍ട്ടി എന്നിലര്‍പ്പിച്ച വിശ്വാസത്തിന്റെ പ്രതീകമാണ് ഈ സ്്ഥാനം. കേരളത്തില് ഭരണത്തുടര്‍ച്ച കൈവരിക്കുക എന്ന ലക്ഷ്യമാണ് മുന്നിലുള്ളത്. കേരളീയ ജനതയുടെ 50 ശതമാനത്തിന്റെ പിന്തുണയുറപ്പിക്കാവുന്ന രീതിയില് പാര്‍ട്ടി ഇനിയും വളര്‍ന്നിട്ടില്ല.'' ആ നേട്ടത്തിലേക്കുള്ള യാത്രയാണ് രണ്ടാം വട്ടം പാര്‍ട്ടിയെ നയിക്കാന് നിയോഗിക്കപ്പെടുമ്പോള് താന് നേരിടുന്ന ഏറ്റവും വലിയ വെല്ലുവിളിയെന്ന്്് വ്യക്തമാക്കാനും കോടിയേരി മറന്നില്ല.\nപാര്‍ട്ടിയുടെ പ്രസാദാത്മക മുഖമെന്നാണ് കോടിയേരി വിശേഷിപ്പിക്കപ്പെടുന്നത്. '' പാര്‍ട്ടിക്കാര്‍ക്കെന്നല്ല , ആര്‍ക്കും കോടിയേരിയെ എപ്പോള് വേണമെങ്കിലും സമീപിക്കാനാവും . ഏതു കാര്യവും തികഞ്ഞ ക്ഷമയോടെ കേട്ടിരിക്കാന് സഖാവിനാവും. പ്രതിസന്ധികളില് ഇത്രയും സംയമനം പാലിക്കാന് കഴിയുന്ന മറ്റൊരു നേതാവില്ല. '' കോടിയേരി പാര്‍ട്ടി തലപ്പത്തേക്ക് വീണ്ടും വരുന്നതിലുള്ള ആഹ്ളാദം പങ്കുവെച്ചുകൊണ്ട് ഒരു മുതിര്‍ന്ന നേതാവ് പറഞ്ഞു.\nമറ്റെന്താരോപണം ഉന്നയിച്ചാലും ധാര്‍ഷ്ട്യക്കാരനാണെന്ന ശത്രുക്കള് പോലും കോടിയേരിയെക്കുറിച്ച് പറയില്ല. പാര്‍ട്ടിക്കുള്ളില് വിഭാഗീയത ശക്തമായിരുന്ന സമയത്ത് അതിന്റെ കെണികളില് പെടാതിരിക്കാന് കോടിയേരി സവിശേഷ ശ്രദ്ധ പുലര്‍ത്തിയിരുന്നു. ഒരര്‍ത്ഥത്തില് പിണറായയിയോടും വി എസ്സിനോടും ഒരു പോലെ ഇടപഴകാന് കഴിയുന്ന ഒരു നേതാവ് സിപിഎമ്മിലുണ്ടെങ്കില് അത് കോടിയേരിയാണ്.\nഎം വി രാഘവന്റെ ശിക്ഷണത്തിലാണ് കോടിയേരി പാര്‍ട്ടിയില് ചുവടുറപ്പിച്ചത്. രാഘവന് പാര്‍ട്ടിയില് നിന്നും പുറത്താക്കപ്പെട്ടപ്പോള് പിണറായി വിജയനൊപ്പം കണ്ണൂരില് പാര്‍ട്ടിയുടെ അടിത്തറ തകരാതെ നോക്കാന് കോടിയേരിയുമുണ്ടായിരുന്നു. കഴിയുന്നത്ര ആരേയും പിണക്കാത്ത കോടിയേരിക്ക് വ്യക്തിപരമായി പാര്‍ട്ടിക്കകത്തോ പുറത്തോ ശത്രുക്കളില്ല.\nപാര്‍ട്ടിയില് കോടിയേരിയുടെ വളര്‍ച്ച പൊതുവെ ക്രമാനുഗതമായിരുന്നു.പക്ഷേ, 2008 ല് കോയമ്പത്തൂരില് ചേര്‍ന്ന പാര്‍ട്ടികോണ്‍ഗ്രസ്സില് പോളിറ്റ്ബ്യൂറോയിലേക്ക് കോടിയേരി തിരഞ്ഞെടുക്കപ്പെട്ടത് സംസ്ഥാന ഘടകത്തിലെ രണ്ട് സീനിയര് നേതാക്കളെ മറികടന്നായിരുന്നു. 2015 ല് ആലപ്പുഴ സമ്മേളനമാണ് കോടിയേരിയെ കേരളത്തില് പാര്‍ട്ടിയുടെ തലപ്പത്തേക്ക് ആദ്യം കൊണ്ടുവന്നത്.\n65 കാരനായ കോടിയേരി തുടര്‍ച്ചയായി 24 വര്‍ഷത്തോളം തലശ്ശേരി നിയോജകമണ്ഡലത്തെ കേരള നിയമസഭയില് പ്രതിനിധീകരിച്ചിട്ടുണ്ട്. അടിയന്തരാവസ്ഥക്കാലത്ത് 16 മാസത്തോളം കോടിയേരി ജയിലിലായിരുന്നു. മക്കളായ ബിനോയിയും ബിനീഷും ഉള്‍പ്പെട്ട സാമ്പത്തിക ഇടപാടുകളാണ് കോടിയേരിയെ എന്നും വലച്ചിട്ടുള്ളത്. ഏറ്റവും അവസാനം ഗള്‍ഫിലെ ഒരു സ്ഥാപനവുമായി ബന്ധപ്പെട്ട് ഇവരുടെ പേരിലുയര്‍ന്ന സാമ്പത്തിക ക്രമക്കേടും കോടിയേരിയെ പ്രതിരോധത്തിലാക്കിയിരുന്നു. എന്നാല് ഈ വിവാദങ്ങള്‍ക്കൊന്നും തന്നെ പാര്‍ട്ടിയുടെ തലപ്പത്തേക്ക് വീണ്ടുമെത്തുന്നതില് നിന്നും കോടിയേരിയെ തടയാനായില്ല. മുഖ്യമന്ത്രി പിണറായി വിജയന്റെ സമസ്ത ആശീര്‍വ്വാദത്തോടെയും രണ്ടാം വട്ടം സംസ്്്ഥാന സെക്രട്ടറി സ്ഥാനത്തേക്ക് അവരോധിക്കപ്പെടുമ്പോള് പാര്‍ട്ടിക്കുള്ളില് തത്ക്കാലത്തേക്കെങ്കിലും കോടിയേരിക്ക് മുന്നില് വെല്ലുവിളികളൊന്നുമില്ല എന്നതാണ് വാസ്തവം.\nചരമം - പത്മനാഭന് നായര് (സി.പി.നായര്)\nകോഴിക്കോട്: തിരുത്തിയാട് ചാങ്കാളി പത്മനാഭൻ ...\nഡോ. എഴുമറ്റൂർ രാജരാജവർമ്മയ്ക്ക് ബാൽരാജ് പുരസ്‌കാരം\nചരമം - എം.സി. ഗോവിന്ദന്‍കുട്ടി\nകോഴിക്കോട്: മാതൃഭൂമി മുൻ സർക്കുലേഷൻ മാനേജരും ...\nചരമം - എം.രത്‌നം\nതൃപ്പൂണിത്തുറ: തൃപ്പൂണിത്തുറ എരൂർ മുല്ലപ്പള്ളിൽ ...\nKEAM 2022 - Last Rank


4malayalees - ഒമിക്രോണ് പേടിയില് ഓസ്‌ട്രേലിയ ; ആഫ്രിക്കന് രാജ്യങ്ങളില് നിന്നെത്തിയ 150 പേരില് മൂന്നു പേര് നിരീക്ഷണത്തില് ; ഒമിക്രോണ് ബാധിതരെന്ന് സംശയം\nഒമിക്രോണ് പേടിയില് ഓസ്‌ട്രേലിയ ; ആഫ്രിക്കന് രാജ്യങ്ങളില് നിന്നെത്തിയ 150 പേരില് മൂന്നു പേര് നിരീക്ഷണത്തില് ; ഒമിക്രോണ് ബാധിതരെന്ന് സംശയം\nന്യൂ സൗത്ത് വെയില്‍സില് ആഫ്രിക്കയില് നിന്നെത്തിയ 150 പേരില് ഒമിക്രോണ് വൈറസ് ബാധയുള്ളവരുണ്ടെന്ന് സംശയം. മൂന്നു പേരില് ഒമിക്രോണ് സാന്നിധ്യം ഉണ്ടെന്ന സംശയം ആശങ്കയാകുകയാണ്.\nഞായറാഴ്ച സിഡ്‌നിയില് എത്തിച്ചേര്‍ന്ന യാത്രക്കാരില് നടത്തിയ ടെസ്റ്റിങ്ങില് രണ്ടുപേര്‍ക്ക് പുതിയ വകഭേദത്തിന്റെ സാന്നിധ്യം കണ്ടെത്തിയിരുന്നു.\nശനിയാഴ്ച രാത്രയാണ് ഇവര് സിഡ്‌നിയിലെത്തിയത്. സ്‌പെഷ്യല് ഹെല്‍ത്ത് അക്കൊമഡേഷന് നല്‍കി ഇവരെ ഐസൊലേഷനില് ആക്കിയിരിക്കുകയാണ്. യാത്രക്കാര് രണ്ടു പേരും വാക്‌സിനേഷന് സ്വീകരിച്ചവരാണ്.\nന്യൂ സൗത്ത് വെയില്‍സ് പ്രീമിയര് ഡൊമിനിക് പെരോട്ടെട്ട് പറയുന്നത് മൂന്നാമത്തെയാള്‍ക്കും പുതിയ വകഭേദം ബാധിച്ചെന്ന സംശയമുണ്ടെന്നാണ്. 24 മണിക്കൂറിനുള്ളില്9രാജ്യങ്ങളില് നിന്നെത്തിയ 141 പേരിനെ കുറിച്ച് കൂടുതല് ജാഗ്രത പാലിക്കുകയാണ്.\n14 ദിവസം ഹോട്ടല് ക്വാറന്റൈനിലാണ് ഏവരും.\nഅന്താരാഷ്ട്ര യാത്രക്കാര്‍ക്ക് 72 മണിക്കൂര് വീടുകളില് ക്വാറന്റൈന് നിര്‍ബന്ധമാക്കി. അതിര്‍ത്തികള് തുറന്നുകൊടുത്ത് കൂടുതല് ഇളവ് അനുവദിക്കാനാരിക്കേയാണ് വീണ്ടും ഒമിക്രോണ് ഭീതി രാജ്യത്തെ ബാധിച്ചിരിക്കുന്നത്. അതീവ ജാഗ്രതയോടെ കൈകാര്യം ചെയ്യേണ്ട വിഷയമാണെന്നും വ്യാപനശേഷി കൂടിയതിനാല് തന്നെ വിദേശത്തു നിന്ന് വരുന്നവര്‍ക്ക് കൂടുതല് നിയന്ത്രണമേര്‍പ്പെടുത്തേണ്ടിവരുമെന്നുമാണ് വിദഗ്ധര് പറയുന്നത്.


Why did Simbu thank Jai? - Malayalam Filmibeat\nചിമ്പു എന്തിനാണ് ജയ് യോട് നന്ദി പറഞ്ഞത്?\n| Published: Monday, February 2, 2015, 12:24 [IST]\nഒരു ബന്ധവുമില്ലാതെ ചിമ്പു ജയ് യോട് നന്ദി പറഞ്ഞപ്പോള് എല്ലാവര്‍ക്കും സംശയം, ഇപ്പോഴെന്തിനാണ് ജയ് യോട് ചിമ്പു നന്ദി പറയുന്നത്. ഇരുവരും അടുത്ത സുഹൃത്തുക്കളാണെന്ന് പോലും ഇന്റസ്ട്രിയില് തന്നെ അധികമാര്‍ക്കും അറിയില്ല. അന്വേഷിച്ച് ചെയ്യന്നപ്പോഴാണ് കാര്യം വ്യക്തമായത്.\nചിമ്പുവിന്റെ പുതിയ ചിത്രമായ ഇത് നമ്മ ആളില് ഒരു അതിഥി താരമായി ജയ് വന്നു അഭിനയിച്ചു കൊടുത്തിട്ടുണ്ട്. അതിന്റെ നന്ദി പ്രകടനമാണ് സോഷ്യല് മീഡിയയില് കണ്ടത്. ജയ്‌ക്കൊപ്പം ഒരു സെല്‍ഫി ചിത്രത്തോടെയായിരുന്നു ചിമ്പുവിന്റെ നന്ദി പ്രകടനം.\n'എ സെല്‍ഫി ഫ്രം ഐ എന് എ' എന്ന് ചുവടെ കൊടുത്തെങ്കിലും അത് ഇത് നമ്മ ആള് എന്ന ചിത്രത്തിന്റെ ഷോട്ട ഫോമാണെന്ന് കണ്ടെത്താല് അല്പം താമസിച്ചു. പാണ്ഡിരാജ് സംവിധാനം ചെയ്യുന്ന ചിത്രത്തില് നയന്‍താരയും ചിമ്പുവുമാണ് താരജോഡികള്.\nപ്രണയ തകര്‍ച്ചയ്ക്ക് ശേഷം ചിമ്പുവും നയന്‍താരയും ആദ്യമായി ഒന്നിച്ചഭിനയിക്കുന്ന സിനിമയെന്ന പ്രത്യേകതയും ഇത് നമ്മ ആളിനുണ്ട്. ആന്‍ഡ്രിയ ജര്‍മിയയും ചിത്രത്തില് ഒരു പ്രധാന കഥാപാത്രത്തെ അവതരിപ്പിയ്ക്കുന്നു.\nമധുരരാജയില് ജയ് യുടെ റോള്.. പൃഥ്വി അതിഥിയായി എത്തുമോ...?\nഅത്ര ത്രില്ലിംഗ് അല്ലാതെ വലിഞ്ഞ് പോകുന്ന ആക്ഷന് ഡ്രാമ, ജരുഗണ്ടി റിവ്യു\nകളർഫുള്ളായ വളിപ്പുകൾ... രസിപ്പിക്കാനുള്ള പരാക്രമങ്ങൾ.. ശൈലന്റെ റിവ്യൂ!!\nനടന് ജയ്‌ക്കെതിരെ അറസ്റ്റ് വാറന്‍ഡ്, നടന് ചെയ്ത കുറ്റം?\nആളെ പറ്റിക്കുന്നോ, ജയ് യും അഞ്ജലിയും ശരിക്കും പ്രേമിക്കുന്നുണ്ടോ... സംവിധായകന്റെ മറുപടി\nലക്ഷണമൊത്തൊരു ഹൊറര് ത്രില്ലറുമായി ജയ് അഞ്ജലി ജോഡി!!! ട്രെന്‍ഡിംഗായി! ബലൂണ് ടീസര്!!!\nഅഞ്ജലി ജയ് പ്രണയത്തില് പുതിയ വഴിത്തിരിവ്??? അഞ്ജലിക്ക് ജയ് നല്‍കിയ പിറന്നാള് ആശംസ...\nജയ് യുമായുള്ള പ്രണയത്തെക്കുറിച്ച് ഒന്നും മിണ്ടാതെ അഞ്ജലി, ഇവരും അടിച്ചു പിരിഞ്ഞോ ???\nRead more about: jai chimbu nayanthara tamil film ithu namma aalu actor ജയ് ചിമ്പു നയന്‍താര ഇത് നമ്മ ആള് തമിഴ് സിനിമ നടന്\nActor Simbu recently thanked his friend Jai on his micro-blogging site. The actor has doneaspecial appearance in Simbu's upcoming film Idhu Namma Aalu and Simbu expressed his happiness about the same.\nStory first published: Monday, February 2, 2015, 12:24 [IST]


എത്യോപ്യന് വിമാനാപകടം, കൊല്ലപ്പെട്ടവരിൽ ഇന്ത്യയുടെ ഐക്യരാഷ്ട്രസഭ ഉദ്യോഗസ്ഥയും; ആരായിരുന്നു കൊല്ലപ്പെട്ട ശിഖ ഗാര്‍ഗ ? | Malayalam UK\nMarch 11 12:40 2019 by News Desk 6\tPrint This Article\nഎത്യോപ്യന് എയര്‍ലൈസ് വിമാനാപകടത്തില് കൊല്ലപ്പെട്ട നാല് ഇന്ത്യക്കാരില് എന്‍വയോണ്‍മെന്റ് മിനിസ്ട്രീ കണ്‍സള്‍ട്ടന്റുമുണ്ടായിരുന്നുവെന്നത് സ്ഥിരീകരിച്ചു. ഐക്യരാഷ്ട്രസഭയിലെ ഉദ്യോഗസ്ഥകൂടിയായ ശിഖ ഗാര്‍ഗിയാണ് മരണപ്പെട്ട ഇന്ത്യക്കാരില് ഒരാളെന്ന് വിദേശകാര്യമന്ത്രി സുഷമാസ്വരാജ് അറിയിച്ചിരുന്നു. ശിഖ ഗാര്‍ഗിനെ കൂടാതെ വൈദ്യ പന്നഗേഷ് ഭാസ്‌ക്കര്, വൈദ്യ ഹന്‍സിന് അന്നഗേഷ്, നുക്കവരപു മനീഷ എന്നിവരാണ് അപകടത്തില്‍പ്പെട്ടത്.\nനയ്‌റോബിയിലെ യുഎന്നിന്റെ പരിസ്ഥിതി പരിപാടിയില് (യുഎന്‍ഇപി സമ്മേളനം) പങ്കെടുക്കാനാണ് ശിഖ ഗാര്‍ഗി എത്യോപ്യന് വിമാനത്തില് യാത്ര ചെയ്തത്. കേന്ദ്ര പരിസ്ഥിതി മന്ത്രാലയവുമായി ബന്ധപ്പെട്ട് പ്രവര്‍ത്തിച്ചിരുന്ന ശിഖ ഐക്യരാഷ്ട്രസഭയിലെ ഉദ്യോഗസ്ഥയുമാണ്. പരിസ്ഥിതി വിഷയത്തില് ഐക്യരാഷ്ട്രസഭയില് ഇന്ത്യന് കണ്‍സള്‍ട്ടന്റാണ് ശിഖ.\nഎത്യോപ്യന് എയര്‍ലൈസ് വിമാനാപകടത്തില് കൊല്ലപ്പെട്ട ഇന്ത്യാക്കാരെ തിരിച്ചറിഞ്ഞിട്ടുണ്ടെന്ന് ഇന്ത്യന് എംബസി അറിയിച്ചിട്ടുണ്ട്. കൊല്ലപ്പെട്ടവരുടെ കുടുംബത്തിന് ആവശ്യമായ സഹായങ്ങള് ലഭ്യമാക്കാനുള്ള നിര്‍ദ്ദേശങ്ങള് നല്‍കിയിട്ടുണ്ടെന്നും സുഷമാസ്വരാജ് ട്വീറ്റ് ചെയ്തിട്ടുണ്ട്.\nഎത്യോപ്യന് തലസ്ഥാനമായ ആഡിസ് അബാബയില് നിന്ന് കെനിയന് തലസ്ഥാനമായ നയ്റോബിയിലേയ്ക്ക് പോയ എത്യോപ്യന് എയര്‍ലൈന്‍സ് ബോയിംഗ് 737 – ഇ ടി 302 വിമാനം തകര്‍ന്ന് 157 പേരാണ് മരിച്ചത്. എത്യോപ്യന് സര്‍ക്കാരും മധ്യമങ്ങളും ഇത് സ്ഥിരീകരിച്ചിട്ടുണ്ട്. ആഡിസ് അബാബയില് നിന്ന് 62 കിലോമീറ്റര് അകലെ ബിഷോഫ്റ്റുവിലാണ് ഫ്ളൈറ്റ് ഇ.ടി.302 തകര്‍ന്നുവീണത്.\n149 യാത്രക്കാരും പൈലറ്റുമാരടക്കം എട്ട് ജീവനക്കാരുമാണ് വിമാനത്തിലുണ്ടായിരുന്നത്. ഞായറാഴ്ച രാവിലെ 8.38ന് (പ്രാദേശിക സമയം) പുറപ്പെട്ട വിമാനവുമായി കണ്‍ട്രോള് ടവറിനുള്ള ബന്ധം 8.44ഓടെ നഷ്ടമാവുകയായിരുന്നു. ആഫ്രിക്കയിലെ തന്നെ ഏറ്റവുമധികം സര്‍വീസുകള് നടത്തുന്ന കമ്പനികളിലൊന്നാണ് എത്യോപ്യന് എയര്‍ലൈന്‍സ്. 32 രാജ്യങ്ങളില് നിന്നുള്ള യാത്രകാരുണ്ടായിരുന്നുവെന്നാണ് റിപ്പോര്‍ട്ടുകള്.


UUKMA News മലയാളി താരം ബേസിൽ തമ്പി ഇന്ത്യൻ ടീമിൽ - UUKMA News മലയാളി താരം ബേസിൽ തമ്പി ഇന്ത്യൻ ടീമിൽ - UUKMA News\nതിരുവനന്തപുരം: മലയാളി താരം ബേസിൽ തമ്പി ഇന്ത്യൻ ടീമിൽ. ശ്രീലങ്കയ്ക്കെതിരായ ട്വന്റി-20 പരമ്പരയ്‌ക്കുള്ള ടീമിലാണ് ബേസിൽ ഇടം നേടിയത്. നേരത്തെ ഏകദിന ടീമിൽ ഇടം നേടുമെന്ന് പ്രതീക്ഷിച്ചിരുന്നെങ്കിലും അവസരം ലഭിച്ചിരുന്നില്ല. നേരത്തെ ന്യൂസിലാന്റിനെതിരെയുള്ള ഇന്ത്യൻ ‘എ’ ടീമിലും ബേസിൽ ഇടം നേടിയിരുന്നു.\nന്യൂസിലാന്റിനെതിരെയും രഞ്ജി ട്രോഫിയിലെയും മികച്ച പ്രകടനമാണ് ഇന്ത്യൻ സീനിയർ ടീമിൽ നിന്നും ബേസിലിന് വിളി തേടിയെത്തിയത്. ഇന്ത്യൻ ടീമിലെത്തുന്ന നാലാമത്തെ മലയാളി താരമാണ് ബേസിൽ. നേരത്തെ ടിനു യോഹന്നാൻ, ശ്രീശാന്ത്, സഞ്ജു സാസംൺ എന്നിവർ ഇന്ത്യൻ ടീമിൽ ഇടം നേടിയിരുന്നു.\nനായകൻ വിരാട് കൊഹ്‌ലിക്ക് വിശ്രമം അനുവദിച്ചതിനെ തുടർന്ന് രോഹിത് ശർമ്മയാണ് ഇന്ത്യൻ ടീമിനെ നയിക്കുന്നത്. ബേസിലിനൊപ്പം വാഷിംഗ്ടൻ സുന്ദറും ഇന്ത്യൻ ടീമിൽ ഇടം നേടി. ദക്ഷിണാഫ്രിക്കയ്ക്കെതിരായ ടെസ്‌റ്റ് പരമ്പരയ്‌ക്കുള്ള ഇന്ത്യൻ ടീമിനെയും പ്രഖ്യാപിച്ചിട്ടുണ്ട്. പാർഥിവ് പട്ടേൽ, ജസ്‌പ്രീത് ബുംറ എന്നിവർ ടെസ്‌റ്റ് പരമ്പരയ്‌ക്കുള്ള ടീമിൽ ഇടം പിടിച്ചു.\nശ്രീലങ്കയ്‌ക്കെതിരായ ട്വന്റി-20 പരമ്പരയ്ക്കുള്ള ടീം: രോഹിത് ശർമ (ക്യാപ്‌റ്റൻ), ലോകേഷ് രാഹുൽ, ശ്രേയസ് അയ്യർ, മനീഷ് പാണ്ഡെ, ദിനേഷ് കാർത്തിക്, എം.എസ്. ധോണി, ഹാർദിക് പാണ്ഡ്യ, വാഷിംഗ്ടൻ സുന്ദർ, യുസ്‌വേന്ദ്ര ചാഹൽ, കുൽദീപ് യാദവ്, ദീപക് ഹൂഡ, ജസ്‌പ്രീത് ബുംറ, എം. സിറാജ്, ബേസിൽ തമ്പി, ജയ്‌ദേവ് ഉനദ്ഘട്\nദക്ഷിണാഫ്രിക്കൻ പര്യടനത്തിനുള്ള ടെസ്റ്റ് ടീം: വിരാട് കൊഹ്‌ലി (ക്യാപ്റ്‌റൻ), മുരളി വിജയ്, ലോകേഷ് രാഹുൽ, ശിഖർ ധവാൻ, ചേതേശ്വർ പൂജാര, അജിങ്ക്യ രഹാനെ (വൈസ് ക്യാപ്‌റ്റൻ), രോഹിത് ശർമ, വൃദ്ധിമാൻ സാഹ (വിക്കറ്റ് കീപ്പർ), രവിചന്ദ്രൻ അശ്വിൻ, രവീന്ദ്ര ജഡേജ, പാർഥിവ് പട്ടേൽ, ഹാർദിക് പാണ്ഡ്യ, ഭുവനേശ്വർ കുമാർ, മുഹമ്മദ് ഷാമി, ഇഷാന്ത് ശർമ, ഉമേഷ് യാദവ്, ജസ്‌പ്രീത് ബുംറ.


കാണാതായ വളർത്തു പൂച്ചയ്ക്കു വേണ്ടി തെരഞ്ഞു; കണ്ടെത്തിയത് ഭീമൻ മുതലയെ\nകാണാതായ വളർത്തു പൂച്ചയ്ക്കു വേണ്ടിയുള്ള തെരച്ചിലിനിടെ കണ്ടെത്തിയത് ഭീമൻ മുതലയെ. മിസിസിപ്പിയിലാണ് ഏറെ അമ്പരപ്പുണ്ടാക്കിയ സംഭവം അരങ്ങേറിയത്. ബ്രൂക്ക് സ്നോ എന്നയാളും വളർത്തുമകളുമാണ് കാണാതായ പൂച്ചയ്ക്കു വേണ്ടി തെരഞ്ഞത്.\nതെരച്ചിലിനൊടുവിൽ ഇവർ വീടിനു മുൻപിലുള്ള റോഡിലുള്ള അഴുക്കുചാലിൽ നിന്നും ഒരു മുതലയെ കണ്ടെത്തുകയായിരുന്നു. ആദ്യം കണ്ടപ്പോൾ എനിക്ക് കണ്ണുകളെ വിശ്വസിക്കാനായില്ലെന്നും അൽപ്പ സമയമെടുത്താണ് അത് ഒരു മുതലയാണെന്ന് മനസിലാക്കിയതെന്നും ബ്രൂക്ക് സ്നോ പറഞ്ഞു.\nപിന്നീട് മുതലയുടെ ചിത്രം പകർത്തിയ ബ്രൂക്ക് സമീപവാസികളോട് സംഭവത്തെക്കുറിച്ച് അറിയിക്കുകയായിരുന്നു. മാത്രമല്ല ആനിമൽ കണ്‍ട്രോൾ അധികൃതരെയും വിവരം ധരിപ്പിച്ചു.\nഏകദേശം നാല് മീറ്ററിലേറെ നീളമുള്ള മുതലയായിരുന്നു അത്. അഴുക്കു ചാലിൽ നിന്നും മുതലയെ പിടികൂടുന്നതിന്‍റെ വീഡിയോ ദൃശ്യങ്ങൾ ഇതിനോടകം തന്നെ വൈറലായി മാറിയിരിക്കുകയാണ്.


janatha curfew | കോലഞ്ചേരി കടയിരുപ്പിലെ സിൻന്തയിറ്റ് കമ്പിനി മാത്രം പ്രധാനമന്ത്രി പറഞ്ഞത് കേട്ടില്ല; കൊറോണയ്‌ക്കെതിരെ പ്രതിരോധം തീർത്ത് എല്ലാവരും വീട്ടിൽ ഇരിക്കുമ്പോൾ ഇവിടെ മാത്രം തൊഴിലാളികൾ പണിയെടുക്കുന്നു; വിദേശത്ത് നിന്നെത്തിയ മകളും മരുമകനും ക്വാറൻ റ്റൈനിൽ കഴിയുമ്പോൾ ഫാക്ടറിയിൽ വിലസി മുതലാളിയും; ജനതാ കർഫ്യൂവിനെ മറന്ന് പ്രവർത്തിക്കുന്ന വ്യവസായ സ്ഥാപനം കോലഞ്ചേരിയിൽ - MarunadanMalayali.com\nകോലഞ്ചേരി കടയിരുപ്പിലെ സിൻന്തയിറ്റ് കമ്പിനി മാത്രം പ്രധാനമന്ത്രി പറഞ്ഞത് കേട്ടില്ല; കൊറോണയ്‌ക്കെതിരെ പ്രതിരോധം തീർത്ത് എല്ലാവരും വീട്ടിൽ ഇരിക്കുമ്പോൾ ഇവിടെ മാത്രം തൊഴിലാളികൾ പണിയെടുക്കുന്നു; വിദേശത്ത് നിന്നെത്തിയ മകളും മരുമകനും ക്വാറൻ റ്റൈനിൽ കഴിയുമ്പോൾ ഫാക്ടറിയിൽ വിലസി മുതലാളിയും; ജനതാ കർഫ്യൂവിനെ മറന്ന് പ്രവർത്തിക്കുന്ന വ്യവസായ സ്ഥാപനം കോലഞ്ചേരിയിൽ\nMarch 22, 2020 | 11:12 AM IST | Permalink\nകൊച്ചി: കൊറോണയ്ക്കെതിരെ രാജ്യമാകെ ജനത കർഫ്യൂവിൽ ഒറ്റക്കെട്ടായി പങ്കെടുക്കുമ്പോൾ കോലഞ്ചേരി കടയിരുപ്പിലെ സിൻന്തയിറ്റ് കമ്പിനി പ്രവർത്തനം പൂർണ്ണതോതിൽ. 800-ളം തൊഴിലാളികൾ പണിയെടുക്കുന്ന സ്ഥാപനം ഇന്നും പതിവുപോലെ പ്രവർത്തിക്കുന്നു. രാവിലെ 8 മണിയുടെ ഷിഫ്റ്റിൽ അന്യാസംസ്ഥാന തൊഴിലാളികടക്കമുള്ള ജീവനക്കാർ ജോലിക്ക് കയറിയതായിട്ടാണ് പുറത്തുവന്നിട്ടുള്ള വിവരം.\nഇന്ന് ജോലിയിൽ നിന്നും ഒഴിവാക്കണമെന്ന് തൊഴിലാളി യൂണിയൻ പ്രതിനിധികൾ ആവശ്യപ്പെട്ടെങ്കിലും കമ്പനി മാനേജ്മെന്റ് വഴങ്ങിയില്ല. ഏതാനും ദിവസങ്ങൾക്ക് മുമ്പ് വിദേശത്തുനിന്നും എത്തിയ കമ്പനി എം ഡി യുടെ മകളും മരുമകനും കൊറോണ നിരീക്ഷണത്തിൽ കഴിയുന്ന വ്യക്തികളാണെന്നും എന്നിട്ടും എം ഡി കമ്പനിയിലെത്തി സാധാരണ പോലെ തൊഴിലാളികളോട് ഇടപെടുന്നതായും മറ്റുമുള്ള ആരോപണവും ശക്തമാണ്. ഇതിനിടെയാണ് കമ്പനിയുടെ പ്രവർത്തനവും.\nകോവിഡ് -19 വ്യാപനം തടയുന്നതിന്റെ ഭാഗമായി 38 പേർ നിരീക്ഷണത്തിൽക്കഴിയുന്ന ഐക്കരനാട് പഞ്ചായത്തിലാണ് കമ്പനി സ്ഥിതിചെയ്യുന്നത്.കമ്പനി അധികൃതരുടെ നടപടി ഒരു തരത്തിലും ന്യായികരിക്കാനാവാത്താതാണെന്നാണ് പ്രദേശവാസികളിൽ ഭൂരി പക്ഷത്തിന്റെ നിലപാട്. നിലവിൽ പഞ്ചായത്തിലെ പ്രധാനവ്യവസായ സ്ഥാപനങ്ങളെല്ലാം പൂട്ടിക്കിടക്കുന്ന സാഹചര്യത്തിൽ കമ്പനിപ്രവർത്തിയ്‌പ്പിക്കുന്ന സർക്കാറിനോടും ജനങ്ങളോടുമുള്ള വെല്ലുവിളിയാണെന്നാണ് ചൂണ്ടികാണിക്കപ്പെടുന്നത്.\nകൊറോണ വൈറസ് വ്യാപനം തടയുന്നതിന്റെ ഭാഗമായി പ്രധാനമന്ത്രി നരേന്ദ്ര മോദി ആഹ്വാനം ചെയ്ത ജനതാ കർഫ്യൂവിനായി നാല് ലക്ഷത്തിലധികം പേർ പ്രതിജ്ഞയെടുത്തു. മൈ ഗവൺമെന്റ് എന്ന വെബ്സൈറ്റിലൂടെയാണ് ആളുകൾക്ക് ജനതാ കർഫ്യൂ പ്രതിജ്ഞ എടുക്കാനാവുക. ഇതിലൂടെ ആളുകൾക്ക് തങ്ങൾ സ്വമേധയാ നിരീക്ഷണത്തിലാണെന്ന് പ്രതിജ്ഞയെടുക്കാം. ഒരു സർട്ടിഫിക്കറ്റും ഇതുവഴി ലഭിക്കും. നാല് ലക്ഷത്തിലധികം പേർ ഇതിനകം പ്രതിജ്ഞ എടുത്തിട്ടുണ്ട്. പ്രതിജ്ഞ എടുത്തവരുടെ എണ്ണം ഇനിയും വർധിക്കും. പ്രതിജ്ഞ എടുക്കുന്നവരുടെ പ്രായം, ലിഗം, സംസ്ഥാനം എന്നിങ്ങനെ വെബ്സൈറ്റിൽ പട്ടികപ്പെടുത്തിയിട്ടുണ്ട്.\n25 മുതൽ 45 വയസ് വരെ പ്രായപരിധിയിലുള്ളവരാണ് 71 ശതമാനവും. 71.6 ശതമാനവും പുരുഷന്മാരാണ്. ഏറ്റവും കൂടുതൽ കൊറോണ വൈറസ് ബാധ സ്ഥിരീകരിച്ച മഹാരാഷ്ടയാണ് പ്രതിജ്ഞ എടുത്തവരുടെ പട്ടികയിൽ മുന്നിൽ. പ്രതിജ്ഞ എടുത്ത ആളുകളിൽ 30.5 ശതമാനവും മഹരാഷ്ട്രയിൽ നിന്നുള്ളവരാണ്. 9.8 ശതമാനമുള്ള തമിഴ്‌നാടാണ് രണ്ടാമത്. അതേസമയം, ജനതാ കർഫ്യൂവിനോട് രാജ്യത്താകമാനം മികച്ച രീതിയിലാണ് ആളുകൾ പ്രതികരിച്ചിട്ടുള്ളത്. കേരളത്തിലടക്കം കടകമ്പോളങ്ങൾ പൂർണ്ണമായും അടഞ്ഞു കിടക്കുകയാണ്. രാവിലെ ഏഴ് മണിക്ക് തുടങ്ങിയ ജനതാ കർഫ്യൂ രാത്രി ഒമ്പതോടെയാണ് അവസാനിക്കുക. ഇങ്ങനെ എല്ലാവരും നല്ല രീതിയിൽ പ്രതികരിക്കുമ്പോഴാണ് കോലഞ്ചേരിയിലെ സ്ഥാപനം ഇതൊന്നും കണ്ടില്ലെന്ന് നടിക്കുന്നത്.\nകോവിഡ് 19 വ്യാപനത്തെ ചെറുക്കുന്നതിന്റെ ഭാഗമായി പ്രധാനമന്ത്രി നരേന്ദ്ര മോദി ആഹ്വാനം ചെയ്ത ജനതാ കർഫ്യൂ ഏറ്റെടുത്ത് കേരളവും ദേശീയ തലത്തിൽ ചർച്ചയാവുകയാണ്. നാടും നഗരവും അക്ഷരാർഥത്തിൽ വിജനമായി. അപൂർവം സ്വകാര്യ വാഹനങ്ങൾ മാത്രമാണ് നിരത്തിലിറങ്ങിയത്. കെ.എസ്.ആർ.ടി.സി ഉൾപ്പെടെ പൊതുഗതാഗത സംവിധാനങ്ങളും കർഫ്യൂവിന് പിന്തുണ പ്രഖ്യാപിച്ച് പണിമുടക്കിയതോടെ മഹാമാരിയെ നേരിടാനായി നാട് സ്തംഭിച്ചിരിക്കുകയാണ്.


Megastar movie Unda making video trending in social media - Malayalam Filmibeat\n| Published: Friday, June 14, 2019, 8:47 [IST]\nനാളുകള് നീണ്ട കാത്തിരിപ്പിനൊടുവില് മമ്മൂട്ടിയുടെ പുതിയ സിനിമയായ ഉണ്ട തിയേറ്ററുകളിലേക്ക് എത്തിയിരിക്കുകയാണ്. ആദ്യ സിനിമയിലൂടെ തന്നെ ശ്രദ്ധേയനായി മാറിയ ഖാലിദ് റഹ്മാനാണ് ഉണ്ടയുടെ സംവിധായകന്. മാവോയിസ്റ്റ് മേഖലയിലേക്ക് തിരഞ്ഞെടുപ്പ് ഡ്യൂട്ടിക്കായി പോവുന്ന പോലീസ് ഉദ്യോഗസ്ഥരുടെ കഥയുമായാണ് ഇത്തവണ അദ്ദേഹം എത്തിയിട്ടുള്ളത്. എസ് ഐ മണികണ്ഠന് എന്ന കഥാപാത്രമായാണ് മമ്മൂട്ടി എത്തുന്നത്. പോലീസ് വേഷത്തില് നിരവധി തവണ താരം എത്തിയിട്ടുണ്ടെങ്കിലും കരിയറിലെ തന്നെ മികച്ച സിനിമകളിലൊന്നായി ഈ സിനിമ മാറിയേക്കുമെന്ന തരത്തിലുള്ള വിലയിരുത്തലുകള് നേരത്തെ തന്നെ പുറത്തുവന്നിരുന്നു. റിലീസിന് മണിക്കൂറുകള് ശേഷിക്കുന്നതിനിടയിലാണ് സിനിമയുടെ മേക്കിംഗ് വീഡിയോ പുറത്തുവന്നത്. യൂട്യൂബിലൂടെ ഇതിനോടകം തന്നെ മേക്കിംഗ് വീഡിയോ തരംഗമായി മാറിക്കഴിഞ്ഞിട്ടുമുണ്ട്.\nചിത്രീകരണത്തിനിടയിലെ രംഗങ്ങളാണ് മേക്കിംഗ് വീഡിയോയിലുള്ളത്. മോണിറ്ററിലൂടെ തന്റെ രംഗങ്ങള് വീക്ഷിക്കുന്ന മമ്മൂട്ടിയും വീഡിയോയിലുണ്ട്. സംവിധായകന് ഓക്കേ പറഞ്ഞിട്ടും അദ്ദേഹം റീടേക്ക് വേണമെന്ന് പറയുന്നതും വീഡിയോയിലുണ്ട്. എനിക്ക് വേണ്ടി ഒരിക്കല്‍ക്കൂടി എന്നായിരുന്നു അദ്ദേഹത്തിന്റെ വാക്കുകള്. കഥാപാത്രത്തിന്റെ പൂര്‍ണ്ണതയ്ക്കായി അങ്ങേയറ്റത്തെ പ്രയത്‌നങ്ങള് നടത്താറുണ്ട് അദ്ദേഹം. ഇത്തവണത്തെ വരവിലും അദ്ദേഹം വിസ്മയിപ്പിക്കുമെന്ന കാര്യത്തില് സംശയമില്ലെന്നാണ് ആരാധകരും പറയുന്നത്. മമ്മൂട്ടി കരിയറിലെ അടുത്ത ബ്ലോക്ക് ബസ്റ്ററാണ് ഉണ്ടയെന്ന പ്രവചനങ്ങള് നേരത്തെ തന്നെ പുറത്തുവന്നിരുന്നു.\nഛത്തീസ്ഗഢിലേക്ക് ഇലക്ഷന് ഡ്യൂട്ടിക്കായി പോവുന്ന പോലീസ് സംഘത്തില് യുവതാരനിരയുമുണ്ട്. മെഗാസ്റ്റാറിനൊപ്പം അഭിനയിക്കാന് കഴിഞ്ഞതിന്റെ ത്രില്ലിലാണ് താരങ്ങളെല്ലാം. ഷൈന് ടോം ചാക്കോ, ജേക്കബ് ഗ്രിഗറി, സുധി കോപ്പ, ദിലീഷ് പോത്തന്, അര്‍ജുന് അശോകന് തുടങ്ങിയവര്‍ക്കൊപ്പം അതിഥി താരങ്ങളായി ആസിഫ് അലിയും വിനയ് ഫോര്‍ട്ടും എത്തുന്നുണ്ട്. ആസിഫ് അലിയായിരുന്നു ഇക്കാര്യത്തെക്കുറിച്ച് വ്യക്തമാക്കിയത്.\nRead more about: mammootty unda video മമ്മൂട്ടി ഉണ്ട വീഡിയോ\nMegastar movie Unda making video trending in social media\nStory first published: Friday, June 14, 2019, 8:47 [IST]


ചൊവ്വാഴ്‌ച, മാർച്ച് 19 2019\nHome/ടെക്നോളജി (Technology)/K8 പ്ലസ് സ്മാർട്ട്ഫോണിന്‍റെ വിലക്കുറച്ച് ലെനോവോ\nK8 പ്ലസ് സ്മാർട്ട്ഫോണിന്‍റെ വിലക്കുറച്ച് ലെനോവോ. 3GB റാം,4GB റാം വേരിയന്‍റുകളിൽ കഴിഞ്ഞ സെപ്തംബറിലായിരുന്നു ലെനോവോ K8 പ്ലസ് അവതരിച്ചത്. K8 പ്ലസ് 3GB റാം വേരിയന്‍റിന്‍റെ വിലയാണ് ഇപ്പോൾ ലെനോവോ കുറച്ചിരിക്കുന്നത്. 10,999 രൂപ പ്രൈസ് ടാഗിൽ എത്തിയ K8 പ്ലസിന് 7,999 രൂപയാണ് ഇപ്പോഴത്തെ വില.\nവിലക്കിഴിവിന് പുറമെ ആകർഷക ഓഫറുകളും ലെനോവോ ഒരുക്കിയിട്ടുണ്ട്. പ്രതിമാസം 2667 രൂപ മുതലുള്ള ഇഎംഐ തെരഞ്ഞെടുക്കാം. പഴയ ഫോൺ മാറ്റിയെടുക്കുമ്പോൾ 3,000 രൂപ അധിക കിഴിവ് ലഭിക്കും. ആക്സിസ് ബാങ്ക് ക്രെഡിറ്റ് കാർഡ് മുഖേന വാങ്ങുന്നവർക്ക്5ശതമാനം വിലക്കിഴിവ് ലഭ്യമാക്കിയിട്ടുണ്ട്.\n5.2 ഇഞ്ച് ഡിസ്പ്ലെ\nഒക്ടാകോര് മീഡിയടെക് ഹെലിയോ P25 പ്രോസസർ\nആന്‍ഡ്രോയ്ഡ് 7.1.1 നുഗട്ട്\n13MP/5MP റിയർ ക്യാമറ


കഥ സ്വൈര്യ ജീവിതത്തിനായി ഒരു സങ്കട ഹർജി : ബാബു ഇരുമല - navalokam.com\nകഥ സ്വൈര്യ ജീവിതത്തിനായി ഒരു സങ്കട ഹർജി : ബാബു ഇരുമല\nബാബു ഇരുമല എഴുതുന്ന ഏറ്റവും പുതിയ കഥ സ്വൈര്യ ജീവിതത്തിനായി ഒരു സങ്കടഹര്‍ജി\nസ്വൈര്യജീവിതത്തിനായി ഒരു സങ്കട ഹർജി\nഇതൊരു സങ്കട ഹർജിയാണ്. ആർക്കാണ് ഈ ഹർജി നൽകേണ്ടതെന്നു് എനിക്കറിയില്ല. ഞാൻ വിധവയും, പ്രശസ്തമായ ഒരു സ്വകാര്യ സ്ഥാപനത്തിലെ താഴ്ന്ന ജീവനക്കാരിയുമാണ്. അടുത്ത കാലത്തായി എന്റെ മനസിന്റെ സമനില ചില പ്രത്യേക കാരണങ്ങളാൽ അവതാളത്തിലായിരിക്കയാണ്. ഈ ഹർജി വായിക്കുന്നത് ആൺ വർഗത്തിൽ പെട്ട ഒരാളായിരിക്കുമെന്ന് സങ്കൽപിച്ചാണ് 'സർ ' എന്നു ഞാൻ അഭിസംബോധന ചെയ്തിട്ടുള്ളത്. ഇതൊരു നക്കൽ മാത്രമാണ്.തിരുത്തപ്പെടാൻ ഉളളതാണല്ലൊ നക്കൽ. കമ്പ്യൂട്ടറൊക്കെ വന്നതോടെ എന്തും തിരുത്താൻ എളുപ്പമായിരിക്കുന്നു. എന്റെ ജീവനും സ്വത്തിനും ഉപരി, എന്റെ മാനത്തിന് ഒരാളുടെ സാന്നിദ്ധ്യം അസ്വസ്ഥത ഉളവാക്കുകയാണ്. ഉറങ്ങുന്ന സമയമൊഴികെ എല്ലായ്പ്പോഴും അയാളുടെ സാമിപ്യം മൂലം ഞാൻ ഭാരപ്പെടുകയാണ്. ഓഫീസിൽ ജോലി ചെയ്യുവാനും വീട്ടിൽ സ്വൈര്യമായി ജീവിക്കുവാനും എനിക്കാവുന്നില്ല. ഏതായാലും തൽസ്ഥിതി നിലനിൽക്കുകയാണെങ്കിൽ ഞായറാഴ്ച്ച വരെ കാത്തിരിക്കുവാനും, അന്നു വൈകിട്ടും, തിങ്കളാഴ്ച്ച രാവിലെയുമായി എനിക്ക് വേണ്ടപ്പെട്ട സഹപ്രവർത്തകരോട് ആലോചിച്ച ശേഷം ബന്ധപ്പെട്ടവർക്കൊക്കെ സങ്കട ഹർജി സമർപ്പിക്കുവാനും വേണ്ടിവന്നാൽ ശക്തമായ ചില തെളിവുകൾ നിരത്തുവാനുമാണ് ഞാൻ ഉദ്ദേശിച്ചിട്ടുള്ളത്. തൊഴിലിനു വരുന്നതിനും, മാന്യമായി തൊഴിൽ ചെയ്യുന്നതിനും, തിരിച്ചു പോകുന്നതിനും എനിക്ക് സ്വാതന്ത്ര്യം വേണ്ടിയിരിക്കുന്നു. വിടുപണിക്കും, കോപ്രായങ്ങൾക്കും കൂട്ടുനിൽക്കാൻ എനിക്കാവില്ല. അയാളുടെ അനാവശ്യം പറച്ചിലും, മുഖത്തെറിയും പോലെയുള്ള ഫയലുകളുടെയും മറ്റും വലിച്ചെറിയലും അവസാനിപ്പിക്കാതെ, എനിക്കൊരു ജീവിതം വേണ്ടെന്ന അഭിപ്രായത്തിലാണ് ഞാൻ. സ്ഥാപനത്തിനടുത്ത് അയാളോട് വാങ്ങിയ 12 സെന്റിൽ, അയാൾ താമസിച്ചിരുന്ന ഓടുമേഞ്ഞ പഴയ വീട്ടിലാണ് എന്റെ താമസം. അതു തന്നെയാണ് എനിക്ക് പിണഞ്ഞ അബദ്ധവും. തൊട്ടടുത്ത് അയാളുടെ പുത്തൻ ഒരു നില വീടുമാത്രമല്ല ,പല സഹപ്രവർത്തകരുടെയും വീടുകളുമുണ്ട്. അയാളുടെ അശ്ലീല സംസാരവും, പെരുമാറ്റവും എനിക്ക് ഒഴിവാക്കി കിട്ടേണ്ടിയിരിക്കുന്നു . അയാൾ വരുത്താത്ത പത്രം വായിക്കാനെന്ന വ്യാജേനയും, ഫോൺ കേടാണെന്ന് നുണ പറഞ്ഞും നിരന്തരമായി വന്ന് കതകിലും , ജനലിലും മറ്റും മുട്ടിയും ,തട്ടിയുമുള്ള പെരുമാറ്റ ദൂഷ്യവും തീർച്ചയായും അംഗീകരിക്കാനാവില്ല. അയാളുടെ സൗകര്യത്തിന് കതക് തുറന്നിടണമെന്നും മറ്റും പറഞ്ഞ് , ഒറ്റക്ക് താമസിക്കുന്ന ഒരു സ്ത്രീയെ ഉപദ്രവിക്കുന്നതിനും അറുതി വരുത്തേണ്ടതുണ്ട്. എന്നാൽ ഈ സത്യാവസ്ഥകൾക്കു പകരം അയാൾ സ്വന്തം നിലനിൽപ്പിനായി കള്ളക്കഥകൾ മെനയുകയാണ്. ഞാനയാളെെ ആകർഷിക്കുവാൻ ശ്രമിക്കുന്നെന്ന് പറഞ്ഞ് ഭാര്യയെക്കൊണ്ട് എന്നെ ചീത്ത വിളിപ്പിക്കുന്നതും അവസാനിപ്പിക്കേണ്ടതുണ്ട്. അയാളെയും, പ്രസവിക്കാത്ത ഭാര്യയെയും നിലയ്ക്കു നിർത്തിയില്ലെങ്കിൽ എനിക്കു പിന്നെ ജീവിതമില്ല സാർ.\nഇത്രയും വിഷയങ്ങളൊക്കെ ഉള്ളപ്പോൾ ഞാൻ വലിയ തെറ്റുകാരിയാണെന്നാവും സാറ് കരുതുന്നത്. ചിലരൊക്കെ പറയും, 'അവര് അടേം ചക്കരേം ആയിരുന്നു - ഇത്തരം ബന്ധങ്ങളുടെയൊക്കെ അവസാനം ഇങ്ങനെയൊക്കെ ആയിരിക്കും' എന്നെല്ലാം. എന്നാൽ ഒരു കാര്യം ഓർമ്മിക്കേണ്ടതുണ്ട്. മകൾ വിവാഹം കഴിഞ്ഞ് ഭർത്താവിനോടൊപ്പം ഡൽഹിയിലേക്ക് പോയ ശേഷം ഏകയായ ഞാൻ, മുൻ കാലങ്ങളേക്കാളുമേറെ സഹായത്തിനായി അവരെയാണ് ആശ്രയിച്ചത്. അപ്രകാരം ചെയ്യുന്നത് എനിക്കു തന്നെ കുടുക്കായി മാറുമെന്ന് ഞാൻ ഒട്ടും കരുതിയില്ല. അങ്ങനെ കരുതാതെ പെരുമാറിയത് എന്റെ തെറ്റെന്നേ ഇപ്പോൾ ഞാൻ പറയൂ.\nഞാൻ ജയദേവൻ സാറിന്റെ അയൽക്കാരിയായത് ആറു വർഷം മുൻപാണു്. പലപ്പോഴും അയാള് ഓഫീസിൽ വച്ചും , അല്ലാതെയും ഒരോന്ന് ചോദിക്കുകയും, പറയുകയും ചെയ്യുക പതിവായത് മകളുടെ വിവാഹം കഴിഞ്ഞ് ഞാൻ ഒറ്റയ്ക്കായ ശേഷമാണ്. 'എന്താ ഓമനേ ഇന്ന് തനിച്ചാണോ? കൂട്ടിനാരെങ്കിലും രാത്രിയിൽ വരുമോ? എന്തിനാണ് ചേച്ചിയുടെ മകനോട് ഇടയ്ക്കൊക്കെ വരാൻ പറഞ്ഞ് അവനെ ബുദ്ധിമുട്ടിക്കണെ? ഞങ്ങളൊക്കെ അയൽപക്കത്തില്ലെ?' ഇത്തരത്തിലുള്ള ചോദ്യങ്ങളൊക്കെ വെറും പറച്ചിലും, അന്വേഷണവുമായി മാത്രമെ ആദ്യമൊക്കെ ഞാൻ കണക്കാക്കിയൊള്ളു. എന്റെ മനസും, ശരീരവും അയാൾക്ക് അടിയറവ് വയ്ക്കാനുള്ള നിരന്തരമായ കുത്സിത ശ്രമങ്ങളുടെ തുടക്കമായിരുന്നു ഇത്തരത്തിലുള്ള സംസാരങ്ങൾ എന്ന് തുടർന്നുള്ള ദിവസങ്ങളിൽ എനിക്ക് വ്യക്തമായി സാർ.\nആ ദിവസങ്ങളിൽ അയാൾ മദ്യപിച്ച് എന്റെ വീട്ടിലും കയറി വരുമായിരുന്നു. അയാളുടെ വീടുപണിക്കായി കട്ടിള, ജനാല തുടങ്ങിയവ ഇരുത്തി പണിയിപ്പിച്ചിരുന്നത് ഞാൻ താമസമാക്കിയിട്ടുള്ള വീടിന്റെ ചായ്പിലായിരുന്നു. ബാക്കി കിടന്നിരുന്ന അല്ലറ ചില്ലറ വീട്ടുപകരണങ്ങളും, തടിയും തിരിച്ചെടുക്കാനെന്ന വ്യാജേനയായിരുന്നു വരവുകളോരോന്നും. ഒരപകടംപററി കാലിലിട്ടിരുന്ന സ്റ്റീൽ റോഡ് ഓപ്പറേറ്റ് ചെയ്ത് കഴിഞ്ഞു വന്ന അയാൾ എന്നെ കയറിപ്പിടിക്കുമെന്നും, ഭീഷണിപ്പെടുത്തുമെന്നും സ്വപ്നേപി ഞാൻ കരുതിയതില്ല. ഇതേ തുടർന്ന് ബാക്കിയുണ്ടായിരുന്ന തടികളും മറ്റും വാരി വരാന്തയിൽ വച്ച് അയാളുടെ വരവൊഴിവാക്കാൻ ഞാൻ പ്രയത്നിച്ചു. കുറച്ചു ദിവസത്തേക്ക് ഇതിന്റെ പ്രതികാരമെല്ലാം ഓഫീസിൽ വച്ച് എന്നോട് തീർക്കുന്നുണ്ടായിരുന്നു. അയാളുടെ ക്യാമ്പിനിൽ ചെന്നാൽ സംസാരത്തിലും, പെരുമാറ്റത്തിലും വളരെ ഇഷ്ടക്കുറവു പ്രകടമാക്കുന്ന രീതികളായിരുന്നു. ഫയലുകൾ മുഖത്തെറിയും പോലെ വലിച്ചെറിയുമ്പോഴും ഞാൻ നിശബ്ദമായി, എന്നാൽ ഉള്ളിൽ ഭയത്തോടു കൂടി എല്ലാം ക്ഷമിക്കുകയായിരുന്നു. സ്വകാര്യ സ്ഥാപനത്തിലെ ഒരു കീഴ്ജീവനക്കാരിക്ക് ഈ കാലഘട്ടത്തിലും ഇതിനൊക്കെയേ കഴിയൂ എന്നതല്ലേ യാഥാർത്ഥ്യം.\nപിന്നെയുള്ള കുറെ ദിവസങ്ങളിൽ എല്ലാം കെട്ടടങ്ങുകയാണെന്ന് എനിക്ക് തോന്നി. സ്നേഹത്തിന്റെയും, സാന്ത്വനത്തിന്റെയും വാക്കുകളിലൂടെ മനഃസമാധാനത്തിന്റെ ലോകത്തേക്ക് എന്ന് തോന്നിച്ച ദിവസങ്ങൾ. വീണ്ടും കാര്യങ്ങൾ പഴയപടിയായി. പത്രം എടുക്കാനെന്ന് പറഞ്ഞ് അയാൾ സ്ഥിരം വരിക പതിവായി. സ്നേഹം നടിച്ചത് അടുക്കാനുള്ള സൂത്രമാണെന്നു് രാത്രിയും, പകലും കതകിൽ മുട്ടി തുറക്കാൻ ആവശ്യപ്പെട്ടപ്പോൾ മനസിലായി. കതകിൽ മുട്ടിയത് എന്തിനെന്ന് ചോദിച്ചാൽ പത്രത്തിനാണെന്ന് പറയുന്നത് പതിവാക്കിയപ്പോൾ ജനാലക്കൽ കൈ എത്താൻ പാകത്തിന് പത്രം വെക്കാൻ തുടങ്ങി. അത് അയാളോട് പറയുകയും ചെയ്തു. എന്നിട്ടും പഴയതുപോലെയായിരുന്നു എന്നോടുള്ള പെരുമാറ്റം. 'ഞാൻ വിളിച്ചാൽ മാത്രം വരാത്തതെന്താ? എന്നോടു മാത്രം താൽപര്യമില്ലെ?' ഞാൻ മോശക്കാരിയാണെന്ന് വരുത്തി തീർത്ത് എന്റെ മനസിനൊരു ചാഞ്ചാട്ടമുണ്ടാക്കി അടുക്കണമെന്നായിരിക്കാം ഇത്തരം സംസാരങ്ങളിലൂടെ അയാൾ ഉദ്ദേശിച്ചത്. എത്ര പതുക്കെയാണ് സാർ അയാളിത്തരം വർത്തമാനങ്ങൾ പറയുമ്പോൾ ചുണ്ടനക്കുന്നത്. ഒരില വീഴുന്നതിന്റെ ശബ്ദം പോലുമില്ലെന്നെ. ഞാനങ്ങനെ നിശബ്ദയായിരിക്കേണ്ടതില്ലെന്ന് തീരുമാനിച്ചത് പൊടുന്നനെ ആയിരുന്നു. അന്ന് ഓഫീസിലെ ചിലരൊക്കെ ഇടപെട്ട് രംഗം ശാന്തമാക്കുകയാണുണ്ടായത്.\nഒരോ വയസു കൂടുമ്പോഴും എന്റെ സൗന്ദര്യം കൂടുകയാണെന്നാ സാറെ ചിലരു പറയുന്നെ. ഈ ചിലര് ആരെന്നു ചോദിച്ചാൽ അതിലൊരു പെണ്ണു പോലുമില്ല. അല്ലെങ്കിലും ഏതു പെണ്ണാ മറെറാരു പെണ്ണിന്റെ സൗന്ദര്യം പുകഴ്ത്തി പറയുക. എന്തെങ്കിലും അസൂയ പറയാനുള്ള അവസരം മാത്രമാണ് ഞങ്ങളുടെ വർഗത്തിന്റെ നോട്ടം. മകൾക്ക് മൂന്നു വയസുള്ളപ്പോഴാണു് എന്റെ ഇരുപത്തിമൂന്നാം വയസിൽ ആ ദുരന്തം എന്നെ തേടിയെത്തിയത്. ഭർത്താവിന്റെ മരണത്തോടെ വെള്ള വസ്ത്രം ധരിക്കാനൊന്നും ഞാൻ മുതിർന്നില്ല. സാമ്പത്തിക വൈഷമ്യങ്ങൾ മൂലം മുണ്ട് മുറുക്കിയുടുത്താണ് ഞാൻ മകളെ വളർത്തിയത്. അങ്ങനെ എന്റെ ശരീരം മെലിഞ്ഞ് നീണ്ട് നിവർന്നതും, സുന്ദരവുമായി എന്നാണ് ഞാൻ വിശ്വസിക്കുന്നത്. പിന്നെ വിലക്കുറഞ്ഞതെങ്കിലും മോടിയിൽ വസ്ത്രം ധരിക്കുന്നതിനും, മുടി പിന്നിയിടുന്നതിനും എല്ലാം ഞാൻ ശ്രദ്ധിക്കുമായിരുന്നു. 'എന്തു നീറ്റായിട്ടാ ഓമന ഓഫീസിൽ വരുന്നതെ'ന്ന് അതുമൂലം പലരും പറഞ്ഞിട്ടുണ്ട്.\nകോപം, വിദ്വേഷം, അസൂയ, സംശയം, പക, വൈരാഗ്യം, ഈർഷ്യ ഇവ വിഷത്തിനു തുല്യമാണെന്ന് ഭർത്താവ് പറയുമായിരുന്നു. അവ നമ്മുടെ ഉള്ളിൽ കുടികൊള്ളുമ്പോൾ നാം അസ്വസ്ഥരും, രോഗഗ്രസ്തരുമായി തീരുന്നു. നമ്മുടെ പ്രസന്നതയും, പ്രസാദവും നഷ്ടപ്പെടുന്നു. മാനസികമായി തളർന്നവരും, വീർപ്പുമുട്ടുന്നവരുമായി മാറുന്നു. ഉറക്കമില്ലായ്മയും, ശാരീരിക ക്ഷീണവും അനുഭവപ്പെടുന്നു. എവിടെയെല്ലാമോ വായിച്ചതിന്റെ സദ്ഫലമായി ഭർത്താവിന്റെ ചിന്തകളിൽ നിന്നും വാക്ധോരണിയായി നാനാവിധത്തിലുള്ള അപൂർവ്വ ഉപദേശങ്ങളും എനിക്ക് ലഭിച്ചിട്ടുണ്ട്. മനഃശാസ്ത്രം, തത്വചിന്ത എന്നൊന്നും അവയെ തരം തിരിക്കാൻ ഞാൻ മെനക്കെട്ടിട്ടില്ല.\nകാണെക്കാണെയാണ് മകൾ വളർന്നത്, ചുരിദാർ മാത്രമല്ല, സാരിയും ഉടുക്കുവാൻ അവൾക്ക് താൽപര്യമായിരുന്നു. അവൾക്ക് വളരെ നന്നായി വസ്ത്രങ്ങൾ സെലക്ടു ചെയ്യാൻ അറിയാമായിരുന്നു. വില കുറഞ്ഞതെങ്കിലും അവൾ തെരഞ്ഞെടുത്തു വാങ്ങിയ കോട്ടൺ ഉൾപ്പെടെയുള്ള സാരികൾ എന്നെ കൂടി ഉദ്ദേശിച്ചുള്ളതായിരുന്നു എന്ന് എനിക്ക് മനസിലായി തുടങ്ങി. അങ്ങനെയാണ് ഞാൻ ഉപയോഗിച്ചിരുന്ന പഴയ സാരികൾ ഉപേക്ഷിക്കുവാനും, മകൾ കൊണ്ടുവരുന്ന ബോർഡറില്ലാത്ത സാരികൾ 38 വയസു മുതൽ ധരിക്കുവാനും തുടങ്ങിയത്. ഈ മാറ്റമാണ് വർഷങ്ങൾ പിന്നിടുതോറും എന്റെ പ്രായം കുറയുകയാണെന്ന ചിന്ത മററുള്ളവരിൽ ഉളവാക്കിയതെന്നു് എനിക്ക് തോന്നുന്നു. അക്കാലത്ത് അയൽക്കാരും, അടുത്ത ബന്ധുക്കളും, കൂട്ടുകാരും പറയുമായിരുന്നു- ' നിങ്ങൾ രണ്ടും ചേടത്തിയും, അനിയത്തിയുമാണെന്നേ തോന്നൂ' എന്ന്. ഞാനത് കേട്ട് ഒത്തിരി പൊട്ടിച്ചിരിച്ചിട്ടുണ്ട്. അത്തരം ചിരികളും, അതിനെ അലയടികളും ചില പുരുഷന്മാരുടെ മനസിൽ എന്റെ രൂപം പ്രതിഷ്ഠിച്ചു എന്നതും സത്യം .\nഎന്നിലും അത്തരം മനംമാറ്റം യാഥാർത്ഥ്യമാവുകയായിരുന്നു. അല്ലെങ്കിൽ കാലം ചില യാഥാർത്ഥ്യങ്ങളെ എനിക്ക് ബോദ്ധ്യപ്പെടുത്തി. തുടർന്ന് സംഭവിച്ചതിന്റെ വിശദാംശങ്ങൾ സാറ് എന്നോട് ചോദിക്കരുത്. വ്യക്തിപരം എന്നൊന്നുണ്ടല്ലൊ. വ്യക്തിസ്വാതന്ത്ര്യത്തിന്റെയും താൽപര്യങ്ങളുടെയും ഭാഗമായാണ് ഞാനിത്തരം സാഹചര്യങ്ങളെയും, സന്ദർഭങ്ങളെയും കണക്കാക്കുന്നത്.\nഎന്നാൽ ഞാനൊന്നു പറഞ്ഞോട്ടെ. ജയദേവൻ സാറിനോട് എനിക്ക് യാതൊരു വിധ താൽപര്യങ്ങളും ഒരു സമയത്തും തോന്നിയിട്ടില്ല. പണ്ടൊക്കെ ഒന്നു ഫോൺ ചെയ്യാനോ, ഒരത്യാവശ്യത്തിന് പണം കടം വാങ്ങാനോ, മകളുടെ അപേക്ഷ ഫോറം പൂരിപ്പിക്കുന്നതിന് സഹായിക്കുവാനോ ഒക്കെ സാറിന്റെ സഹായം പലപ്പോഴും എനിക്കുണ്ടായിട്ടുണ്ട്. അത്തരം സഹായങ്ങളെ ഒരു സഹോദരിയുടെ ഹൃദയവിശാലതയോടെയാണ് ഞാൻ ഏറ്റുവാങ്ങിയിട്ടുള്ളത്. തിരിച്ച് ആവശ്യമുള്ളപ്പോൾ ഞാനും പല സഹായങ്ങളും ചെയ്തു കൊടുത്തിട്ടുണ്ട്. സാറിന്റെ ഭാര്യയെ ഓപ്പറേഷൻ ചെയ്ത് ആശുപത്രിയിൽ കിടത്തിയപ്പോൾ മൂന്നു ദിവസമാണ് ആശുപത്രിയിൽ ഒരു കൂടപ്പിറപ്പിനെപ്പോലെ ഞാൻ നിന്ന് സഹായിച്ചത്. അത്യാവശ്യം സന്ദർഭങ്ങളിൽ പശുവിനെ കറക്കൽ തുടങ്ങി ഒട്ടു വളരെ വീട്ടുപണികളിലും, അവർ കുടുംബ സമേതം നാട്ടിൽ പോകുമ്പോൾ വീട്ടിലേക്കൊരു കണ്ണ് തുടങ്ങി ഒട്ടേറെ സാഹചര്യങ്ങളിൽ എന്റെ സഹായമുണ്ടായിട്ടുണ്ട്. ഇതൊന്നും കണക്കു പറയുന്നതല്ല കെട്ടോ. ഏതായാലും ഒരു ആങ്ങളയുടെ സ്ഥാനമാണ് ഞാൻ അപ്പോഴൊക്കെ അയാൾക്ക് നൽകിയിരുന്നത്. അന്നൊക്കെ അയാളുടെ പെരുമാറ്റങ്ങളിലും യാതൊരു ദൂഷ്യവശങ്ങളും എനിക്ക് അനുഭവപ്പെട്ടിട്ടില്ല. മകൾ വിവാഹാനന്തരം ഭർത്താവിനോടൊപ്പം പോയതോടെയാണ് അയാളുടെ പെരുമാറ്റത്തിലും, പ്രവർത്തികളിലും എല്ലാം അസാധാരണത്വവും, പന്തികേടുകളും തോന്നിച്ചത് എന്ന് ഞാൻ പറഞ്ഞുവല്ലോ. അതിപ്പോൾ ഇത്തരം ദുരവസ്ഥയിൽ എത്തി നിൽക്കുകയാണ്.\nകഴിഞ്ഞ രണ്ടു മൂന്ന് ആഴ്ചകളായി എന്റെ മനസ് അയാളുമായുള്ള മൽപ്പിടുത്തത്തിലാണ്. വിജയിച്ചില്ലെങ്കിലും പരാജയപ്പെടരുത് എന്ന ചിന്തയോടെ ഒരുമ്പെടുന്ന പ്രവർത്തികൾ പലപ്പോഴും പാളുകയും, സന്ദർഭത്തിനൊത്ത് ഉയർന്ന് പ്രവർത്തിക്കുവാനുള്ള മനഃക്കരുത്ത് ചോർന്ന് പോവുകയുമാണ്. ഏറ്റുമുട്ടലുകൾക്കിടയിലാണ് ദുഷ്പ്രചരണങ്ങളും മുറുകുന്നതു്. പുതിയ ആരോപണങ്ങളാണ് എനിക്കെതിരെ ഉയർന്നിട്ടുള്ളത്. അപ്പോൾ സ്വാഭാവികമായി ഞാനും അടങ്ങിയിരിക്കില്ലല്ലൊ. അങ്ങനെയങ്ങനെ പരാതികളും, ഭീഷണികളും, എതിർ പരാതികളും ഒക്കെയായി ദിവസങ്ങൾ പിന്നിട്ടപ്പോൾ ഇന്നലെയാണ് അഗ്നിപാതം പോലെ അത് സംഭവിച്ചത്.\nമകളും, കുടുംബവും ഡൽഹിയിൽ നിന്നും രാവിലെ എത്തുമെന്ന് അറിയിച്ചിരുന്നെങ്കിലും ഇന്നലെ കാലത്ത് ഞാനൊന്ന് തൊഴാൻ പോയി. അവരോട്, പ്രത്യേകിച്ച് മകളോടുപോലും ഞാനീ സാഹചര്യങ്ങൾ വെളിപ്പെടുത്തിയിരുന്നില്ല. കഴിയുമെങ്കിൽ അവരെ അറിയിക്കാതെ തീർക്കാം എന്നാണ് ഞാനുദ്ദേശിച്ചത് . എന്നാൽ അമ്പലത്തിൽ നിന്നും വന്ന ഞാൻ കണ്ടത് കരഞ്ഞു കലങ്ങിയ കണ്ണുകളുമായിരിക്കുന്ന മോളേയും, നിശബ്ദനായ അവളുടെ ഭർത്താവിനെയും ആണ്. മുറ്റത്ത് കളിക്കുന്ന കുട്ടികളോട് കിന്നാരം പറഞ്ഞ ശേഷം ഞാൻ കാര്യം തിരക്കി. സംഗതി ഭയപ്പെട്ടതു തന്നെ. അയാൾ എനിക്കെതിരെ ആദ്യത്തെ ബോംബ് എറിഞ്ഞിരിക്കുന്നു. അമ്മയെ ദുർനടപ്പുകാരിയായി ചിത്രീകരിച്ചാണ് അയാൾ സംസാരിച്ചതത്രെ. വീടുപൂട്ടിയിട്ടിരിക്കുന്നതു കണ്ട് പഴയ സൗഹൃദത്തിന്റെ പേരിലാണ് മോളും, കുടുംബവും അയാളുടെ വീട്ടിൽ കയറിയത്. അയാളും, ഭാര്യയും കൂടി എന്നെക്കുറിച്ച് പറയാത്ത നുണകളില്ലെന്ന് മാറ്റി നിർത്തി മകളെ ചോദ്യം ചെയ്തപ്പോൾ എനിക്ക് മനസിലായി സാറെ.\nമകൾക്കു വേണ്ടി ജീവിച്ച എനിക്ക് മകളിൽ നിന്നു തന്നെയാണ് ഏറ്റവും ദുഃഖകരമായ വാക്കുകൾ കേൾക്കേണ്ടി വന്നത്. അമ്മയെ അവൾക്ക് അവിശ്വാസമായിരിക്കുന്നു. ഭക്ഷണം കഴിക്കുന്ന കുട്ടികളുടെ അടുത്തു നിൽക്കാൻ പോലും അവളെന്നെ അനുവദിച്ചില്ല. അവൾ വൈകുന്നേരം തന്നെ ഭർത്താവിന്റെ വീട്ടിലേക്ക് പോകാൻ തീരുമാനിച്ചതായി എന്നോടു പറഞ്ഞു. ഞാൻ മോളുടെ ഭർത്താവിനെ വിളിച്ചു. അവനു പക്ഷെ സ്വന്തം മോളോളം സംശയം എന്നെക്കുറിച്ചില്ല. എന്നാലും 'തീയില്ലാതെ പുകയുണ്ടാകുമോ?' എന്നൊക്കെയാണ് മോൻ പറയുന്നത്. തെറ്റുകാരിയായി സംശയിക്കുന്നതിൽ എനിക്ക് ഏറെ ജാള്യത അനുഭവപ്പെട്ടു. ഞാൻ അവകാശപ്പെടുമ്പോലെ അയാളാണ് തെറ്റുകാരനെങ്കിൽ അയാളുടെ പ്രലോഭനങ്ങളടങ്ങുന്ന സംസാരം റെക്കാർഡു ചെയ്തു കേൾപ്പിക്കാനും, അതുവഴി പ്രശ്ന പരിഹാരം ഉണ്ടാക്കാമെന്നും ആണ് അവൻ പറയുന്നത്. മൊബൈൽ പോര ഒരു ഡിജിറ്റൽ വോയ്സ് റെക്കാർഡർ തന്നെ അതിലേക്കായി വാങ്ങിക്കൊണ്ടു വരാം എന്നു പറഞ്ഞാണ് അവൻ മോളോടും കുട്ടികളോടും കൂടി പോയത്.\nഅവർ പോയ ശേഷം ഞാനൊന്ന് കുളിച്ചു. മകൾ കൊണ്ടുവന്ന പുതിയ സാരിയുടുത്ത് പെർഫ്യൂമൊക്കെ അടിച്ച് ഞാൻ നന്നായൊന്ന് അണിഞ്ഞൊരുങ്ങി സാറെ. അയാൾക്ക് ഇപ്പോഴും സന്ധ്യമയങ്ങുമ്പോൾ ഒരു വരവുണ്ട്. മോൻ പറഞ്ഞതു നടക്കണമെങ്കിൽ നല്ലൊരു അഭിനേത്രിയാവേണ്ടതുണ്ട്. സമയം കളയാൻ കണ്ണാടിയിൽ നോക്കി നിന്നപ്പോൾ ഞാനിപ്പോഴും സുന്ദരിയാണെന്ന് എനിക്കു തോന്നി.\nആറര കഴിഞ്ഞപ്പോൾ അയാൾ നടന്നുവരുന്നത് അടച്ചിട്ട ജനാലയിലൂടെ ഞാൻ കണ്ടു. ഇത്രയും പ്രശ്നങ്ങളൊക്കെ ഉണ്ടായിട്ടും അയാൾക്ക് യാതൊരു ജാള്യതയുമില്ല. സഹപ്രവർത്തകരും പിൻതിരിപ്പിക്കാനായി ഒന്നും സംസാരിച്ചതായി അറിയില്ല. പിണങ്ങണ്ട എന്നു കരുതിയാവും. തടി കിടന്ന വരാന്ത ഭാഗത്ത് അൽപ നേരം നിന്നശേഷം അയാൾ കോളിംങ്ങ് ബെല്ലടിച്ചു. ഞാൻ പുഞ്ചിരി തൂകി വാതിൽ തുറന്നു. ഇരിയ്ക്കാൻ പറഞ്ഞ ശേഷം അയാൾ ഇരുന്ന സെററിയുടെ എതിരെ വാതിൽക്കൽ ചാരി ഞാൻ നിന്നു. മക്കളോട് ഉച്ചയ്ക്ക് മുമ്പ് പറഞ്ഞു കൊടുത്തതു പോലും അയാൾക്ക് എത്ര വേഗം മറക്കാൻ സാധിക്കുന്നു. അല്ലെങ്കിൽ മക്കളോടുള്ള പറച്ചിലിലൂടെ എന്നെ കീഴടക്കുകയായിരുന്നിരിക്കാം അയാൾ ഉദ്ദേശിച്ചിരുന്നത്. എന്റെ പുഞ്ചിരിയിലൂടെ മനസിനുണ്ടായ മാറ്റം അയാൾ ഗ്രഹിച്ചു കാണണം. ഇങ്ങനെയൊക്കെയുള്ള വഴങ്ങലിലൂടെയെ ഇത്തരം കാര്യങ്ങൾ തീരൂ എന്നും, പെണ്ണ് പെണ്ണായി നിൽക്കണമെന്നും, ഇനിയും വഴക്കിന്റെ ദിവസങ്ങൾ വേണ്ടെന്നും, സന്തോഷത്തോടെ ഒളിച്ചും പാത്തുമാണെങ്കിലും ശിഷ്ടജീവിതം ആസ്വദിക്കാമെന്നും, എല്ലാ സൗകര്യങ്ങളും ചെയ്തു തന്നു കൊള്ളാമെന്നും ഒക്കെ അയാൾ പറഞ്ഞു കൊണ്ടിരുന്നു. 10 മിനിറ്റോളം അയാളുടെ വാക്കുകൾക്ക് ചെവികൊടുത്തതായി ഞാൻ അഭിനയിച്ചു. അവസാനം അയാൾ ഒരു വിസ്ഫോടനത്തിന്റെ വക്കിലെത്തുമെന്നായപ്പോൾ 'മക്കള് തിരിച്ചു പോകട്ടെ ' എന്ന ആശ്വാസവാക്കുകളിൽ കുടുക്കി അയാളെ ഞാൻ എഴുന്നേൽപിച്ചു വിട്ടു. ' നാളെ വരാം' എന്നു പറഞ്ഞാണ് അയാൾ പോയത്.\nഎനിക്ക് ഉറപ്പാണ് സാറെ. പറഞ്ഞതു പോലെ തന്നെ അയാളിന്നും സന്ധ്യ മയങ്ങുമ്പോൾ വീട്ടിൽ വരും. അപ്പോഴേക്കും അയാളുടെ സംസാരം റെക്കാർഡു ചെയ്യാനുള്ള ഉപകരണം മകൻ എത്തിച്ചിരിക്കും എന്നു തന്നെ ഞാൻ വിശ്വസിക്കുന്നു. അവനോടു തന്നെ ചോദിച്ച്, പ്രവർത്തിപ്പിക്കുവാനുള്ള രീതികൾ ഹൃദിസ്ഥമാക്കണം. എല്ലാം ശുഭമായി അവസാനിച്ചാൽ ഇന്ന് രാത്രി ആഴ്ച്ചകൾ കൂടി സ്വസ്ഥമായി, മനഃസമാധാനത്തോടെ ഞാനുറങ്ങും. സംഭാഷണമടങ്ങിയ സീഡിയോ, പെൻഡ്രൈവോ സഹിതമായിരിക്കും സാറെ എങ്കിൽ പിന്നെ ആർക്കയച്ചാലും ഈ ഹർജി പോകുക. അധികാര കേന്ദ്രങ്ങളിൽ ഇത്തരമൊരു സംഭാഷണം എത്തിയാൽ സാറുൾപ്പെടെ ആരും അംഗീകരിച്ചില്ലെങ്കിലോ എന്നല്ലെ പിന്നുള്ള സംശയം. എനിക്കതൊന്നും പ്രശ്നമല്ല സാറെ. കാരണം, അയാളെ വിറപ്പിക്കുവാൻ ഇപ്രകാരമൊരു സീഡി തന്നെ മതിയെന്ന കൂർമ്മ ബുദ്ധി എനിക്ക് വെളിവായത് ഇപ്പോഴാണ്.\nനിരന്തരമായി ശല്യപ്പെടുത്തി, ബന്ധുക്കളെ അകറ്റി, ഒറ്റപ്പെടുത്തി, അവഹേളിക്കുവാനുള്ള ശ്രമം മൂലം മനസിന്റെ സമനില തെറ്റുവാൻ തുടങ്ങുന്ന ഒരു വിധവയുടെ ജൽപനമായെങ്കിലും ഈ ഹർജിയെ കണക്കാക്കുക . ഏതായാലും ഈ ഹർജി എഴുതി തുടങ്ങിയ ശേഷമുണ്ടായ സംഭവവികാസങ്ങൾ അല്ലെങ്കിൽ സംഗതികളിലെ മാറ്റം ഏറെ ആശ്വാസദായകമാണ്. തിങ്കളാഴ്ച്ച രാവിലെ വരെ സാഹചര്യങ്ങൾക്കൊത്തു മാറ്റം വരുത്താവുന്ന ഈ ഹർജിയിൽ എന്തെങ്കിലും തെറ്റുകുറ്റങ്ങൾ സംഭവിച്ചിട്ടുണ്ടെങ്കിൽ പൊറുക്കണമെന്നും, മേൽവിഷയത്തിൽ എന്നോട് കരുണ കാട്ടി എന്റെ ആവശ്യങ്ങൾക്ക് നിവർത്തിയുണ്ടാക്കി സഹായിക്കണമെന്നും വിശ്വസ്തതയോടെ, താഴ്മയായി അപേക്ഷിക്കുന്നു


നഷ്ടപ്പെട്ടത് ആശയസമരങ്ങളിലെ അതികായകനെ... • ഇ വാർത്ത | evartha\nEditor's Picks Latest News\nനഷ്ടപ്പെട്ടത് ആശയസമരങ്ങളിലെ അതികായകനെ…\nകമ്മ്യൂണിസ്റ്റു പാര്‍ട്ടികള് തമ്മിലുള്ള ആശയ സമരങ്ങളില് തളര്‍ന്നു വീണ ഇന്ത്യന് കമ്മ്യൂണിസ്റ്റു പാര്‍ട്ടിയെ ജീവജലം നല്‍കി ഉണര്‍ത്തിയ നേതാവായിരുന്നു ചീരപ്പന് ചിറയില് കുമാരപ്പണിക്കര് ചന്ദ്രപ്പന് എന്ന സി.കെ. ചന്ദ്രപ്പന്. ഇന്ത്യന് കമ്മ്യൂണിസ്റ്റ് പാര്‍ട്ടിയുടെ ശക്തനായ വക്താവിനെയും ഇടതുപക്ഷത്തിന്റെ മുന്‍നിര പോരാളിയെയുമാണ് അദ്ദേഹത്തിന്റെ നിര്യാണത്തിലൂടെ കേരളത്തിനുണ്ടായിരിക്കുന്നത്. രണ്ടാം തവണയും സി.പി.ഐ സംസ്ഥാന സെക്രട്ടറിയായി സേവനമനുഷ്ടിച്ചു വരുമ്പോഴാണ് മരണം അദ്ദേഹത്തെ കൊണ്ടുപോയത്.\n‘വയലാര് സ്റ്റാലിന്’ എന്നറിയപ്പെട്ടിരുന്ന കമ്മ്യൂണിസ്റ്റ് നേതാവ് സി. കെ കുമാരപ്പണിക്കരുടെയും അമ്മുക്കുട്ടിയമ്മയുടെയും മകനായി 1936 നവംബര് 11ന് ജനനം. ചേര്‍ത്തലയിലും തൃപ്പൂണിത്തുറയിലുമായിരുന്നു സ്‌കൂള് വിദ്യാഭ്യാസം. എറണാകുളം മഹാരാജാസ് കോളജിലും പാലക്കാട് ചിറ്റൂര് ഗവ. കോളജിലുമായി ബിരുദപഠനം പൂര്‍ത്തിയാക്കിയ ചന്ദ്രപ്പന് തിരുവനന്തപുരം യൂണിവേഴ്‌സിറ്റി കോളജില് നിന്ന് ബിരുദാനന്തര ബിരുദം നേടി. സ്‌കൂള് വിദ്യാര്‍ത്ഥിയായിരിക്കുമ്പോള് തന്നെ വിദ്യാര്‍ത്ഥി രാഷ്ട്രീയത്തില് സജീവനായ അദ്ദേഹം 1956ല് കമ്മ്യൂണിസ്റ്റ് പാര്‍ട്ടിയുടെ വിദ്യാര്‍ത്ഥി വിഭാഗമായ എ.ഐ.എസ്.എഫിന്റെ സംസ്ഥാന സെക്രട്ടറിയായി തെരഞ്ഞെടുക്കപ്പെട്ടു. തുടര്‍ന്ന് എ.ഐ.എസ്.എഫ് അഖിലേന്ത്യ പ്രസിഡന്റ്, എ.ഐ.വൈ.എഫ് ജനറല്‍സെക്രട്ടറി, പ്രസിഡന്റ് എന്നീ നിലകളിലും പ്രവര്‍ത്തിച്ചു.ഗോവ വിമോചന സമരത്തില് പങ്കെടുത്ത ചന്ദ്രപ്പന് നിരവധി വിദ്യാര്‍ത്ഥിയുവജന സമരങ്ങള്‍ക്ക് നേതൃത്വം നല്‍കി. പലതവണ അറസ്റ്റ് ചെയ്യപ്പെട്ട അദ്ദേഹം ഡല്‍ഹി തീഹാര് ജയിലിലും, കൊല്‍ക്കത്ത റസിഡന്‍സി ജയിലിലും കാരാഗൃഹവാസം അനുഭവിച്ചു.\nമൂന്നുതവണ പാര്‍ലമെന്റിലേക്കും ഒരുതവണ നിയമസഭയിലേക്കും സി.കെ. ചന്ദ്രപ്പന് തെരഞ്ഞെടുക്കപ്പെട്ടിട്ടുണ്ട്. 1971ല് തലശ്ശേരി മണ്ഡലത്തില് നിന്നാണ് ആദ്യമായി അദ്ദേഹം പാര്‍ലമെന്റിലെത്തുന്നത്. തലശ്ശേരി മണ്ഡലം കണ്ണൂര് ആയപ്പോള് 1977ലും തെരഞ്ഞെടുക്കപ്പെട്ടു. 2001ല് തൃശ്ശൂര് ലോകസഭാമണ്ഡലത്തില് നിന്നാണ് അദ്ദേഹം പാര്‍ലമെന്റിലെത്തിയത്. ഇതിനിടെ 1987ല് ചേര്‍ത്തല നിയമസഭാ മണ്ഡലത്തില് നിന്ന് മത്സരിച്ചെങ്കിലും വയലാര് രവിയോട് പരാജയപ്പെട്ടു. 1991ല് ഇതേ മണ്ഡലത്തില് വയലാര് രവിയെ തോല്‍പ്പിച്ച് അദ്ദേഹം കേരള നിയമസഭയിലെത്തി. എന്നാല് 1996ലെ നിയമസഭാ തെരഞ്ഞെടുപ്പില് എ.കെ. ആന്റണിയോട് പരാജയപ്പെട്ടു.\nസി.പി.ഐ ദേശീയ സെക്രട്ടറിയേറ്റ് അംഗവും കിസാന് സഭാ ദേശീയ പ്രസിഡണ്ടുമായി പ്രവര്‍ത്തിച്ചു വരികെയാണ് പാര്‍ട്ടിയുടെ കേരള ഘടകത്തിന്റെ സെക്രട്ടറി സ്ഥാനം ഇദ്ദേഹത്തെ തേടിയെത്തിയത്. അനാരോഗ്യം മൂലം വെളിയം ഭാര്‍ഗവന് സ്ഥാനമൊഴിയാന് ആഗ്രഹം പ്രകടിപ്പിച്ചതിനെ തുടര്‍ന്ന് 2010 നവംബര് 14ന് ചേര്‍ന്ന പാര്‍ട്ടിയുടെ സംസ്ഥാന കൗണ്‍സില് യോഗമാണ് ചന്ദ്രപ്പനെ സെക്രട്ടറിയായി തെരഞ്ഞെടുത്തത്. 2012 ഫെബ്രുവരിയില് കൊല്ലത്ത് വെച്ച് പാര്‍ട്ടി സംസ്ഥാന സമ്മേളനത്തോട് അനുബന്ധമായി നടന്ന സംസ്ഥാന കൗണ്‍സില് യോഗം അദ്ദേഹത്തെ വീണ്ടും സംസ്ഥാന സെക്രട്ടറിയായി തെരഞ്ഞെടുക്കുകയുണ്ടായി.\nകെടിഡിസി ചെയര്‍മാന്, കേരഫെഡ് ചെയര്‍മാന് തുടങ്ങിയ സ്ഥാനങ്ങള് വഹിച്ച ചന്ദ്രപ്പന് ഇപ്പോള് പ്രഭാത് ബുക്ക്ഹൗസിന്റെ ചെയര്‍മാനും മാനേജിംഗ് ഡയറക്ടറുമാണ്. സിപിഐ ദേശീയ സെക്രട്ടേറിയറ്റ് അംഗവുമാണ്. കമ്മ്യൂണിസ്റ്റ് പാര്‍ട്ടി നേതാവും അഖിലേന്ത്യാ വര്‍ക്കിംഗ് വിമന്‍സിന്റെ നേതാവുമായ ബുലുറോയ് ചൗധരിയാണ് ഭാര്യ. ഇവര് ബംഗാളിയാണ്.\nTopics: ck chandrappan cpi


എന്തൊക്കെ പറഞ്ഞാലും കേരള സർക്കാർ ഈ ദുരന്തകാലത്ത് സംസ്ഥാനത്തെ ജനങ്ങള്‍ക്ക് വലിയ ആശ്വാസം തന്നെയാണ് | Boolokam\nഎന്തൊക്കെ പറഞ്ഞാലും കേരള സർക്കാർ ഈ ദുരന്തകാലത്ത് സംസ്ഥാനത്തെ ജനങ്ങള്‍ക്ക് വലിയ ആശ്വാസം തന്നെയാണ്\nഎന്തൊക്കെ കുറ്റങ്ങളും കുറവുകളും പ്രതിപക്ഷവും മറ്റും ചൂണ്ടി കാണിക്കുന്നുണ്ടെങ്കിലും കേരള സർക്കാർ ഈ ദുരന്തകാലത്ത് സംസ്ഥാനത്തെ ജനങ്ങള്‍ക്ക് വലിയ ആശ്വാസം തന്നെയാണ്. സർക്കാരിൻറെ ഭാഗത്തു\nഎന്തൊക്കെ കുറ്റങ്ങളും കുറവുകളും പ്രതിപക്ഷവും മറ്റും ചൂണ്ടി കാണിക്കുന്നുണ്ടെങ്കിലും കേരള സർക്കാർ ഈ ദുരന്തകാലത്ത് സംസ്ഥാനത്തെ ജനങ്ങള്‍ക്ക് വലിയ ആശ്വാസം തന്നെയാണ്. സർക്കാരിൻറെ ഭാഗത്തു നിന്നും അബദ്ധങ്ങളും, അപാകതകളും, മുതലെടുപ്പും വരെ ഉണ്ടായിട്ടുണ്ട്, അണികളില് നിന്നും അസഹനീയമായ അക്രമവും, തള്ളും ഉണ്ടായിട്ടുണ്ട് എന്നാലും ഇതര സംസ്ഥാന, കേന്ദ്ര സർക്കാറുകളെ നോക്കുമ്പോൾ കേരളം കർമ്മ രംഗത്ത് എത്രയോ മടങ്ങ് മുൻപിലാണ്.\nകേന്ദ്രത്തിലെ പ്രതിപക്ഷവും ഇതര സംസ്ഥാനങ്ങളിലെ പ്രതിപക്ഷവും വൻ ദുരന്തമായ കോവിഡ് കാലത്ത് രാഹുൽ ഗാന്ധി, പ്രിയങ്ക തുടങ്ങിയവരുടെ ഏററവും മനുഷ്യത്വപരമായ ഇടപെടലുകൾ വളരെ ശ്രദ്ധേയമാണ്. കേരളത്തിലെ പ്രതിപക്ഷം സർക്കാരിനൊപ്പം നിൽക്കുന്നതോടൊപ്പം തന്നെ അതിൽ കൂടുതൽ സർക്കാരിനെ വിമർശിക്കാനും, ആരോപണങ്ങൾ ഉന്നയിക്കാനും, ചിലത് ബാലിശമായി തന്നെ അവതരിപ്പിക്കാനുള്ള ശ്രമവും ഉണ്ടായിട്ടുണ്ട്. ചിലത് ജനങ്ങളോടുള്ള ഉത്തരവാദിത്വമായിരുന്നെങ്കിൽ ചിലത് ജനങ്ങളോടുള്ള അക്രമങ്ങളും വെല്ലുവിളിയുമായൊരുന്നു. പലപ്പോഴും അന്തമില്ലായ്മയും, തറ രാഷ്ട്രീയ നാടകവുമായിരുന്നു.\nഈ തറ രാഷ്ട്രീയത്തെ കുറിച്ച് പറഞ്ഞാൽ…നമ്മൾ ഏററവും അലോസരത്തോടെ കാണുന്ന ഒന്നാണ് ഈ ഇടത്-വലത് തല്ല്. ഇന്നത്തെ പ്രത്യേക സാഹചര്യത്തില് നോക്കുമ്പോൾ കേരള വികാസത്തിന്റെ ചാലക ശക്തി ആ തല്ലാണ്. ഇവിടെ പ്രതിപക്ഷം ഭരണകൂടത്തിന്റെ ചെറിയ കുറ്റം പോലും കണ്ടുപിടിച്ചു വെളിച്ചത്താക്കി ഭരണ സംവിധാനം എപ്പോഴും കുറ്റമറ്റതാക്കുന്നു. നമുക്കത് തറ രാഷ്ട്രീയമാണെങ്കിലും, സത്യത്തില് ഈ രാജ്യത്ത് ഇന്ന് അവശേഷിക്കുന്ന അപൂർവ്വമായ ഒരു ജനാധിപത്യ പ്രക്രിയയാണത്.\nനമ്മൾ പലപ്പോഴും ആഗ്രഹിക്കുന്നത് എതിർശബ്ദങ്ങളെ എല്ലാം നിശ്ശബ്ദമാക്കിയ ഹിറ്ലറിന്റെ ജർമ്മനിയിലെ കുഞ്ഞാടുകളെയാവും. ഇവിടെ കേരളത്തിലെങ്കിലും ഇനിയും കുറച്ചു കാലത്തേക്കെങ്കിലും അങ്ങനെയങ്ങോട്ടു അഴിഞ്ഞാടാൻ വിടില്ല എന്നതാണ് ഈ തറ രാഷ്ട്രീയത്തിൻറെ നേട്ടം.\nകേന്ദ്രവുമായി താരതമ്യം ചെയ്യുമ്പോൾ\nകേരളത്തോട് ഒരു കാര്യത്തിലും തുലനം ചെയ്യാൻ പറ്റിയ ഒരു രാജ്യമല്ല ഇപ്പോൾ ഇന്ത്യ. ഏതുവിധ സോഷ്യൽ ഏക്കണോമിക്കൽ ഇൻഡക്സ് നോക്കിയാലും ഇന്ത്യ കേരളത്തോട് മത്സരിക്കാൻ ആയിട്ടില്ല. ഇന്ത്യയുടെ ഒരു സവിശേഷത രാഷ്ട്രീയത്തെ പിന്നിൽ നിന്ന് മാത്രമല്ല മുന്നിൽ നിന്നും നിയന്ത്രിക്കുന്ന ഭീകരമായ മതാത്മകതയാണ്. കേരളത്തിൽ ഇപ്പോഴും അത് വളരെ വളരെ കുറവുമാണ്.\nസ്വാതന്ത്ര്യം കിട്ടി ഉടനെ ആൾ ഇന്ത്യാ കോണ്ഗ്രസ് കമ്മിറ്റിയിൽ ഗോവധം നിരോധിക്കാൻ ബില്ല് കൊണ്ടുവരണം എന്നു നെഹ്രുവിനോട് ആവശ്യപ്പെട്ടതാണല്ലൊ..! ഒന്നോരണ്ടോ പേരല്ലാ, ഏതാണ്ട് ഭൂരിപക്ഷം കമ്മിറ്റി അംഗങ്ങളും. കോമൺ സെന്സിന് നിരക്കാത്ത ഇമ്മാതിരി ആവശ്യങ്ങൾ ബില്ലാക്കാൻ പറ്റില്ല എന്നാണ് അന്ന് നെഹ്റു എടുത്ത നിലപാട്. എന്നാൽ ഈ കമ്മിറ്റി അംഗങ്ങളിൽ പലരും അവരവരുടെ സംസ്ഥാനങ്ങളിലേക്ക് മടങ്ങിപ്പോയി അവിടങ്ങളിൽ ഗോവധ നിരോധന ബില്ലുകൾ കൊണ്ടു വരികയാണ് ചെയ്തത്. കോൺഗ്രസ്സിൽ അത്രയും പവറുണ്ടായിരുന്ന നെഹ്റു പോലും അവിടെ നിസ്സഹായനായിരുന്നു.\nഉത്തർ പ്രദേശിൽ ഇന്ന് ഒരു സന്ന്യാസിയാണ് മുഖ്യമന്ത്രി. കേരളത്തിൽ അങ്ങനെ ഒരു സ്വാമിയോ, ഫാദറോ, ഉസ്താദോ മുഖ്യമന്ത്രിയാകുന്നത് ആരും സ്വപ്നത്തില് പോലും കാണാനിടയില്ല. UP യിലെ ഈ സ്വാമി മുഖ്യൻ അധികം വൈകാതെ ഇന്ത്യന് പ്രധാനമന്ത്രിയുമാകും… അന്നും കേരളത്തിലെ മുഖ്യമന്ത്രിയെ തിരഞ്ഞെടുക്കുന്നത് രാഷ്ട്രീയ പരമായിട്ടായിരിക്കും. അന്നും ഇന്ത്യയും കേരളവും ബാക്കി ഉണ്ടെങ്കില് ..!\nRelated Topics:covidkerala governmentRafeekh Nalakath\nഏങ്ങിയേങ്ങിക്കരയുന്ന ആ മനുഷ്യനെ കണ്ടു വണ്ടി നിർത്താതെ കടന്നു പോകാൻ എനിക്കായില്ല\n‘രാജകുടുംബ’ത്തിന് തൊഴിലുറപ്പ് പദ്ധതിയിൽ ജോലിക്ക് പൊയ്ക്കൂടെ ? ‘ അഡ്വ ഹരീഷ് വാസുദേവൻ ശ്രീദേവിയുടെ പോസ്റ്റ്


Horoscope Today, 02 February, 2019: നിങ്ങളുടെ ഇന്നത്തെ ദിവസം\nHoroscope Today 02 February 2019 Aries Capricorn Taurus Scorpio Sagittarius Gemini Cancer Check Astrology Prediction\nHoroscope Today, 02 February, 2019: നിങ്ങളുടെ ഇന്നത്തെ ദിവസം\nHoroscope Today, 02 February, 2019: നിങ്ങളുടെ ഇന്നത്തെ ദിവസം എങ്ങനെ എന്ന് പീറ്റര് വിഡല് എഴുതുന്നു\nFebruary 02, 2019 12:40:10 am\nധാരാളിത്തത്തിന്റെ ഗ്രഹമായ വ്യാഴം ഒരു ചൈതന്യമുള്ള സ്ഥാനത്താണ്, എന്റെ അഭിപ്രായത്തിൽ, ആഗ്രഹസാക്ഷാത്കാരത്തിനുവേണ്ടി പ്രായോഗികമായ യത്നിക്കാൻ കഴിവുള്ളവർക്ക് അനുകൂലമായ ഒരു പന്ത്രണ്ടു മാസ ചക്രത്തിലാണു നാം. സ്വപ്നജീവികളും ആഘോഷക്കാരും സമയം വൃഥാ ചെലവാക്കുന്നവരും വശങ്ങളിലേയ്ക്ക് തള്ളപ്പെടും, കുറഞ്ഞപക്ഷം അടുത്ത വർഷത്തെ ഇതേ സമയം വരെയെങ്കിലും.\nനിങ്ങളുടെ ഏറ്റവുമടുത്ത വ്യക്തിഗത ആശങ്കകൾ കടുത്ത പരിശോധനയിലാണ്. അതുപോലെതന്നെയാണു നിങ്ങളുടെ ശക്തമായ പരസ്യാഭിലാഷങ്ങളും. അതിനാൽ ഈ വാരാന്ത്യം ഗണ്യമാം വിധം താല്പര്യമുളവാക്കുന്നതാണ്. നിങ്ങൾക്ക് കഷ്ടിച്ചറിയാവുന്ന ഒരാൾ നിങ്ങളിൽ താല്പര്യപ്പെടുമ്പോൾ ഗതി തിരിയും.\nഇടവത്തിന്റെ വീക്ഷണത്തിൽ ഇന്നത്തെ ബഹുപാളികളുള്ള ഗ്രഹസംവിധാനങ്ങൾ വളരെ ഗംഭീരമാണ്. ഗുണപ്രദമായ പ്രവർത്തനങ്ങളുടെ പട്ടിക, അവധികളും യാത്രയും വിദ്യാഭ്യാസ ലക്ഷ്യങ്ങളും നിയമകാര്യങ്ങളും ഉൾപ്പടെ വിഭിന്നവും നീണ്ടതുമാണ്. ആദർശങ്ങൾക്കായി വളരെ കഠിനമായി പോരാടുകയുമുണ്ടാകാം.\nഗ്രഹനിലയുടെ തീക്ഷ്ണമായ ഒരു ഭാഗത്ത് വ്യാഴത്തിന്റെ സാന്നിധ്യമുണ്ടാകുന്നത്, ഒരു കടുത്ത പ്രശ്നത്തിൽ നിന്നും നിങ്ങൾക്കു സുരക്ഷ തരുന്നതിനും അഭിവൃദ്ധിപ്പെടാൻ സഹായമാകുന്നതിനും പര്യാപ്തമാണ്. ഇപ്പോഴും അടുത്ത മാസത്തിലുമായി നിങ്ങൾ പഠിക്കുന്ന പാഠങ്ങൾ സ‌മൃദ്ധമായ ഭാവി ഉറപ്പുതരുന്നു.\nകർക്കിടകം (ജൂൺ 22 -ജൂലൈ 23)\nഇപ്പോൾ നിങ്ങൾക്കു നേടാനാകാത്തതായി ഒന്നുമില്ല, അതിനാൽ പ്രതീക്ഷകൾ കഴിയുന്നത്ര ഉയരത്തിലാക്കുക. എങ്കിലും അന്തിമമായി നിങ്ങൾ ജയിക്കുമോ പരാജയപ്പെടുമോ എന്നു നിശ്ചയിക്കുന്നത് നിങ്ങളുടെ സർഗ്ഗാത്മക പുരസ്കാരങ്ങളാകും. ആവശ്യമുള്ള വിശ്രമം ഒഴിവാക്കരുത് എന്നതാണ് ഓർമ്മിക്കേണ്ട ഒരു കാര്യം.\nഎന്താണു സംഭവിക്കുന്നതെന്നു മനസ്സിലാകുന്നതിനു മുൻപു തന്നെ പ്രധാന വികാസങ്ങൾ ഉണ്ടായിക്കഴിയുമെന്നതാണു ജ്യോതിഷപരമായ ജീവിതത്തിന്റെ സവിശേഷത. അതുകൊണ്ടാണു നടപ്പുകാലത്തിലെ പുരോഗതികൾ വരാനിരിക്കുന്ന അല്പകാലത്തേയ്ക്കു മനസ്സിലാകാതെ പോകുന്നത്. നിങ്ങളുടെ ഭാവിയിൽ വിശ്വസിക്കുക.\nനിങ്ങളുടെ വ്യക്തിഗതവും അനന്യവുമായ സർഗ്ഗാത്മകശേഷിയുടെ അടിസ്ഥാനത്തിൽ ജീവിതത്തോട് കൂടുതൽ സ്വതന്ത്രമായ ഒരു സമീപനം പൊതുവെ രൂപപ്പെടുത്തിയേക്കാം. ഇപ്പോൾ കാലവിളംബങ്ങൾ ഉണ്ടായാലും അത്തരം പ്രവർത്തനഗതിയുടെ ഫലം താമസിയാതെ കാണാൻ കഴിയും. പക്ഷേ, ക്ഷമയാണു നിങ്ങളുടെ ഏറ്റവും നല്ല സ്വഭാവഗുണം.\nനിങ്ങളുടെ അഭിലാഷങ്ങൾ സമൂഹത്തിലെ പദവിയും സഹകാലികരുടെ ആദരവും കിട്ടുന്നതിലേയ്ക്ക് നയിക്കുന്നവയാണ്. എങ്കിലും കുടുംബത്തിന്റെ ശരിയായ അംഗീകാരവും വൈകാരിക സുരക്ഷയുമാണു നിങ്ങളെ യഥാർത്ഥത്തിൽ നയിക്കുന്ന ആഗ്രഹങ്ങൾ എന്നു ഞാൻ അനുമാനിക്കുന്നു.\nയാത്രയും വിദേശ ബന്ധങ്ങളുമാണിപ്പോൾ കൂടുതൽ പ്രാധാന്യം നേടുന്നത്. എങ്കിലും ജീവിതത്തെക്കുറിച്ചുള്ള ശരിയായ ആത്മീയാവബോധത്തിന്റെ ആവശ്യവും ഇപോൾ നിങ്ങളെടുക്കുന്ന പ്രധാന ദിശയും അതുപോലെ പ്രധാനമാണ്. നിങ്ങൾക്കു വേണ്ടത് ഏറ്റവും ഉത്തമമായതാണ്, ആവശ്യത്തിനുള്ള ചിട്ടയുണ്ടെങ്കിൽ നിങ്ങൾക്കത് നേടാനുമാകും.\nവാരാന്ത്യത്തിലെ വികാസങ്ങൾ എത്ര ആഴത്തിലാകും എന്നത് അറിയുക പ്രയാസം. നിങ്ങളിൽ ചിലർ ഉപരിപ്ലവമായ സാമ്പത്തിക സജ്ജീകരണങ്ങളിൽ താല്പര്യപ്പെടുമ്പോൾ മറ്റുചിലർ ജീവിതത്തിനു നിങ്ങൾ നൽകുന്ന മൂല്യത്തെപ്പോലെയുള്ള വലിയ കാര്യങ്ങളിൽ ശ്രദ്ധിക്കും.\nനിങ്ങളുടെ സ്വാതന്ത്ര്യത്തിനും മൂല്യമുള്ള കാരണങ്ങൾക്കും വേണ്ടി പോരാടണമെന്നു തോന്നലുണ്ടാകും. മനുഷ്യപ്രവർത്തനങ്ങളുടെ മണ്ഡലത്തിൽ വഴി കണ്ടെത്താമെന്നു പറയുന്നതു ന്യൂനോക്തിയാകും. അതാണു കാര്യം. ഓരോ സൂക്ഷ്മാംശത്തിലും ശ്രദ്ധയർപ്പിക്കുമെന്നുറപ്പാക്കുക.\nകുട്ടികളുമായുള്ള ബന്ധം കൂടുതൽ നന്നാകണം. മനശാസ്ത്രജ്ഞർ നിങ്ങളുടെ ആന്തരിക ശിശു എന്നു വിളിക്കുന്ന സർഗ്ഗാത്മമ നൈസർഗ്ഗികതയുടെ സ്രോതസ്സിനെയും മനസ്സിലാക്കുകയും അംഗീകരിക്കുകയും വേണം. ഹൃദയത്തിലെ ഇളമുറ കാര്യങ്ങളെ നയിക്കും.\nവിശാലമായി ചിന്തിക്കുക, ഒരു സർഗ്ഗാത്മകശേഷി വികസിപ്പിക്കുവാൻ യത്നിക്കുക. യഥാർത്ഥ വിജയം മറ്റുള്ളവരല്ല, നിങ്ങൾ തന്നെയാണു വിധിക്കുന്നതെങ്കിലും നിങ്ങളൊരു വിജയപാതയിലാണ്. പ്രതീക്ഷിക്കുന്നതിൽ കൂടുതൽ പിന്തുണ കുടുംബാംഗങ്ങൾ നൽകിയേക്കാം.


അഖിലഭാരത ചർക്കാസംഘം - വിക്കിപീഡിയ\n1925-ൽ മഹാത്മാഗാന്ധി സ്ഥാപിച്ച സംഘടനയാണ് അഖിലഭാരത ചർക്കാസംഘം. കൈകൊണ്ടുള്ള നൂൽനൂല്പ്, കൈത്തറികൊണ്ടുള്ള തുണിനെയ്ത്ത് എന്നിവ വഴി ദരിദ്രരായ ആളുകൾക്ക് തൊഴിൽ സൗകര്യങ്ങൾ ഉണ്ടാക്കുക എന്നതാണ് ഈ സംഘത്തിന്റെ ലക്ഷ്യം. കൈകൊണ്ട് നൂൽ നൂല്ക്കുന്നതിനുള്ള ചർക്ക പ്രചരിപ്പിക്കുന്നതിൽ ഇത് സാരമായ പങ്കുവഹിച്ചിട്ടുണ്ട്.\nപരുത്തിക്കൃഷി മുതൽ ഖാദിനെയ്ത്തു വരെയുള്ള വിവിധഘട്ടങ്ങളിലെ പ്രവർത്തനങ്ങൾ പരിശീലിപ്പിക്കുന്നതിന് ഈ സംഘം പ്രത്യേക കേന്ദ്രങ്ങൾ നടത്തിവരുന്നു. ആവശ്യമായ ഉപകരണങ്ങൾ നല്കുന്നതിലും സംഘം ശ്രദ്ധിക്കുന്നു. ഈ സംഘത്തിന്റെ കേന്ദ്ര ഓഫീസ് സ്ഥിതി ചെയ്യുന്നത് വാർധായിലെ സേവാഗ്രാമിലാണ്. ഇന്ത്യയിലെ മിക്ക സംസ്ഥാനങ്ങളിലും സംഘത്തിന്റെ ശാഖകളുണ്ട്.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഖിലഭാരത ചർക്കാസംഘം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=അഖിലഭാരത_ചർക്കാസംഘം&oldid=1788491" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 20:13, 26 ജൂൺ 2013.


How to Repair Broken Laptop Keys, എങ്ങനെ കേടായ ലാപ്‌ടോപ് കീകള് ശരിയാക്കാം? - Malayalam Gizbot\nലാപ്‌ടോപ് എന്ന ഉപകരണം ഇപ്പോള് പി സി പോലെ തന്നെ പ്രചാരമുള്ള ഒന്നാണ്. വിദ്യാര്‍ത്ഥികളും മുതിര്‍ന്നവരുമെല്ലാം അവരവരുടെ മേഖലകള്‍ക്ക് യോജിച്ച ലാപ്‌ടോപ്പുകള് തിരഞ്ഞെടുത്ത് ഉപയോഗിയ്ക്കുന്നു. ഉപയോഗം അനുസരിച്ചാണ് ഉപകരണങ്ങളുടെയെല്ലാം ആയുസ്സ് നിര്‍ണയിക്കപ്പെടുന്നത്.പരുക്കന് മട്ടില് ഉപയോഗിയ്ക്കുന്നവരുടെ ലാപ്‌ടോപ്പുകള് പെട്ടെന്ന് പ്രശ്‌നങ്ങള് കാട്ടാറുണ്ട്. ഇങ്ങനെ ഉണ്ടാകുന്ന നിരവധി പ്രശ്‌നങ്ങളില് പ്രധാനപ്പെട്ട ഒന്നാണ് ലാപ്‌ടോപ് കീകള് ഇളകിപ്പോകുകയോ,പൊട്ടിപ്പോകുകയോ ചെയ്യുന്നത്. ഇന്ന് ഈ പ്രശ്‌നം മറികടക്കാനുള്ള ചില വഴികള് നോക്കാം.\nപശ ഉപയോഗിച്ച് ഇളകിയ കീ തിരിച്ചൊട്ടിയ്ക്കുക എന്നതാണ് ഏറ്റവും ആദ്യത്തെ മാര്‍ഗം.സാമര്‍ത്ഥ്യമുള്ള വിരലുകള് ഉള്ളവര്‍ക്ക് വേണ്ടി മാത്രമാണ് ഈ മാര്‍ഗം. പൊട്ടിയ കീ ആദ്യം പരിശോധിയ്ക്കുക. പല കീകളിലും ചെറിയ പ്ലാസ്റ്റിക് കൊളുത്തുകള് കാണാം. കീയിലെ കൊളുത്ത് പൊട്ടിയിട്ടുണ്ടെങ്കില് ഒട്ടിയ്ക്കാന് ശ്രമിച്ച് നോക്കുക. പൊട്ടിയ കീയെ കൂട്ടിയൊട്ടിയ്ക്കാന് കഴിഞ്ഞാല് കുറച്ച് നേരം ഉണങ്ങാന് വച്ചതിന് ശേഷം കീപാഡിലേയ്ക്ക് ഒട്ടിയ്ക്കുക\nഉപകരണ ഭാഗങ്ങള് ലഭിയ്ക്കുന്ന വെബ് സൈറ്റുകളെ ആശ്രയിക്കുക എന്നതാണ് അടുത്ത വഴി. ലാപ്‌ടോപ് കീകള് മാത്രമാണ് നഷ്ടപ്പെട്ടതെങ്കില് ഈബേ, സ്‌പെയര്‍പാര്‍ട്‌സ് വെയര്‍ഹൗസ് തുടങ്ങിയ സൈറ്റുകളില് നിന്നും വാങ്ങാന് സാധിയ്ക്കും. അവ ഒട്ടിച്ച് ചേര്‍ക്കാം.\nകമ്പനിയുമായി ബന്ധപ്പെടുക എന്നതാണ് അടുത്ത മാര്‍ഗം. നിങ്ങളുടെ ലാപ്‌ടോപ്പിന്റെ വാറന്റി ഇപ്പോഴും നിലവിലുണ്ടെങ്കില് രക്ഷപെട്ടു. ഇല്ലെങ്കില് സര്‍വീസ് ചാര്‍ജായി നല്ല ഒരു തുക കൊടുക്കേണ്ടി വരും. അത് മാത്രമല്ല കമ്പനിയില് നിന്ന് നന്നാക്കി കിട്ടാന് ഒരു മാസമെങ്കിലും പിടിയ്ക്കുകയും ചെയ്യും.\nഒരു ലാപ്‌ടോപ് റിപ്പയറിംഗ് വിദഗ്ധനെ ആശ്രയിക്കുക എന്നതാണ് അടുത്ത സാധ്യമായ വഴി. കമ്പനിയില് ചിലവാക്കുന്നതിന്റെ പാതി പോലും വേണ്ടി വരികയുമില്ല, പെട്ടെന്ന് കാര്യം നടക്കുകയും ചെയ്യും. പക്ഷെ ഒരു കാര്യമുണ്ട് വാറന്റിയുടെ കാര്യമൊന്നും ഇവര് ശ്രദ്ധിച്ചന്നെു വരില്ല.. വാറന്റി നിലവിലുണ്ടെങ്കില് അത് പ്രശ്‌നമാകുകയും ചെയ്യും. എങ്കിലും പലപ്പോഴും ഉപയോഗപ്രദമായ ഒരു വഴിയാണിത്.laptoprepair or laptoprescue : ഈ വെബ്‌സൈറ്റുകളില് നിന്നും ലാപ്‌ടോപ് റിപ്പെയറിംഗ് സംബന്ധിച്ച് കൂടുതല് വിവരങ്ങള് ലഭിയ്ക്കും.\nകമ്പ്യൂട്ടര് കീ ബോര്‍ഡിലെ ചില കീകള് പ്രവര്‍ത്തിക്കാതായാല് എന്ത് ചെയ്യും ?


India- Newzealand 3rd t20 preview. ഇന്ത്യ- ന്യൂസിലാന്‍ഡ് മൂന്നാം ടി20 പ്രിവ്യു - Malayalam MyKhel\n» ഇന്ത്യ- ന്യൂസിലാന്‍ഡ്: കോലിപ്പടയെ കാത്ത് ചരിത്രം... ജയിച്ചാല് പരമ്പര, ഡ്രീം ഇലവന് കാണാം\nPublished: Tuesday, January 28, 2020, 12:25 [IST]\nഹാമില്‍റ്റണ്: ഇന്ത്യയും ന്യൂസിലാന്‍ഡും തമ്മിലുള്ള ടി20 പരമ്പരയിലെ മൂന്നാമത്തെ മല്‍സരം ബുധനാഴ്ച ഹാമില്‍റ്റണില് നടക്കും. ഇന്ത്യന് സമയം ഉച്ചയ്ക്കു 12.30നാണ് കളിയാരംഭിക്കുന്നത്. ആദ്യ രണ്ടു മല്‍സരങ്ങളിലും കിവികളെ നിഷ്പ്രഭരാക്കി വിരാട് കോലിയും സംഘവും ഹാട്രിക്ക് വിജയമാണ് ലക്ഷ്യമിടുന്നത്.\nജയിച്ചാല് അഞ്ചു മല്‍സരങ്ങളുടെ പരമ്പരയില് 3-0ന്റെ അപരാജിത ലീഡ് കൈക്കലാക്കാന് ഇന്ത്യക്കു കഴിയും. മറുഭാഗത്ത് ജയിച്ചേ തീരൂവെന്ന വെല്ലുവിളിയോടെയാണ് കിവീസ് സ്വന്തം കാണികള്‍ക്കു മുന്നില് ഇറങ്ങുന്നത്.\nചരിത്ര നേട്ടമാണ് കോലിപ്പടയെ കാത്തിരിക്കുന്നത്. മൂന്നാമത്തെ മല്‍സരത്തില് ജയിക്കാനായാല് ചരിത്രത്തില് ആദ്യമായി ന്യൂസിലാന്‍ഡില് ടി20 പരമ്പര സ്വന്തമാക്കിയ ഇന്ത്യന് ടീമെന്ന റെക്കോര്‍ഡ് കോലിക്കും കൂട്ടര്‍ക്കും സ്വന്തമാവും.\nഅതോടൊപ്പം കഴിഞ്ഞ വര്‍ഷം ന്യൂസിലാന്‍ഡില് നടന്ന ടി20 പരമ്പരയിലേറ്റ തോല്‍വിക്കും ലോകകപ്പിന്റെ സെമി ഫൈനലിലെ പരാജയത്തിനും കിവികളോട് ഇന്ത്യക്കു കണക്കുതീര്‍ക്കാം.\nകാലാവസ്ഥാ റിപ്പോര്‍ട്ട് ക്രിക്കറ്റ് പ്രേമികള്‍ക്കു അത്ര ആശ്വാസം നല്‍കുന്നതല്ല. കളിക്കിടെ ഇടയ്ക്കു മഴ പെയ്യാനുള്ള സാധ്യതയുണ്ടെന്നാണ് കാലാവസ്ഥാ വിഭാഗത്തിന്റെ മുന്നറിയിപ്പ്. വിജയികളെ തീരുമാനിക്കാന് ഡക്ക്‌വര്‍ത്ത് ലൂയിസ് നിയമം നടപ്പാക്കേണ്ടി വരുമോയെന്ന ആശങ്കയും നിലനില്‍ക്കുന്നുണ്ട്.\nഹാമില്‍റ്റണിലെ സെഡന് പാര്‍ക്കിലെ പിച്ച് നല്ല ബൗണ്‍സുള്ളതായതിനാല് സ്‌ട്രോക്ക് പ്ലെയേഴ്‌സിന് തിളങ്ങാന് കഴിയും. ന്യൂസിലാന്‍ഡിലെ മറ്റു ഗ്രൗണ്ടുകളെപ്പോലെ ഈ ഗ്രൗണ്ടും വലിപ്പം കുറഞ്ഞതാണ്. അതുകൊണ്ടു തന്നെ ആദ്യം ബാറ്റ് ചെയ്യുന്ന ടീമിന് സ്‌കോര് പ്രതിരോധിച്ചു ജയിക്കുക എളുപ്പമാവില്ല. ടോസ് ലഭിക്കുന്ന ക്യാപ്റ്റന് ആദ്യം ബൗളിങ് തിരഞ്ഞെടുക്കാനാണ് സാധ്യത.\nകഴിഞ്ഞ രണ്ടു മല്‍സരങ്ങളിലും മികച്ച ജയം നേടിയെങ്കിലും മൂന്നാം ടി20യില് ഇന്ത്യന് ടീമില് ഒരു മാറ്റമുണ്ടാവാന് സാധ്യതയുണ്ട്. നന്നായി റണ്‍സ് വഴങ്ങുന്ന പേസര് ശര്‍ദ്ദുല് താക്കൂറിനു പകരം നവദീപ് സെയ്‌നി ടീമിലെത്തിയേക്കും. ടീമില് മറ്റു മാറ്റങ്ങള്‍ക്കൊന്നും സാധ്യതയില്ല.\nഅതേസമയം, ന്യൂസിലാന്‍ഡ് ടീമില് ചില മാറ്റങ്ങള് ഉണ്ടാവാന് സാധ്യത കൂടുതലാണ്. ബ്ലെയര് ടിക്ക്‌നര്‍ക്കു പകരം സ്‌കോട്ട് ക്യുഗെലൈനും ഇഷ് സോധിക്കു പകരം ഡാരില് മിച്ചെലും ടീമിലെത്തിയേക്കും.\nഇന്ത്യ- രോഹിത് ശര്‍മ, ലോകേഷ് രാഹുല്, വിരാട് കോലി (ക്യാപ്റ്റന്), ശ്രേയസ് അയ്യര്, ശിവം ദുബെ, മനീഷ് പാണ്ഡെ, രവീന്ദ്ര ജഡേജ, യുസ്വേന്ദ്ര ചഹല്, ജസ്പ്രീത് ബുംറ, മുഹമ്മദ് ഷമി, ശര്‍ദ്ദുല് താക്കുര്/ നവദീപ് സെയ്‌നി.\nന്യൂസിലാന്‍ഡ്- മാര്‍ട്ടിന് ഗുപ്റ്റില്, കോളിന് മണ്‍റോ, കെയ്ന് വില്ല്യംസണ് (ക്യാപ്റ്റന്), കോളിന് ഡി ഗ്രാന്‍ഡോം, റോസ് ടെയ്‌ലര്, ടിം സെയ്‌ഫേര്‍ട്ട്, ഡാരില് മിച്ചെല്, മിച്ചെല് സാന്റ്‌നര്, സ്‌കോട്ട് ക്യുഗെലൈന്, ടിം സോത്തി, ഹാമിഷ് ബെന്നറ്റ്.


കശ്മീരിലെ സാഹചര്യം സങ്കീര്‍ണം ; മധ്യസ്ഥതയ്ക്ക് തയ്യാറെന്ന് വീണ്ടും ട്രംപ് - Samakalika Malayalam\nകശ്മീരിലെ സാഹചര്യം സങ്കീര്‍ണം ; മധ്യസ്ഥതയ്ക്ക് തയ്യാറെന്ന് വീണ്ടും ട്രംപ്\nBy സമകാലിക മലയാളം ഡെസ്‌ക് | Published: 21st August 2019 08:29 AM |\nLast Updated: 21st August 2019 08:41 AM | A+A A- |\nവാഷിങ്ടണ്: കശ്മീരിലെ സാഹചര്യം സങ്കീര്‍ണമാണെന്നും, വിഷയത്തില് മധ്യസ്ഥത വഹിക്കാന് തയ്യാറാണെന്നും അമേരിക്കന് പ്രസിഡന്റ് ഡൊണാള്‍ഡ് ട്രംപ് വീണ്ടും. കശ്മീരിലേത് സ്‌ഫോടനാത്മകമായ സാഹചര്യമാണ്. പ്രശ്‌നപരിഹാരത്തിന് ഇടപെടുന്നതില് സന്തോഷമുണ്ട്. ഇത് മതപരമായ വിഷയം കൂടിയാണെന്നും ട്രംപ് അഭിപ്രായപ്പെട്ടു. എന് ബി സി ന്യൂസിന് നല്‍കിയ അഭിമുഖത്തിലായിരുന്നു അദ്ദേഹം മധ്യസ്ഥത വഹിക്കാന് തയ്യാറാണെന്ന് ആവര്‍ത്തിച്ചത്.\nഎനിക്ക് ചെയ്യാനാകുന്നതിന്റെ പരമാവധി ചെയ്യും, എനിക്ക് മധ്യസ്ഥത വഹിക്കാനാകും, മതപരമായി ഇതിന് വളരേയേറെ ബന്ധമുണ്ട്. ഒരുവശത്ത് ഹിന്ദുക്കളും ഒരുവശത്ത് മുസ്ലീംങ്ങളും. പതിറ്റാണ്ടുകളായി അങ്ങനെയാണ്. തുറന്നു പറഞ്ഞാല് വളരെ സ്‌ഫോടനാത്മകമായ സാഹചര്യമാണ. ട്രംപ് അഭിപ്രായപ്പെട്ടു.\nകഴിഞ്ഞദിവസം പ്രധാനമന്ത്രി നരേന്ദ്ര മോദിയുമായും പാകിസ്ഥാന് പ്രധാനമന്ത്രി ഇമ്രാന് ഖാനുമായി ട്രംപ് ഫോണില് സംസാരിച്ചിരുന്നു. വിഷയത്തില് ഇന്ത്യക്കെതിരേ പ്രകോപനമായി സംസാരിക്കരുതെന്ന് ട്രംപ് ഇമ്രാന് ഖാനോട് ആവശ്യപ്പെട്ടിരുന്നു. മേഖലയിലെ പ്രശ്‌നങ്ങള് ഉഭയകക്ഷി ചര്‍ച്ചയിലൂടെ പരിഹരിക്കണമെന്നും അദ്ദേഹം പറഞ്ഞിരുന്നു.\nകശ്മീര് ഇന്ത്യയുടെ ആഭ്യന്തര വിഷയമാണെന്ന് അമേരിക്കന് പ്രതിരോധ സെക്രട്ടറി മാര്‍ക് എസ്പറും കഴിഞ്ഞദിവസം ആവര്‍ത്തിച്ചിരുന്നു. ഇതിനിടെയാണ് കശ്മീരില് മധ്യസ്ഥത വഹിക്കാന് തയ്യാറാണെന്ന് ട്രംപ് വ്യക്തമാക്കിയിരിക്കുന്നത്.\nകഴിഞ്ഞമാസവും സമാന പ്രസ്താവനയുമായി യു.എസ്. പ്രസിഡന്റ് ഡൊണാള്‍ഡ് ട്രംപ് രംഗത്തെത്തിയിരുന്നു. കശ്മീര് വിഷയത്തില് മധ്യസ്ഥത വഹിക്കാന് പ്രധാനമന്ത്രി നരേന്ദ്രമോദി ആവശ്യപ്പെട്ടെന്നായിരുന്നു ട്രംപ് നേരത്തെ പറഞ്ഞിരുന്നത്. എന്നാല് കശ്മീര് വിഷയത്തില് അമേരിക്കയുടെ സഹായം തേടിയിട്ടില്ലെന്നായിരുന്നു കേന്ദ്ര സര്‍ക്കാരിന്റെ വിശദീകരണം.\nഇന്ത്യ കശ്മീർ പാകിസ്ഥാൻ ഡൊണൾഡ് ട്രംപ്


Janmabhumi| അവര് ചൈനീസ് കമ്യൂണിസ്റ്റ് പാര്‍ട്ടി അംഗങ്ങള്; ചൈനയിലെ വിദ്യാര്‍ത്ഥികള്‍ക്ക് ടെക്‌സസ് യൂണിവേഴ്‌സിറ്റിയില് പ്രവേശനം നല്‍കരുതെന്ന് ഷെല്ലി ലൂഥര്\nഅവര് ചൈനീസ് കമ്യൂണിസ്റ്റ് പാര്‍ട്ടി അംഗങ്ങള്; ചൈനയിലെ വിദ്യാര്‍ത്ഥികള്‍ക്ക് ടെക്‌സസ് യൂണിവേഴ്‌സിറ്റിയില് പ്രവേശനം നല്‍കരുതെന്ന് ഷെല്ലി ലൂഥര്\nJanuary 09, 2022, 03:34 p.m.\nഓസ്റ്റിന്: ചൈനയില് നിന്നുള്ള വിദ്യാര്‍ത്ഥികള്‍ക്ക് ടെക്‌സസ് യൂണിവേഴ്‌സിറ്റിയില് പ്രവേശനം അനുവദിക്കരുതെന്ന് ടെക്‌സസ് യുഎസ് ഹൗസിലേക്ക് മത്സരിക്കുന്ന സ്ഥാനാര്‍ത്ഥി ഷെല്ലി ലൂഥര് അഭിപ്രായപ്പെട്ടു. ചൈനയില് ജനിച്ച വിദ്യാര്‍ഥികള് ചൈനീസ് കമ്യൂണിസ്റ്റ് പാര്‍ട്ടി അംഗങ്ങളാണെന്നാണ് ഇതിന് അടിസ്ഥാനമായി ഷെല്ലി ചൂണ്ടിക്കാട്ടുന്നത്. ഷെല്ലിയുടെ ഈ അഭിപ്രായത്തിനെതിരേ നിരവധി പേര് രംഗത്തെത്തി.\nഡിസ്ട്രിക്ട് 62ല് നിന്നാണ് ലൂഥര് സംസ്ഥാന നിയമസഭയിലേക്ക് മത്സരിക്കുന്നത്. മാര്‍ച്ചില് നടക്കുന്ന റിപ്പബ്ലിക്കന് പ്രൈമറിയില് ഇവര് നിലവിലുള്ള ഹൗസ് പ്രതിനിധി റെഗ്ഗി സ്മിത്തിനെയാണ് നേരിടുന്നത്. ഇതിനു മുമ്പ് ഇവര് ടെക്‌സസ് സെനറ്റിലേക്ക് മത്സരിച്ചിരുന്നു. ചൈനീസ് വിദ്യാര്‍ത്ഥികള്‍ക്ക് മാത്രമല്ല, ഏഷ്യന് വിദ്യാര്‍ഥികളെ സംബന്ധിച്ചും ഇത് തികച്ചും അനീതിയാണെന്ന് ഹൂസ്റ്റണ് ഡമോക്രാറ്റിക് സ്ഥാനാര്‍ഥി ജെനി വു പറഞ്ഞു. ഏഷ്യന് വംശജര്‍ക്കെതിരേയുള്ള വംശീയാക്രമണം 2020ല് 70 ശതമാനം വര്‍ധിച്ചുവെന്നാണ് എഫ്ഡിഐ റിപ്പോര്‍ട്ട്.\nലക്ഷങ്ങളുടെ ഹൃദയം കീഴടക്കി യൂടൂബര് അഡലിയ റോസ് വില്യംസ് മരണത്തിന് കീഴടങ്ങി, മരണം അപൂര്‍വ്വ രോഗത്തെ തുടര്‍ന്ന് 15-ാം വയസില്\nപാക് ഭീകര വനിത ആഫിയ സിദ്ദീഖിയെ വിട്ടയക്കണമെന്ന് ആവശ്യം; ടെക്‌സസിലെ പള്ളിയില് പ്രാര്‍ത്ഥനയ്‌ക്കെത്തിയ ജൂതന്മാരെ ആയുധധാരികള് ബന്ദികളാക്കി


ഹൃദയങ്ങൾ കീഴടക്കി "777 ചാർളി"; സിനിമ കണ്ട് പൊട്ടിക്കരഞ്ഞ് കർണാടക മുഖ്യമന്ത്രി…\nഹൃദയങ്ങൾ കീഴടക്കി “777 ചാർളി”; സിനിമ കണ്ട് പൊട്ടിക്കരഞ്ഞ് കർണാടക മുഖ്യമന്ത്രി…\nകന്നഡ താരം രക്ഷിത് ഷെട്ടിയേയും ഒരു നായക്കുട്ടിയേയും പ്രധാന കഥാപാത്രങ്ങളാക്കി മലയാളിയായ കിരൺരാജ് സംവിധാനം ചെയ്ത ചിത്രമാണ് ‘777 ചാര്‍ലി’. മലയാളം, തമിഴ്, തെലുങ്ക്, കന്നട, ഹിന്ദി എന്നീ അഞ്ച് ഭാഷകളിലായി എത്തിയിരിക്കുന്ന ചിത്രം ഒരു യുവാവിന്റെയും നായകുട്ടിയുടെയും സ്നേഹത്തിന്റെയും ആത്മബന്ധത്തിന്റെയും കഥ പറയുന്ന ഫീൽ ഗുഡ് സിനിമയാണ്. നല്ല പ്രതികരണമാണ് ചിത്രത്തിന് ലഭിക്കുന്നത്. ഇപ്പോൾ 777 ചാർളി സിനിമ കണ്ട് പൊട്ടിക്കരയുന്ന കർണാടക മുഖ്യമന്ത്രി ബസവരാജ് ബൊമ്മെയുടെ ദൃശ്യങ്ങളാണ് സോഷ്യൽ മീഡിയയിൽ ശ്രദ്ധ നേടുന്നത്.\nചിത്രത്തിലെ കേന്ദ്ര കഥാപാത്രമായ ‘ചാർളി’ എന്ന നായക്കുട്ടി സോഷ്യൽ മീഡിയയിൽ ആകെ ശ്രദ്ധ നേടിയിരിക്കുകയാണ്. സിനിമയിലെ ചാർളിയെ കണ്ടപ്പോൾ തന്റെ മരണപ്പെട്ടുപോയ വളർത്തുനായയെ ഓർമ്മ വന്നു എന്നും അതാണ് സങ്കടത്തിന് കാരണമെന്നും കർണാടക മുഖ്യമന്ത്രി വെളിപ്പെടുത്തി. മുഖ്യമന്ത്രിക്കായി സിനിമയുടെ പ്രത്യേക ഷോ അണിയറപ്രവർത്തകർ ഒരുക്കിയിരുന്നു.\n‘‘നായകളെ കഥാപാത്രമാക്കി നിരവധി ചിത്രങ്ങൾ ഉണ്ടായിട്ടുണ്ട്. പക്ഷെ ഈ സിനിമ മറ്റു സിനിമകളിൽ നിന്ന് വ്യത്യസ്തമാണെന്നും ഈ സിനിമയ്ക്ക് വികാരങ്ങളുമായും മൃഗങ്ങളുമായും ബന്ധമുണ്ട്. നായ അതിന്റെ ഓരോ വികാരങ്ങളും കണ്ണുകളിലൂടെ പ്രതിഫലിപ്പിച്ചു. വളരെ നല്ല സിനിമയാണെന്നും എല്ലാവരും ഈ ചിത്രം കാണണം.’’ മുഖ്യമന്ത്രി പറഞ്ഞു.\nമികച്ച പ്രതികരണമാണ് 777 ചാർളിയ്ക്ക് പ്രേക്ഷകരിൽ നിന്ന് ലഭിക്കുന്നത്. കാണുന്നവരുടെ കണ്ണു നനയിക്കുന്ന ഒരു ഫീൽ ഗുഡ് ചിത്രമാണ് ‘777 ചാർളി’. മൃഗങ്ങളെ സ്നേഹിക്കുന്നവർക്കും വളർത്തുമൃഗങ്ങൾ ഉള്ളവർക്കും ഒരു മികച്ച അനുഭവമായിരിക്കും ഈ സിനിമ സമ്മാനിക്കുന്നത്.\nStory Highlights: Karnataka CM in tears at 777 Charlie screening\nRead more on: 777 Charlie | Entertainment\nതാരവിവാഹം ആഘോഷമാക്കി സോഷ്യൽ മീഡിയ; വിഘ്‌നേഷിന് നയന്‍താര സമ്മാനമായി നൽകിയത് 20 കോടിയുടെ ബംഗ്ലാവെന്ന് റിപ്പോര്‍ട്ടുകള്… Entertainment


സംസ്ഥാനത്ത് ഇന്ന്7ജില്ലകളിൽ യെല്ലോ അലേര്‍ട്ട് » Newsthen\nതിരുവനന്തപുരം: സംസ്ഥാനത്ത് ഇന്നും മഴ സാധ്യത. കേന്ദ്ര കാലാവസ്ഥ വകുപ്പിന്‍റെ അറിയിപ്പ് പ്രകാരം ഇന്ന് ഏഴ് ജില്ലകളിലാണ് യെല്ലോ അല‍ർട്ട് പ്രഖ്യാപിച്ചിട്ടുള്ളത്. കോട്ടയം, എറണാകുളം, ഇടുക്കി, തൃശ്ശൂർ, മലപ്പുറം, കോഴിക്കോട്, കണ്ണൂർ ജില്ലകളിലാണ് ഇന്ന് യെല്ലോ ജാഗ്രത പ്രഖ്യാപിച്ചിരിക്കുന്നത്. കാലവർഷം മെയ് 29ന് കേരളത്തിൽ എത്തിയെങ്കിലും കാറ്റിന്റെ ഗതിയും ശക്തിയും അനുകൂലമാകാത്തതിനാൽ മഴ കാര്യമായി കിട്ടിയിട്ടില്ല. മഴമേഘങ്ങളെ കേരളതീരത്തേക്ക് എത്തിക്കാൻ തക്ക ശക്തി കാറ്റിന് ഇല്ലാത്തതായിരുന്നു മഴ കുറയാൻ കാരണം. ഉത്തരേന്ത്യേക്ക് മുകളിൽ രൂപപ്പെട്ട വിപരീത അന്തരീക്ഷ ചുഴിയും മഴ കുറയാൻ കാരണമായി. എന്നാൽ വരും ദിവസങ്ങളിൽ കാലവർഷം സജീവമായേക്കുമെന്നാണ് വ്യക്തമാകുന്നത്.\nജൂൺ 11 വരെ കേരളത്തിൽ ഒറ്റപ്പെട്ടയിടങ്ങളിൽ ഇടിമിന്നലോട് കൂടിയ ശക്തമായ മഴയ്ക്ക് സാധ്യതയുണ്ടെന്നാണ് ഇന്നലെ കേന്ദ്ര കാലാവസ്ഥ വകുപ്പ് പ്രവചിച്ചത്. ഇത് പ്രകാരം അടുത്ത ദിവസങ്ങളിൽ വിവിധ ജില്ലകളിൽ കേന്ദ്ര കാലാവസ്ഥ വകുപ്പ് മഞ്ഞ അലർട്ട് പ്രഖ്യാപിച്ചിട്ടുണ്ട്. മഴ മെച്ചപ്പെട്ടാലും ഇനിയുള്ള ദിവസങ്ങളിൽ പകൽ മഴ കുറയാനാണ് സാധ്യത. രാത്രി കൂടുതൽ മഴ കിട്ടും. തുടർച്ചയായുള്ള മഴയ്‌ക്ക് പകരം ഇടവിട്ട് ഇടവിട്ടുള്ള മഴയ്ക്കാണ് സാധ്യത. ഈ വർഷം സാധാരണയിൽ കുറവ് മഴയാണ് കാലവർഷക്കാലത്ത് കാലാവസ്ഥാ നിരീക്ഷണ കേന്ദ്രം പ്രവചിക്കുന്നത്. അതേസമയം ഇന്ന് മുതൽ പതിനൊന്നാം തിയതി വരെ കേരള തീരത്ത് മത്സ്യബന്ധനത്തിന് വിലക്കേർപ്പെടുത്തിയിട്ടുണ്ട്.\nഅടുത്ത ദിവസങ്ങളിൽ യെല്ലോ അലർട്ട് ഇപ്രകാരം\n09/06/2022: എറണാകുളം, ഇടുക്കി, തൃശ്ശൂർ, മലപ്പുറം, കോഴിക്കോട്, കണ്ണൂർ, കാസർകോട്\n10/06/2022: കോട്ടയം, എറണാകുളം, ഇടുക്കി, തൃശ്ശൂർ, മലപ്പുറം, കോഴിക്കോട്, കണ്ണൂർ, കാസർകോട്\n11/06/2022: എറണാകുളം, ഇടുക്കി, തൃശ്ശൂർ, മലപ്പുറം, കോഴിക്കോട്, കണ്ണൂർ, കാസർകോട്\nകേരള തീരത്ത് 08-06-2022 മുതൽ 11-06-2022 വരെ മത്സ്യബന്ധനത്തിന് പോകാൻ പാടുള്ളതല്ല\nകേരള തീരത്ത് (08-06-2022) മണിക്കൂറിൽ 40 മുതൽ 50 കിലോമീറ്റര് വേഗതയിൽ വരെ ശക്തമായ കാറ്റിനും മോശം കാലാവസ്ഥയ്ക്കും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. കേരള -കർണാടക – ലക്ഷദ്വീപ് തീരങ്ങളിൽ 08-06-2022 മുതൽ 11-06-2022 വരെ മണിക്കൂറിൽ 40 മുതൽ 50 കിലോമീറ്റര് വേഗതയിൽ വരെ ശക്തമായ കാറ്റിനും മോശം കാലാവസ്ഥയ്ക്കും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. ഈ പ്രദേശങ്ങളിൽ മൽസ്യബന്ധനത്തിന് പോകാൻ പാടുള്ളതല്ല.\n08-06-2022 മുതൽ 11-06-2022 വരെ: മധ്യ കിഴക്കൻ അറബിക്കടൽ തെക്കൻ മഹാരാഷ്ട്ര, ഗോവ തീരങ്ങളിൽ മണിക്കൂറിൽ 40 മുതൽ 50 കിലോമീറ്റര് വേഗതയിൽ ശക്തമായ കാറ്റിനും മോശം കാലാവസ്ഥയ്ക്കും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു.\n09-06-2022 മുതൽ 11-06-2022 വരെ: തെക്കൻ കൊങ്കൺ തീരങ്ങളിൽ മണിക്കൂറിൽ 40 മുതൽ 50 കിലോമീറ്റര് വേഗതയിൽ ശക്തമായ കാറ്റിനും മോശം കാലാവസ്ഥയ്ക്കും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. മേൽപ്പറഞ്ഞ പ്രദേശങ്ങളിൽ മുന്നറിയിപ്പുള്ള തീയതികളിൽ മല്‍സ്യബന്ധനത്തിന് പോകാന് പാടുള്ളതല്ല.


വിവാദ ചികിത്സകൻ മോഹനൻ വൈദ്യർ അന്തരിച്ചു - Greenmediavision\nവിവാദ ചികിത്സകൻ മോഹനൻ വൈദ്യർ അന്തരിച്ചു\nതിരുവനന്തപുരം :വിവാദ ആയുർവേദ ചികിത്സകളുമായി രംഗത്തെത്തിയ മോഹനൻ വൈദ്യർ അന്തരിച്ചു. മെഡിക്കൽ കോളേജിൽ വെച്ചാണ് അന്ത്യം സംഭവിച്ചത് ശ്വാസം മുട്ടൽ സംബന്ധമായ ചികിത്സയിലായിരുന്നു. പല നാട്ടു മരുന്നുകളും സമൂഹത്തിൽ പ്രചരിപ്പിച്ച ഇദ്ദേഹം പലപ്പോഴും വിവാദനായകനായിരുന്നു. മോഹനൻ വൈദ്യൻ നടത്തിയ അശാസ്ത്രീയ ചികിത്സ കാരണമുണ്ടായ മരണത്തെത്തുടർന്ന് നരഹത്യയ്ക്ക് ഇദ്ദേഹത്തിനെതിരേ കേസെടുക്കുകയുണ്ടായിട്ടുണ്ട്.ഇദ്ദേഹത്തിന് ചികിത്സ നടത്താനുള്ള നിയമപരമായ യോഗ്യതയില്ലെങ്കിലും വിവിധ രോഗങ്ങൾക്ക് ചികിത്സ ചെയ്തിരുന്നു .താൻ ആരെയും ചികിത്സിക്കാറില്ല എന്നും ആരുടെ കയ്യിൽ നിന്നും ഫീസ് വാങ്ങാറില്ല എന്നുമാണ് മോഹനൻ നായർ അവകാശപ്പെടുന്നത്.കൊറോണ വൈറസ് ബാധയ്ക്ക് വ്യാജചികിത്സ നൽകിയതിന് മോഹനൻ വൈദ്യരെ കസ്റ്റഡിയിൽ എടുക്കുകയും ചെയ്തിരുന്നു. മരണം ഇല്ല, കാൻസർ എന്ന അസുഖമില്ല എന്നിങ്ങനെയുള്ള അശാസ്ത്രീയമായ അവകാശവാദങ്ങൾ പല വേദികളിലും നടത്തിയിരുന്ന മോഹനൻ നായർ. പാരമ്പര്യത്തെക്കുറിച്ചും ജനിതക ഘടകങ്ങളെപ്പറ്റിയും അടിസ്ഥാന ധാരണയില്ലാത്ത പ്രസ്താവനകൾ നടത്തിയിരുന്നു\nകോവിഡ് 19 വൈറസ് ബാധയ്ക്ക് വ്യാജചികിത്സ നല്‍കിയതിന്റെ പേരിലാണ് അറസ്റ്റ്. ജാമ്യമില്ലാ വകുപ്പ് പ്രകാരമാണ് ഇയാളെ അറസ്റ്റ് ചെയ്തത്. രോഗികളെ പരിശോധിക്കാനോ മരുന്ന് നല്‍കാനോ മോഹനന് വൈദ്യര്‍ക്ക് ലൈസന്‍സ് ഇല്ലെന്ന് ആരോഗ്യ വകുപ്പ് അറിയിച്ചിരുന്നു\nകോവിഡ് 19 രോഗം ചികിത്സിച്ച് ഭേദമാക്കുമെന്ന് മോഹനന് വൈദ്യര് അവകാശപ്പെട്ടിരുന്നു. തൃശൂരിലെ മോഹനന് വൈദ്യരുടെ പരിശോധനാ കേന്ദ്രത്തില് പൊലീസ് റെയ്ഡ് നടത്തിയിരുന്നു. കോവിഡ് 19 രോഗത്തിന് വ്യാജ ചികിത്സ നടത്തുവെന്ന രഹസ്യ വിവരത്തിന്റെ അടിസ്ഥാനത്തിലായിരുന്നു പരിശോധന. പാരമ്പര്യ ചികിത്സകന് എന്നവകാശപ്പെടുന്ന മോഹനന് വൈദ്യരുടെ ചികിത്സാ പിഴവുമൂലം ഒന്നരവയസുകാരിയുടെ മരണം സംഭവിച്ചതിനെ തുടര്‍ന്ന് നിരവധി പരാതികള് ഉണ്ടായിരുന്നു. ഇതിന്‍റെ അടിസ്ഥാനത്തില് പൊലീസ് കേസ് എടുത്തിരുന്നു വിഷയത്തില് മാപ്പു പറഞ്ഞ് രംഗത്തെത്തിയ മോഹനന് വൈദ്യര്. താന് പറഞ്ഞതില് എന്തെങ്കിലും തെറ്റിദ്ധാരണ ഉണ്ടായിട്ടുണ്ടെങ്കില് സര്‍ക്കാരിനോടും ആരോഗ്യപ്രവര്‍ത്തകരോടും മാപ്പു പറയുന്നതായുളള മോഹനന് വൈദ്യരുടെ വാട്‌സ്ആപ്പ് വീഡിയോയും പ്രചരിച്ചിരുന്നു\nPrevious articleതിരുവല്ല സ്റ്റേഷനിലെ എഎസ് ഐ ഭരണിക്കാവിലുണ്ടായ അപകടത്തിൽ മരിച്ചു\nNext articleജൂണ് 20 സാലിം അലി ചരമവാര്‍ഷിക ദിനം


Friday 10 June 2016 1:46 pm IST\nകോട്ടക്കല്: അടിസ്ഥാന സൗകര്യങ്ങളില്ലാതെ വീര്‍പ്പുമുട്ടുകയാണ് കോട്ടക്കല് സമൂഹ്യാരോഗ്യ കേന്ദ്രം. മഴ കനത്തതോടെ പകര്‍ച്ചവ്യാധികള് പടരാന് സാധ്യതയുള്ള സാഹചര്യത്തിലാണ് ധാരാളം ആളുകള് ആശ്രയിക്കുന്ന ആതുരാലയത്തിന് ഈ ദുരവസ്ഥ. ഇവിടെ കിടത്തി ചികിത്സ ആരംഭിക്കുന്നതിനുള്ള നടപടികള് ചുവപ്പുനാടയില് കുടുങ്ങി കിടക്കാന് തുടങ്ങിയിട്ട് വര്‍ഷങ്ങള് കഴിഞ്ഞു. പ്രാഥമികാരോഗ്യ കേന്ദ്രം സമൂഹ്യാരോഗ്യ കേന്ദ്രമാക്കി ഉയര്‍ത്തിയിട്ടും സ്റ്റാഫ് പാറ്റേണ് നിശ്ചയിച്ച് ജീവനക്കാരെ നിയമിക്കുന്നതിനുള്ള യാതൊരു നടപടിയും സ്വീകരിച്ചിട്ടില്ല. കെട്ടിടം നിര്‍മ്മിച്ചെങ്കിലും പ്രാഥമികാരോഗ്യ കേന്ദ്രത്തിലുള്ള സൗകര്യങ്ങള് മാത്രമാണ് ഇവിടെയുള്ളത്. രണ്ടു ഡോക്ടര്‍മാരെ വെച്ചാണ് ഇപ്പോള് ആശുപത്രി പ്രവര്‍ത്തിക്കുന്നത്. ദിവസവും നൂറുകണക്കിന് ആളുകളാണ് ഇവിടെ ചികിത്സ തേടിയെത്തുന്നത്. പക്ഷേ മതിയായ സൗകര്യങ്ങളില്ലാത്തത് രോഗികളെ വലക്കുന്നു. പലസമയത്തും ഡോക്ടര്‍മാരില്ലാത്തത് കാരണം രോഗികള്‍ക്ക് ചികിത്സ കിട്ടാതെ മടങ്ങിപോകേണ്ട അവസ്ഥയുമുണ്ട്. നിരവധി തവണ നാട്ടുകാരും സംഘടനകളും നിവേദനം നല്‍കിയെങ്കിലും യാതൊരു തുടര് നടപടിയും സ്വീകരിച്ചിട്ടില്ല. കഴിഞ്ഞ ഇടതുപക്ഷ സര്‍ക്കാരിന്റെ കാലത്താണ് ഇത് സാമൂഹ്യാരോഗ്യ കേന്ദ്രമാക്കി ഉയര്‍ത്തിയത്. തുടര്‍ന്ന് വന്ന യുഡിഎഫ് സര്‍ക്കാരിന് ചെറുവിരല് അനക്കാന് പോലും സാധിച്ചില്ല. എംഎല്‍എയുടെ പിടിപ്പുകേടാണ് ഇതെന്ന് നാട്ടുകാര് കുറ്റപ്പെടുത്തുന്നു. നിലവിലെ സര്‍ക്കാര് ആശുപത്രിയെങ്കിലും ശരിയാക്കുമെന്ന പ്രതീക്ഷയിലാണ് കോട്ടക്കലിലെ സാധാരണ ജനങ്ങള്.\nമൂര്‍ക്കനാട് പ്രാഥമികാരോഗ്യ കേന്ദ്രത്തില് അടിസ്ഥാന സൗകര്യങ്ങള് ഒരുക്കണം\nമാളൂട്ടിയുടെ ദുരൂഹമരണം ക്രൈംബ്രാഞ്ച് അന്വേഷിക്കണമെന്ന് ബന്ധുക്കള്\nഅഗതിമന്ദിരത്തിലെ അന്തേവാസികള്‍ക്ക് ദുരിത ജീവിതം


ഇരുതലയുള്ള അപൂര്‍വ്വ പാമ്പിനെ കുടത്തിലടച്ചു, പിന്നീട് സംഭവിച്ചത് വന് ട്വിസ്റ്റ്- വീഡിയോ – East Coast Daily Malayalam\nഇരുതലയുള്ള അപൂര്‍വ്വ പാമ്പിനെ കുടത്തിലടച്ചു, പിന്നീട് സംഭവിച്ചത് വന് ട്വിസ്റ്റ്- വീഡിയോ\nഇരുതലയുള്ള പാമ്പുകളെ വളരെ അപൂര്‍വ്വമായി മാത്രമാണ് കണ്ടു വരുന്നത്. അതിനാല് തന്നെ അത്തരത്തിലുള്ള പാമ്പുകള് വന് വാര്‍ത്തയാവുകയും ചെയ്യും. ഇരുതലയുള്ള പാമ്പുകളെ കാട്ടില് പോലും വളരെ അപൂര്‍വ്വമായേ കാണാന് കഴിയൂ എന്നാണ് വിദഗ്ധര് പറയുന്നത്. രണ്ട് തലയുള്ളതിനാല് തന്നെ ഇഴഞ്ഞുനീങ്ങുമ്പോള് മറ്റ് പാമ്പുകളെ അപേക്ഷിച്ച് ഇവയ്ക്ക് വളരെ വേഗത കുറവായിരിക്കും. അതിനാല് തന്നെ അക്രമികളുടെ കണ്ണില് വേഗം പെടുകയും ചെയ്യും. ഇരുതലയുള്ള പാമ്പുകള് മറ്റുള്ളവയെ അപേക്ഷിച്ച് ആയുസും കുറവായിരിക്കും.\nALSO READ: 20 വര്‍ഷം പഴക്കമുള്ള സ്‌കൂട്ടറില് അമ്മയ്‌ക്കൊപ്പം നാട് ചുറ്റാനിറങ്ങി; അമ്മയ്ക്കും മകനും ഇനി കാറില് സഞ്ചരിക്കാമെന്ന് ആനന്ദ് മഹീന്ദ്ര\nഎന്നാല് സാധാരണക്കാരൊന്നും ഇത്തരത്തില് ഇരുതലയുള്ള പാമ്പിനെ നേരില് കണ്ടിട്ടില്ല. എന്നാല് അങ്ങനെയൊരു പാമ്പിനെ നേരില് കാണാനുള്ള ഭാഗ്യം ചൈനയിലെ ഹെബെയിലുള്ള ഒരു കര്‍ഷകന് ലഭിച്ചു. അവിചാരിതമായാണ് വീട്ടുമുറ്റത്ത് നിന്ന് ഇദ്ദേഹം ഇരുതലയുള്ള ഒരു പാമ്പിനെ കാണുന്നത്. ഇതോടെ ഈ കൗതുകകരമായ കാഴ്ച നാട്ടുകാരെ കൂടി കാണിക്കാന് അദ്ദേഹം തീരുമാനിച്ചു. ഒടുവില് പാമ്പിനെ കഷ്ടപ്പെട്ട് പിടികൂടി ഒരു മണ്‍കുടത്തിലാക്കി. തുടര്‍ന്ന് നാട്ടുകാരെ വീട്ടിലേക്ക് വിളിച്ചുകൂട്ടി പാമ്പിനെ പ്രദര്‍ശിപ്പിക്കാന് തുടങ്ങി. എന്നാല് ഇതിനിടെ വീട്ടിലെത്തിയ ആളുകളുടെ കൂട്ടത്തിലുണ്ടായിരുന്ന ഒരു കുട്ടിയുടെ കൈ തട്ടി കുടം നിലത്തുവീണ് പൊട്ടി. നാട്ടുകാര് തലങ്ങും വിലങ്ങും ഓടി. വീടിനകത്താകെ ബഹളമായി. ഈ തിരക്കിനിടെ പാമ്പ് അതിന്റെ ജീവനും കൊണ്ട് രക്ഷപ്പെട്ടുകയും ചെയ്തു.\nALSO READ:പാളയത്തില് പട തുടങ്ങിക്കഴിഞ്ഞു; തെരഞ്ഞെടുപ്പ് വിജയത്തിൽ പ്രതികരണവുമായി വിഎസ്\nപാമ്പിന്റെ ചിത്രങ്ങളും, വീട്ടിനകത്ത് അത് ഇഴയുന്നതിന്റെ ചെറു വീഡിയോയുമാണ് ഇപ്പോള് കര്‍ഷകന്റെ കയ്യിലുള്ളത്. വിഷമുള്ള ഇനത്തില് പെട്ട പാമ്പാണിതെന്നാണ് ചിത്രങ്ങളും വീഡിയോയും കണ്ട ചില വിദഗ്ധരായ ആളുകള് സോഷ്യല് മീഡിയിലൂടെ പറയുന്നത്. എന്തായാലും ജീവന് രക്ഷപ്പെട്ടല്ലോ എന്ന ആശ്വാസത്തിലാണ് കര്‍ഷകന്.\nVariety snake viral video\nകോന്നിയിൽ ബിജെപിയ്ക്ക് ഉണ്ടായത് മികച്ച മുന്നേറ്റം; പ്രതികരണവുമായി കെ സുരേന്ദ്രന്\nപ്ലാനിങ് അസിസ്റ്റന്റിനെ കരാര് അടിസ്ഥാനത്തില് നിയമിക്കുന്നു : ഇന്റര്‍വ്യൂ 30 ന്\nക്വാഡനെ ചേര്‍ത്ത് പിടിച്ച് ലോകം ; കൈയടികളുടെയും ആരവങ്ങളുടെയും നടുവിലേക്ക് കൈപിടിച്ച് ; വീഡിയോ\nകൊറോണപ്പേടിയില് ദേഹമാസകലം പ്ലാസ്റ്റിക് കവറില് മൂടി ദമ്പതിമാരുടെ വിമാന യാത്ര; വീഡിയോ വൈറലാകുന്നു\nFeb 22, 2020, 07:46 pm IST


PSC Malayalam Questions and Answers - 166 - Kerala PSC Malayalam GK Questions\nHome / Expected Malayalam Questions / Kerala PSC Selected Questions / LDC / LGS / LPSA / UPSA / VEO / തിരഞ്ഞെടുപ്പ് / PSC Malayalam Questions and Answers - 166\nPSC Malayalam Questions and Answers - 166\nHARI Mash January 01, 2015 Expected Malayalam Questions, Kerala PSC Selected Questions, LDC, LGS, LPSA, UPSA, VEO, തിരഞ്ഞെടുപ്പ്\n51. തിരഞ്ഞെടുപ്പ് കമ്മീഷൻ രൂപവത്കൃതമായത് എന്നാണ്?\nAnswer :- 1950 ജനുവരി 25\n52. ജനുവരി 25 ഏത് ദിനമായാണ് ഇന്ത്യയിൽ ആചരിക്കുന്നത്?\nAnswer :- National Voters Day\n53. തിരഞ്ഞെടുപ്പ് കമ്മീഷന്റെ ആസ്ഥാനം ഏവിടെ?\n54. തിരഞ്ഞെടുപ്പ് കമ്മീഷന്റെ ആസ്ഥാനത്തിന്റെ പേര് എന്ത്?\nAnswer :- നിർവാചൻ സദൻ\n55. ഇലക്ഷൻ കമ്മീഷനിൽ എത്ര അംഗങ്ങളുണ്ട്?\n56. ഇലക്ഷൻ കമ്മീഷന്റെ അംഗങ്ങൾ ആരൊക്കെ?\nAnswer :- 1 Chief Election Commissioner +2Election Commissioners\n57. ഇലക്ഷൻ കമ്മീഷണർമാരുടെ കാലാവധി എത്ര ?\nAnswer :-6വർഷം അല്ലെങ്കിൽ 65 വയസ്സ് വരെ\n58. ഇലക്ഷൻ കമ്മീഷൻ ഒരു ഭരണഘടനാ സ്ഥാപനം ആണോ?\nAnswer :- അതെ\n59. ഇലക്ഷൻ കമ്മീഷനെക്കുറിച്ച് ഭരണഘടനയുടെ എത്രാമത്തെ അനുച്ഛെദത്തിൽ ആണ് പതിപാദിക്കുന്നത്?\nAnswer :- 324\n60. ആർക്ക് തുല്യമായ സ്ഥാനമാണ് ഇലക്ഷൻ കമ്മീഷൻ അംഗങ്ങൾക്ക് ഉള്ളത്?\nAnswer :- സുപ്രീം കോടതി ജഡ്ജി\n61. എങ്ങനെയാണ് ഇലക്ഷൻ കമ്മീഷൻ അംഗങ്ങളെ നീക്കാൻ കഴിയുക?\nAnswer :- പാർലമെന്റ് ഇമ്പീച്ച്മെന്റ് വഴി മാത്രം\n62. ഇലക്ഷൻ കമ്മീഷൻ ഏതൊക്കെ തിരഞ്ഞെടുപ്പുകൾ ആണ് നടത്തുക?\nAnswer :- President , Vice President, Lok Sabha, Rajya Sabha, Legislative Assemblies, Legislative Councils\n63. വോട്ടർ പട്ടിക തയാറാക്കുന്നത് ആരാണ്?\nAnswer :- തിരഞ്ഞെടുപ്പ് കമ്മീഷൻ\n64. പാർലമെന്റ് അംഗങ്ങളുടെയും നിയമസഭാംഗങ്ങളുടെയും അയോഗ്യത സംബന്ധിച്ച കാര്യങ്ങളിൽ President-നെ ഉപദേശിക്കുന്നത് ആരാണ്?\n65. രാഷ്ട്രീയ പാർട്ടികൾക്കും സ്ഥാനാർഥികൾക്കും പെരുമാറ്റച്ചട്ടം ആവിഷ്കരിക്കുന്നത് ആരാണ്?\n66. രാഷ്ട്രീയ പാർട്ടികൾക്ക് അംഗീകാരം നല്കുന്നത് ആരാണ്?\n67. രാഷ്ട്രീയ പാർട്ടികൾക്ക് ചിഹ്നങ്ങൾ അനുവദിക്കുനത് ആരാണ്?\n68. തിരഞ്ഞെടുപ്പ് ക്രമക്കേട് പരിശോധിക്കുക എന്നത് ആരുടെ ഉത്തരവാദിത്വമാണ് ?\n69. തിരഞ്ഞെടുപ്പ് പ്രചാരണ ചിലവിന്റെ പരിധി നിശ്ചയിക്കുന്നത് ആരാണ്?\n70. എന്നുമുതലാണ് തിരഞ്ഞെടുപ്പ് കമ്മീഷൻ അംഗങ്ങളുടെ എണ്ണം3ആയത്?\nAnswer :-1989 (1950 - 1989 വരെ 1 Chief Election Commissioner മാത്രമേ ഉണ്ടായിരുന്നുള്ളു. 1989-മുതൽ2Election Commissioner മാർ കൂടി നിയമിതരായി. 1990-93 കാലയളവിൽ ഒരംഗം മാത്രമാണ് ഉണ്ടായിരുന്നത്. 1993 മുതൽ വീണ്ടും മൂന്നംഗ കമ്മീഷൻ ആയി)\nBy HARI Mash at January 01, 2015


ഓസ്‌ട്രേലിയയില് ഇസ്‌ലാമിക സമ്പദ് വ്യവസ്ഥക്ക് സ്വീകാര്യതയേറുന്നു |\nതെക്കുകിഴക്കന് ഏഷ്യയിലും പശ്ചിമേഷ്യന് രാജ്യങ്ങളിലെയും സാമ്പത്തിക പുരോഗതിയില് ഇന്ന് ഇസ്‌ലാമിക സമ്പദ് വ്യവസ്ഥക്ക് വലിയ പ്രാധാന്യമാണുള്ളത്. വടക്കന് ആഫ്രിക്കയിലും മധ്യ ആഫ്രിക്കയിലും യൂറോപിലും ഇന്ന് ശരീഅത്ത് നിയമമനുസരിച്ചുള്ള സാമ്പത്തിക വിപണികള്‍ക്ക് വലിയ സ്വീകാര്യതയുണ്ട്.\nമാര്‍ച്ച് 27ന് സിഡ്‌നിയില് നടന്ന ഇസ്‌ലാമിക് ഫിനാന്‍സ് ഫോറം ഓസ്‌ട്രേലിയയും ഇസ്ലാമിക സാമ്പത്തിക വ്യവ്‌സഥയെ സ്വീകരിക്കുന്നു എന്നതിന്റെ തെളിവാണ്. ശരീഅത്ത് അനുസരിച്ചുള്ള സമ്പദ് വ്യവസ്ഥ ലോകത്ത് വളരെ സജീവമാണെന്നും സുസ്ഥിരമായ വളര്‍ച്ചക്കും വികസനത്തിനും ഇവ അനുയോജ്യമാണെന്നുമായിരുന്നു ഫോറം ഉയര്‍ത്തിക്കാണിച്ചത്.\n2016ലെ സെന്‍സസ് അനുസരിച്ച് ഓസ്‌ട്രേലിയയില് 25 മില്യണ് ജനസംഖ്യയാണുള്ളത്. ഇതില് 2.6 ശതമാനം അല്ലെങ്കില് 650,000 പേര് മാത്രമാണ് മുസ്ലിംകളുള്ളത്. രാജ്യത്തെ ശക്തമായ സാമ്പത്തിക അടിത്തറക്ക് മുതല്‍ക്കൂട്ടാവാന് ഇസ്ലാമിക് ഫിനാന്‍സിനെയും കൂടെകൂട്ടാന് ശ്രമിക്കുകയാണ് ഓസ്‌ട്രേലിയ. ഇതിനായുള്ള സേവന ദാതാക്കളുടെ സേവനവും ഇവിടെ ലഭ്യമാണ്. ഹൗസ് ഫിനാന്‍സിംഗ്,ഇസ്ലാമിക് പെന്‍ഷന്,സമ്പത്ത് പരിപാലനം തുടങ്ങിയ മേഖലകളില് ശരീഅത്ത് നിയമങ്ങള് നടപ്പിലാക്കാനാണ് ശ്രമിക്കുന്നത്. ലോകത്ത് ഇസ്ലാമിക സമ്പദ് വ്യവസ്ഥക്ക് വിശാലമായ സാധ്യതകള് നിലനില്‍ക്കുന്നുണ്ടെന്നാണ് വിദഗ്ദര് പറയുന്നത്. ഇതിന്റെ ചുവടുപിടിച്ചാണ് ഓസ്‌ട്രേലിയയും ഈ രംഗത്തേക്ക് നീങ്ങുന്നത്.


അച്ഛന് ഞങ്ങൾക്കൊരു വിരുന്നുകാരനായിരുന്നു: മേഘനാഥൻ | Meghanadhan Actor | 1971 Beyond Borders | Balan K Nair | Shinoy.A.K\nഅച്ഛന് ഞങ്ങൾക്കൊരു വിരുന്നുകാരനായിരുന്നു: മേഘനാഥൻ\nവില്ലന് വേഷങ്ങളില് സ്ഥിര സാന്നിധ്യമാവുകയും ഇടക്കാലത്ത് ചെറിയ വേഷങ്ങളില് ഒതുങ്ങിപ്പോവുകയും ചെയ്ത മേഘനാഥന്റെ അഭിനയ ജീവിതത്തില് വഴിത്തിരിവായത് ആക്ഷന് ഹീറോ ബിജു എന്ന ചിത്രത്തിലെ കഥാപാത്രമാണ്.\nPublished: Apr 12, 2017, 11:04 AM IST\nമേഘനാഥന്, മലയാള സിനിമയില് ആരും അല്‍പ്പം പേടിയോടെ കണ്ടിരുന്ന, പ്രതിനായക വേഷങ്ങളില് തിളങ്ങി നിന്ന താരം. പഴയകാല നടന് ബാലന് കെ. നായരുടെ മകൻ. 1983ല് അസ്ത്രം എന്ന ചിത്രത്തില് തുടങ്ങിയ മേഘനാഥന്റെ അഭിനയ ജീവിതം ഇന്ന് 1971: ബിയോണ്ട് ബോര്‍ഡേഴ്‌സില് എത്തി നില്‍ക്കുന്നു. വില്ലന് വേഷങ്ങളില് സ്ഥിര സാന്നിധ്യമാവുകയും ഇടക്കാലത്ത് ചെറിയ വേഷങ്ങളില് ഒതുങ്ങിപ്പോവുകയും ചെയ്ത മേഘനാഥന്റെ അഭിനയ ജീവിതത്തില് വഴിത്തിരിവായത് ആക്ഷന് ഹീറോ ബിജു എന്ന ചിത്രത്തിലെ കഥാപാത്രമാണ്. ആരുടേയും മനസ്സില് ഇടം നല്‍കുന്നൊരു കഥാപാത്രം. അതിനു ശേഷം അദ്ദേഹത്തെ തേടിവന്ന കഥാപാത്രങ്ങള്‍ക്ക് പ്രതിനായകമുഖങ്ങളായിരുന്നില്ല ഉണ്ടായിരുന്നത്. ചെറുതെങ്കിലും അഭിനയ പ്രാധാന്യമുള്ള സാധാരണ വേഷങ്ങള്. നായകനെതിരെയല്ല നായകനൊപ്പം നില്‍ക്കുന്ന കഥാപാത്രങ്ങള്. തന്റെ പുതിയ ചിത്രങ്ങളുടെ വിശേഷങ്ങള് പങ്കുവെക്കുകയാണ് മേഘനാഥന്-\nവളരെ സന്തോഷമുണ്ട് ഈ വര്‍ഷം എന്റെ പടം റിലീസായതില്. 23 വര്‍ഷങ്ങള്‍ക്ക് ശേഷം ലാലേട്ടന്റെ കൂടെ റിലീസാവുന്ന രണ്ടാമത്തെ ചിത്രമാണ് 1971: ബിയോണ്ട് ബോര്‍ഡേഴ്‌സ്. ചെങ്കോല് എന്ന ചിത്രത്തിലാണ് ഞാന് ലാലേട്ടനൊപ്പം അവസാനം അഭിനയിച്ചത്. അതിന് മുമ്പ് പഞ്ചാഗ്നിയിലും അഭിനയിച്ചിരുന്നു.. പിന്നീട് ചില അവസരങ്ങള് വന്നെങ്കിലും പല കാരണങ്ങളാല് അത് നടന്നില്ല. എന്തായാലും ലാലേട്ടന്റെ കൂടയുള്ള രണ്ടാമത്തെ ചിത്രം പുറത്തിറങ്ങിയതില് ഏറെ സന്തോഷമുണ്ട്. പുലിമുരുഗന് ശേഷം ലാലേട്ടന് ജനഹൃദയങ്ങളില് ഒരു തരംഗമായി നില്‍ക്കുന്ന സമയം കൂടിയാണിത്. ആ സമയത്ത് ഒരു ചെറിയ വേഷമാണെങ്കിലും അദ്ദേഹത്തോടൊപ്പം അഭിനയിക്കാന് സാധിച്ചതില് ചിത്രത്തിന്റെ നിര്‍മാതാവിനോടും സംവിധായകനോടും കടപ്പെട്ടിരിക്കുന്നു.\nബിയോണ്ട് ബോര്‍ഡേഴ്‌സിലെ അനുഭവം?\nഎല്ലാവര്‍ക്കും അറിയാം ഇത് മോഹന്‍ലാല്-മേജര് രവി കൂട്ടുകെട്ടിലിറങ്ങിയ ഒരു യുദ്ധചിത്രമാണെന്ന്. ഇതില് മഹാദേവന് എന്ന കഥാപാത്രമായും മഹാദേവന്റെ അച്ഛന് കഥാപാത്രമായും ലാലേട്ടന് എത്തുന്നുണ്ട്. അതില് അച്ഛന് കഥാപാത്രത്തിന്റെ നാട്ടിലെ നാല് സുഹൃത്തുക്കളില് ഒരാളാണ് ഞാന്. എന്റേത് ഒരു മുസ്ലിം കഥാപാത്രമാണ്. പേര് സുലൈമാന്. ലാലേട്ടനൊപ്പം ഏറെ അടുത്തു നില്‍ക്കുന്ന കഥാപാത്രമാണ്. എന്റെ കഥാപാത്രത്തെ ചിത്രത്തില് പരിചയപ്പെടുത്തുന്നത് തന്നെ ലാലേട്ടനാണ്. പക്ഷെ രണ്ടോ മൂന്നോ സീനുകളിലും ഒരു പാട്ട് സിനീലും മാത്രമേ ഞാനുള്ളൂ. ലാലേട്ടനൊപ്പം ഒരു പാട്ട് സീനില് വരുന്നത് ആദ്യമായാണ്. അതു തന്നെ വലിയ സന്തോഷമുള്ള കാര്യമാണ്. എല്ലാ ചിത്രങ്ങളിലും എന്നെ വില്ലവേഷങ്ങളിലാണ് കണ്ടിട്ടുണ്ടാവുക. അതില് നിന്നും വ്യത്യസ്തമായി ഒരു തിളങ്ങി നില്‍ക്കുന്ന താരത്തിന്റെ കൂടെ അഭിനയിക്കാന് സാധിച്ചു. സിനിമ തീയറ്ററില് മാത്രമല്ലേ കാണുകയുള്ളൂ? പാട്ടാകുമ്പോള് എപ്പോഴും ആളുകള് കാണും അതില് എന്റെ മുഖവും. വില്ലന് വേഷങ്ങള് വിട്ട് നായകനൊപ്പം പാട്ടുസീനില് വരെ വരാന് സാധിച്ചത് എന്നെ സംബന്ധിച്ചിടത്തോളം സന്തോഷമുള്ള കാര്യമാണ്. മുന്തിരിവള്ളികള് തളിര്‍ക്കുമ്പോള്\n2017ലെ എന്റെ ആദ്യ ചിത്രമാണ് മുന്തിരിവള്ളികള് തളിര്‍ക്കുമ്പോള്. ലാലേട്ടനൊപ്പമാണ് ഈ ചിത്രത്തിലും ഞാന് അഭിനയിച്ചത്. അതില് ഒരു ചായക്കടക്കാരന്റെ വേഷമാണെനിക്ക്. സംവിധായകന് ജിബു ജേക്കബ് എന്നെ വിളിക്കുമ്പോള് ഒരു ചെറിയ വേഷമാണെന്നും ലാലേട്ടനൊപ്പം ഒരു കോമ്പിനേഷന് സീനില് വരുന്നുണ്ടെന്നും മാത്രമേ എന്റെയടുത്ത് പറഞ്ഞിരുന്നുള്ളൂ. ഒരു പാര്‍ട്ടി അനുഭാവിയായ കഥാപാത്രം കൂടിയാണ് എന്റെ കഥാപാത്രം. നല്ലൊരു രംഗമാണ് ചിത്രത്തില് എനിക്കുള്ളത്. ചെറുതാണെങ്കിലും മികച്ച അഭിപ്രായങ്ങള് തന്ന കഥാപാത്രമായിരുന്നു അത്.\nആക്ഷന് ഹീറോ ബിജുവിലെ കഥാപാത്രം\nഒരു വലിയ ഇടവേളയ്ക്ക് ശേഷം എന്റെ ജീവിതം പച്ചപിടിപ്പിച്ച ചിത്രമാണ് ആക്ഷന് ഹീറോ ബിജു. അതുവരെ ചെയ്തുവന്നിരുന്ന വേഷങ്ങളില് നിന്നും ഒരു മാറ്റമുണ്ടായത് ഈ ചിത്രത്തിലൂടെയാണ്. അതുവരെ നെഗറ്റീവ് കഥാപാത്രങ്ങള് മാത്രം ചെയ്തിരുന്ന എനിക്ക് അതിന് ശേഷം വന്നതെല്ലാം പോസിറ്റീവ് കഥാപാത്രങ്ങളായിരുന്നു. ഒരു ചിത്രത്തില് ഒന്നോ രണ്ടോ സീനുകളില് മാത്രമേ ഞാന് അഭിനയിച്ചിട്ടുള്ളൂ. അതില് കൂടുതല് ശ്രദ്ധിക്കപ്പെട്ടത് ആക്ഷന് ഹീറോ ബിജുവിലെ കഥാപാത്രമാണ്. ഈ ചിത്രമിറങ്ങിയതിന് ശേഷം ഒരുപാടുപേര് എന്നെ വിളിച്ച് അഭിനന്ദിച്ചു. എന്റെ ഈ പത്തു മുപ്പത് കൊല്ലത്തിനിടയ്ക്ക് എന്റെ ഒരു കഥാപാത്രം നന്നായിട്ടുണ്ടെന്ന് എന്റെ സഹപ്രവര്‍ത്തകര് എന്നെ വിളിച്ചു പറയുന്നത് ഈ ചിത്രത്തിലൂടെയാണ്.\nവില്ലന് വേഷങ്ങളില് നിരാശ തോന്നിയിട്ടുണ്ടോ?\nഎന്റെ കരിയറില് ആദ്യകാലങ്ങളിലെല്ലാം ചെയ്തിട്ടുള്ളത് വില്ലന് വേഷങ്ങളാണ്. വില്ലന് വേഷങ്ങളാണെങ്കിലും എല്ലാ ചിത്രങ്ങളിലും എനിക്ക് നാലോ അഞ്ചോ സീനുകള് മാത്രമേ ഉണ്ടാകാറുള്ളൂ. അതില് കൂടുതലൊന്നും ഞാന് അഭിനയിച്ചിട്ടില്ല ഒരു സിനിമയിലും. ഈ പുഴയും കടന്ന് എന്ന ചിത്രത്തില് ആകെ നാല് സീനുകളിലെ ഞാന് അഭിനയിച്ചിട്ടുള്ളൂ. എങ്കിലും ആ കഥയുടെ വലിയൊരു ഭാഗത്ത് മറ്റു കഥാപാത്രങ്ങളിലൂടെ എന്റെ കഥാപാത്രത്തിന്റെ സാന്നിധ്യം ചിത്രത്തിലുണ്ടായിരുന്നു. ആദ്യ കാലങ്ങളില് ഇതുപോലെ പ്രാധാന്യമുള്ള കഥാപാത്രങ്ങളാണ് കിട്ടിയിരുന്നതെങ്കില് പിന്നീട് കഥാപാത്രങ്ങളുടെ പ്രാധാന്യം കുറയുകയും ഒരു സീനിലോ ഫൈറ്റിലോ മാത്രമായി എന്റെ കഥാപാത്രം ഒതുങ്ങുകയും ചെയ്തു. അങ്ങനെ വന്നപ്പോള് അത്തരം കഥാപാത്രങ്ങളില് നിന്നും മാറിനില്‍ക്കുകയാണുണ്ടായത്. ആയിടക്ക് ഒന്നു രണ്ട് സീരിയലുകളില് ഞാന് അഭിനയിച്ചു. പോസിറ്റീവ് കഥാപാത്രങ്ങളായിരുന്നു അതിലെനിക്ക്. പിന്നീടെനിക്ക് ഒരു മാറ്റമുണ്ടായത് ആക്ഷന് ഹീറോ ബിജുവിലാണ്. അതിനുശേഷം കിട്ടിയതെല്ലാം ചെറുതാണെങ്കിലും ശ്രദ്ധിക്കപ്പെടുന്ന കഥാപാത്രങ്ങളാണ്. പക്ഷെ നല്ലതാണെങ്കില് വില്ലന് വേഷങ്ങളാണെങ്കിലും ചെയ്യും. വളരെ സെലക്ടീവാകാനൊന്നും ഞാന് ആഗ്രഹിക്കുന്നില്ല. കിട്ടുന്ന സീനുകളില് ചെയ്യാന് എന്തെങ്കിലും ഉണ്ടാവണം. വെറുതെ ഒരു സീനിനും അടിയ്ക്കും മാത്രമായുള്ള കഥാപാത്രങ്ങളെ മാറ്റിനിര്‍ത്തി കൂടുതല് ശ്രദ്ധകിട്ടുന്ന വേഷങ്ങള് ചെയ്യാനാണ് ആഗ്രഹം.\nഎന്തുകൊണ്ട് കോമഡിയിലേക്ക് തിരിഞ്ഞില്ല?\nഹനീഫിക്ക, ജനാര്‍ദനന് ചേട്ടന്, നരേന്ദ്ര പ്രസാദ് ഏറ്റവും ഒടുവില് ബാബുരാജ് തുടങ്ങിയ നിരവധി താരങ്ങള് വില്ലന് വേഷങ്ങളില് നിന്നും കോമഡിയിലേക്ക് വന്നിട്ടുണ്ട്. അവര്‍ക്ക് അങ്ങനെ ഒരു വേഷം കൊടുത്തതുകൊണ്ടാണ് അവര്‍ക്ക് അവരുടെ കഴിവ് തെളിയിക്കാനായത്. നമ്മള് ഒരു നെഗറ്റീവ് വേഷത്തില് തിളങ്ങി കഴിയുമ്പോള് പിന്നെ ആ കണ്ണിലൂടെയാണ് എല്ലാവരും നമ്മളെ നോക്കിക്കാണുന്നത്. അത് ആരും മാറി ചിന്തിക്കുന്നില്ല. പുതിയ സംവിധായകരോ അല്ലെങ്കില് പഴയ സംവിധായകരോ തിരക്കഥാകൃത്തുക്കളോ ആ രീതിയില് മാറി ചിന്തിക്കുമ്പോഴേ ഞങ്ങള്‍ക്ക് അതിനുള്ള അവസരങ്ങള് ലഭിക്കുകയുള്ളൂ. അങ്ങനെ വരുമ്പോഴേ ആ മേഖലയില് തിളങ്ങാനാവുമോ എന്ന് ഞങ്ങള്‍ക്ക് കാണിച്ചുകൊടുക്കാന് സാധിക്കുകയുള്ളൂ. എന്നെ സംബന്ധിച്ചിടത്തോളം കോമഡി ചെയ്യാന് എന്റെ ശരീരം അത്ര ഫ്‌ളക്‌സിബിള് അല്ല. സലിം കുമാറിനെ പോലെയോ അമ്പിളി ചേട്ടനെ പോലെയോ ഒന്നും ചെയ്യാന് സാധിച്ചില്ലെങ്കിലും ശ്രീനിയേട്ടനെ യൊക്കെ പോലെ തമാശ ചെയ്യാന് എനിക്ക് ചിലപ്പോള് സാധിച്ചേക്കും.\nഅഭിനയത്തിനൊപ്പം ഒരു കര്‍ഷകനും കൂടിയാണല്ലോ?\nഎല്ലാ കൊല്ലവും നാലോ അഞ്ചോ പടങ്ങള് മാത്രമാണ് ചെയ്യാറുള്ളത്. അതിനു വേണ്ടി മൂന്നോ നാലോ ദിവസങ്ങള് മാത്രമാണ് വേണ്ടിവരാറ്. ബാക്കിയുള്ള ദിവസങ്ങളില് നിങ്ങള് എന്ത് ചെയ്യുകയാണെന്ന സംശയം പലരും ചോദിക്കാറുണ്ട്. വെറുതെയിരിക്കുകയാണോയെന്ന തോന്നലുണ്ടാവും അവര്‍ക്ക്. ഞാന് ഷൊര്‍ണൂരിലാണ് താമസം. എന്റെ അച്ഛന്റെ വീട് കോഴിക്കോടും. അമ്മയുടെ വീട് ഷൊര്‍ണൂരെ വാടാനംകുറിശ്ശിയുമാണ്. അമ്മയുടെ അമ്മയ്ക്ക് അസുഖമായ സമയത്താണ് ഞങ്ങള് ഷൊര്‍ണൂരിലേയ്ക്ക് മാറുന്നത്. അതിനുശേഷം പഠിച്ചതും വളര്‍ന്നതുമെല്ലാം ഷൊര്‍ണൂരാണ്. എന്റെ അമ്മയ്ക്ക് പാരമ്പര്യമായി കിട്ടിയ വയലുകളുണ്ടായിരുന്നു. നെല്‍കൃഷിയാണ് പ്രധാനമായും ഉണ്ടായിരുന്നത്. പിന്നെ കുറച്ച് റബ്ബറും തെങ്ങും കവുങ്ങും കുരുമുളകും എല്ലാം ഞങ്ങളവിടെ കൃഷിചെയ്യുന്നുണ്ടായിരുന്നു. കുട്ടിക്കാലം മുതലേ ഞാന് കൃഷി കണ്ടുവളര്‍ന്നതാണ്. സമയം കിട്ടുമ്പോഴൊക്കെ വയലിലെ പണിക്കാര്‍ക്കൊപ്പം ഞാനും കൂടുമായിരുന്നു. വളര്‍ന്നതിന് ശേഷം ഞാനാണ് ആ കൃഷിയെല്ലാം നടത്തിക്കൊണ്ടു പോരുന്നത്. ഞാന് വാങ്ങുന്ന എന്റെ ആദ്യത്തെ വാഹനം ട്രാക്ടറാണ്. അത് ഓടിക്കാറുള്ളതും ഞാന് തന്നെയാണ്. നാലഞ്ച് ഏക്കര് കൃഷിയിടമുണ്ട്. കഴിഞ്ഞ വര്‍ഷം വരെ അവിടെ മുടങ്ങാതെ കൃഷിയുണ്ടായിരുന്നു. നമ്മുടെ നാട്ടില് ആളുകളെ കിട്ടാതായപ്പോള് ബംഗാളികളെ ഇറക്കി വരെ പണിയെടുപ്പിച്ചിട്ടുണ്ട്. എന്നാല് വയലില് പന്നികളുടെയും പക്ഷികളുടെയുമെല്ലാം ശല്യം ശല്യം വര്‍ധിച്ചു. പന്നിയെ പിടിക്കുന്നതില് നിയന്ത്രണമേര്‍പ്പെടുത്തിയതോടെയാണ് ശല്യം കൂടിയത്. ഒപ്പം കിട്ടുന്ന വിളവിന് കാര്യമായ വില കിട്ടാതാവുകയും ചെയ്തു. ഈ വര്‍ഷം പക്ഷെ കൃഷിയിറക്കാന് സാധിച്ചിട്ടില്ല.\nഅച്ഛനെ കുറിച്ചുള്ള ഓര്‍മകള്\nകുട്ടിക്കാലത്ത് ഷൊര്‍ണൂരാണ് ഞാൻ പഠിച്ചത്. ഞാന് നന്നായി പഠിക്കുന്നതുകൊണ്ട് (ചിരിക്കുന്നു) അച്ഛന് തോന്നി ഞാന് ഇവിടെ നിന്നാല് ശരിയാവില്ലെന്ന്. അച്ഛന് അക്കാലത്ത് മദ്രാസിലാണ് എപ്പോഴും. ഷൊര്‍ണൂരുള്ള ഞങ്ങള്‍ക്ക് ശരിക്കും പറഞ്ഞാല് അച്ഛന് ഒരു വിരുന്നുകാരനായിരുന്നു. കാരണം ഷൂട്ടിങ്ങെല്ലാം മദ്രാസിലെ സ്റ്റുഡിയോയിലാണ് നടക്കാറ്. നാലും അഞ്ചും പടങ്ങളൊക്കെ ഉണ്ടാവാറുള്ളഅച്ഛന് അവിടെ രാമകൃഷ്ണ എന്നൊരു ഹോട്ടലില് സ്ഥിരം റൂമാണ്. വരുമ്പോള് രാവിലെയുള്ള മംഗലാപുരം മെയിലിന് വന്നാല് വൈകുന്നേരം മദ്രാസിലേക്ക് മടങ്ങാറാണ് അച്ഛന്റെ പതിവ്. ആ സമയത്ത് എന്നെ നിയന്ത്രിക്കാന് ആരും ഇല്ലാത്തതിനാല് ഞാന് ലേശമൊന്ന് ഉഴപ്പി. അതോടെ പത്താം ക്ലാസായപ്പോള് അച്ഛന് എന്നെ മദ്രാസിലേക്ക് കൊണ്ടുപോയി. തുടര്‍ന്നുള്ള പഠനം അവിടെയായിരുന്നു. അങ്ങനെയാണ് ഞാന് മദ്രാസിലെത്തുന്നത്. അന്ന് അച്ഛന്റെ കൂടെയായിരുന്നു താമസം. ഞാന് എപ്പോഴും ഇപ്പോഴും അറിയപ്പെടുന്നത് ബാലന് കെ. നായരുടെ മകനായിട്ടാണ്. അച്ഛന് മരിച്ചിട്ട് 17 കൊല്ലമായി. ഇന്നും അദ്ദേഹം ഓര്‍മിക്കപ്പെടുന്നു എന്നതില് വളരെയധികം സന്തോഷവുമുണ്ട്.\nസിനിമയില് വരുന്നതിന് മുമ്പേ ഒരുവിധം സംവിധായകരെയെല്ലാം എനിക്ക് അറിയാമായിരുന്നു. ട്രസ്റ്റ്പുരത്തെ ഒരു സ്‌കൂളിലാണ് ഞാന് അന്ന് പഠിച്ചിരുന്നത്. ഉച്ചയ്ക്ക് ഊണുകഴിക്കാന് സ്‌കൂളിന് പിന്നിലുള്ള പി.എന്. മേനോന് സാറിന്റെ വീട്ടിലേക്കാണ് വരാറ്. മേനോന് സാറ് പരസ്യകല ചെയ്യാറുള്ളതുകൊണ്ട് എല്ലാ ചിത്രങ്ങളുടേയും ആല്‍ബങ്ങള് അവിടെയുണ്ടായിരുന്നു. ഈ ആല്‍ബങ്ങള് നോക്കിയിരിക്കുന്നതിനിടെയാണ് ഒരിക്കല് മേനോന് സാര് എന്നോട് അഭിനയിക്കാന് താല്‍പര്യമുണ്ടോ എന്ന് ചോദിക്കുന്നത്. എനിക്ക് അഭിനയം അറിയില്ലെങ്കിലും ആഗ്രഹമുണ്ടെന്ന് പറഞ്ഞു. അങ്ങനെയാണ് അക്കാലത്തിറങ്ങിയ അദ്ദേഹത്തിന്റെ അസ്ത്രം എന്ന ചിത്രത്തില് ഞാന് വരുന്നത്. മമ്മൂക്കയുടെ കൂടെയാണ് ഞാന് ആദ്യമായി ക്യാമറയ്ക്ക് മുന്നില് നില്‍ക്കുന്നത്.\nനായകന്റെ മകന് നായകനാവാറുള്ള പോലെ വില്ലന്റെ മകന് വില്ലനായതാണോ സിനിമയില്?\nആദ്യം കിട്ടിയതും ശോഭിച്ചതുമെല്ലാം വില്ലന് വേഷങ്ങളില് തന്നെയാണ്. നമ്മുടെ രൂപവും അങ്ങനെ ആയതുകൊണ്ടായിരിക്കാം നായകവേഷമൊന്നും കിട്ടിയിട്ടില്ല. എന്നാലും കഴിഞ്ഞ വര്‍ഷം ഇറങ്ങിയ അപ്പൂപ്പന് താടി എന്നൊരു ചിത്രത്തില് നായകന്റെ അച്ഛനായി ഒരു മുഴുനീള കഥാപാത്രം കിട്ടിയിരുന്നു. അതില് വിഗ്ഗൊക്കെ വെച്ച് എന്റെ മുഖത്തിന് ഒരു ചെറുപ്പം വന്നിരുന്നു. വില്ലന്മാരുടെ മക്കള്‍ക്ക് നായകവേഷം ചെയ്യുന്നത് കൊണ്ട് കുഴപ്പമൊന്നുമില്ല. വില്ലന് വേഷം ചെയ്യുന്ന സമയത്ത് എനിക്കും ആഗ്രഹമുണ്ട് നായകവേഷം ചെയ്യണമെന്ന്. പിന്നെ ആഗ്രഹിച്ചതെല്ലാം നമുക്ക് നേടിയെടുക്കാന് സാധിക്കില്ലല്ലോ? എല്ലാത്തിനും സമയവും ഭാഗ്യവുമെല്ലാം ഒരു ഘടകമാണ്. ഒരു സമയത്ത് സംവിധായകര് നമുക്ക് വേണ്ടി വില്ലന് വേഷങ്ങള് ചിന്തിക്കുകയും തിരക്കഥാകൃത്തുക്കള് നമുക്ക് വേണ്ടി നെഗറ്റീവ് കഥാപാത്രങ്ങളായി തൂലിക ചലിപ്പിക്കുകയും ചെയ്തു. അതില് നിന്നും വ്യത്യസ്തമായി ചിന്തിക്കുന്ന സംവിധായകരും തിരക്കഥാകൃത്തുക്കളുമൊക്കെ ഇന്ന് ഉള്ളതുകൊണ്ടും പരീക്ഷിക്കാന് പുതിയ നിര്‍മാതാക്കള് ഉള്ളതുകൊണ്ടും നായകവേഷം ചെയ്യാന് ഇപ്പോള് ബുദ്ധിമുട്ടുണ്ടാവില്ല എന്നാണ് എന്റെ വിശ്വാസം.\nകുടുംബം, നാട്ടുകാര് തുടങ്ങി പല ഘടകങ്ങളുടെയും സാന്നിധ്യം കുറവാണല്ലോ ഇന്ന് സിനിമയില്? പഴയ താരങ്ങളെ പുതുതലമുറ അവഗണിക്കുന്നുണ്ടോ?\nപലരും പറയാറുണ്ട് പഴയ കലാകാരന്മാരെ പുതിയ ആളുകള് കാണുന്നില്ല, അവര്‍ക്ക് അവസരങ്ങള് കിട്ടുന്നില്ല എന്നൊക്കെ. കുടുംബ ബന്ധങ്ങളുടെ കഥപറയുന്ന പുതു തലമുറ ചിത്രങ്ങളും ഇറങ്ങുന്നുണ്ട്. പക്ഷെ അതെല്ലാം പുതിയ ആളുകള് ചെയ്യുന്നുണ്ട് എന്ന് മാത്രമേയുള്ളു. അപ്പോള് പഴയ ആളുകള്‍ക്ക് അവസരം കമ്മിയാവും എന്നത് ഒരു സത്യമാണല്ലോ? എല്ലാവരും പുതുമതേടി പോവുകയാണ്. അപ്പോള് പഴയ ആളുകളെ മറന്നു പോവുന്നു. സാമ്പത്തികവും പുതുമയും ഉള്‍പ്പടെ എല്ലാ ഘടകങ്ങളും നോക്കുമല്ലോ സിനിമയില്? അതുകൊണ്ടായിരിക്കാം പലര്‍ക്കും അവസരം കുറയുന്നത്. എന്റെ അഭിപ്രായത്തില് പുതിയ സിനിമകളില് വേഷങ്ങള്‍ക്ക് കുറവൊന്നുമില്ല പുതിയ ആളുകള് വരുന്നു എന്നുള്ളതാണ് സത്യം. പുതിയ ആളുകള് വരാന് പാടില്ല എന്ന് പറയാന് പാടില്ലല്ലോ. എല്ലാവര്‍ക്കും അഭിനയിക്കാനുള്ള അവസരം ഇവിടെയുണ്ട്. കഴിവുള്ളവര് നിരവധി പേര് ഉണ്ടെങ്കിലും എല്ലാവര്‍ക്കും ഉയര്‍ന്നു വരാന് സാധിക്കില്ല. അതിന് ഈശ്വരാധീനവും ഭാഗ്യവും വേണമെന്നേ എനിക്ക് പറയാനൊക്കൂ.\nകുടുംബത്തില് എന്റെ അമ്മയുണ്ട്. അമ്മയുടെ പേര് ശാരദ. ഭാര്യയുടെ പേര് സുസ്മിത. ഒരു മകളുണ്ട് പാര്‍വതി. അവള് കോഴിക്കോട്ട് ഡിഗ്രിക്ക് പഠിക്കുന്നു. ചെറിയ കുടുംബം സന്തുഷ്ട കുടുംബം.\nഒരു വര്‍ഷത്തില് നാല് ചിത്രങ്ങളില് മാത്രമേ നേരത്തെ അഭിനയിക്കാറുണ്ടായിരുന്നുള്ളൂ. ഇപ്പോള് അതിനൊരു മാറ്റം വന്നിട്ടുണ്ട്. ഈ വര്‍ഷം ജനുവരിയില് ആദ്യ ചിത്രം ലാലേട്ടന്റെ കൂടെ 1971: ബിയോണ്ട് ദി ബോര്‍ഡേഴ്‌സ് ചെയ്തു. അതിന് ശേഷം ആസിഫ് അലിയുടെ സണ്‍ഡേ ഹോളിഡേയ്‌സ് ചെയ്തു. പിന്നെ സ്റ്റെതസ്‌കോപ് എന്നൊരു ചിത്രം. അതില് ഡോക്ടറായാണ ഞാന്, ക്യാപ്റ്റന് രാജു, ഡോക്ടര് വേണുഗോപാല്, റിസബാവ എന്നിവരെല്ലാമുണ്ട് അതില്. സഖാവ് എന്ന ചിത്രത്തിലേക്ക് വിളിച്ചിരുന്നെങ്കിലും സ്റ്റെതസ്‌കോപിന്റെ തിരക്കുകളിലായതിനാല് പോവാന് സാധിച്ചില്ല. അങ്ങനെ പുതിയ ചിത്രങ്ങള് വരുന്നുണ്ട്. പലതും പോസിറ്റീവ് ടച്ചുള്ള കഥാപാത്രങ്ങളാണ് വരുന്നത്. ആസിഫ് അലിയുടെ സണ്‍ഡേ ഹോളിഡേയ്‌സ്, തൃശ്ശിവപേരൂര്, കാലിയന് തുടങ്ങിയവയാണ് ഇനി പുറത്തിറങ്ങാനുള്ള ചിത്രങ്ങള്. മേയില് രണ്ട് ചിത്രങ്ങളുടെ ചിത്രീകരണം തുടങ്ങാനിരിക്കുകയാണ്. അതുകൊണ്ട് ഈ കൊല്ലം നല്ല കൊല്ലമായിത്തീരും നല്ലവേഷങ്ങള് ലഭിക്കും എന്ന് വിശ്വസിക്കുന്നു പ്രാര്‍ഥിക്കുന്നു.\nലാല് നായകനാകണം എന്നത് എന്റെ സ്വാര്‍ത്ഥത: മേജര് രവി\n'തോക്കല്ല, തോല്‍ക്കാത്ത ചങ്കൂറ്റമാണ് ഭടന്റെ ആയുധം'


'ഭാവകം 2019'; നാടക ക്യാമ്പൊരുങ്ങുന്നു - athma online\nപരിയാനംപറ്റ ഭജനസമിതിയുടെ നേതൃത്വത്തില് ഒരു നാടക ക്യാമ്പൊരുങ്ങുന്നു. മെയ് 18, 19 തിയതികളിലൊരുങ്ങുന്ന നാടക ക്യാമ്പിന് ‘ഭാവകം 2019’ എന്നാണ് പേരിട്ടിരിക്കുന്നത്. ‘ഭാവകം 2018’- ന്റെ തുടര്‍ച്ചയെന്നോണമാണ് ‘ഭാവകം 2019’ സംഘടിപ്പിക്കുന്നത്.\nകഴിഞ്ഞ വര്‍ഷത്തെ മിടുക്കരെ ഉള്‍പ്പെടുത്തി ‘മണ്‍കിനാവുകള്’ എന്ന നാടകം അരങ്ങേറിയിരുന്നു. അതുപോലെ, ഈ വര്‍ഷവും ഭാവകത്തിലെ ഓരോ കുട്ടിയേയും പങ്കെടുപ്പിച്ച് ഒരു കലാവിരുന്ന് സംഘടിപ്പിക്കാനും സമിതി ആലോചിച്ച് വരുന്നു.\nകുട്ടികളുടെ സര്‍ഗ്ഗാത്മകതയെ തൊട്ടുണര്‍ത്തി ഒരു മികച്ച അനുഭവം സമ്മാനിക്കുക എന്നതാണ് ഭാവകത്തിന്റെ ലക്ഷ്യം. വൈവിദ്ധ്യമാര്‍ന്ന നാടക പഠന ക്ലാസ്സുകള്‍ക്ക് പുറമേ പുതുതായി യോഗ, Leadership skill development ക്ലാസ്സ് എന്നിവ കൂടി ഉള്‍പ്പെടുത്തിയിരിക്കുന്നു. റസിഡന്‍ഷ്യല് ക്യാമ്പായാണ് ‘ഭാവകം 2019’ ഒരുക്കുന്നത്. ആദ്യ രജിസ്റ്റര് ചെയ്യുന്ന കുട്ടികള്‍ക്കായിരിക്കും ക്യാമ്പില് പ്രവേശനം ലഭിക്കുക. അഡ്മിഷന് ഫീസ് 300 രൂപ\n9747377143 (ഡോ.ബാബുരാജ് പരിയാനംപറ്റ, സെക്രട്ടറി)\n9946415861 (അനില് രാധാകൃഷ്ണന്, ജോ. സെക്രട്ടറി)\n8281183926 (വിപിന് പരിയാനംപറ്റ, ജോ. സെക്രട്ടറി)\nTags: ഭാവകം 2018, ഭാവകം 2019, മണ്‍കിനാവുകള്\nചാനലിൽ ഫസ്റ്റ് ബെൽ മുഴങ്ങുമ്പോൾ \nBy athmaonline / 23rd October 2019\nയു.ജി.സി നെറ്റ് സൗജന്യ പരീക്ഷാ പരിശീലനം


World cup: Who will be India's Yuvi - Malayalam MyKhel\n» 2011ല് യുവി മാജിക്ക്, ഇന്ത്യക്ക് ലോകിരീടം...19ല് ആരാവും യുവിയുടെ പിന്‍ഗാമി? ഇവരിലൊരാള്\n2011ല് യുവി മാജിക്ക്, ഇന്ത്യക്ക് ലോകിരീടം...19ല് ആരാവും യുവിയുടെ പിന്‍ഗാമി? ഇവരിലൊരാള്\nPublished: Saturday, March 9, 2019, 13:58 [IST]\nഇവരിൽ ആരാകും യുവിയുടെ പിൻഗാമി? | Oneindia Malayalam\nമുംബൈ: 2011ല് നാട്ടില് നടന്ന ലോകപ്പിലാണ് ടീം ഇന്ത്യ അവസാനമായി കിരീടമുയര്‍ത്തിയത്. അന്ന് സൂപ്പര് താരം യുവരാജ് സിങിന്റെ ഓള്‍റൗണ്ട് പ്രകടനമാണ് ഇന്ത്യക്കു രണ്ടാം ലോകകപ്പ് സമ്മാനിച്ചത്. ബാറ്റ് കൊണ്ടും പന്ത് കൊണ്ടും താരം കസറുക തന്നെ ചെയ്തു. 362 റണ്‍സും 15 വിക്കറ്റുകളുമാണ് യുവി സ്വന്തമാക്കിയത്. ശ്രീലങ്കയെ തകര്‍ത്ത് ഇന്ത്യ ചാംപ്യന്‍മാരായപ്പോള് പ്ലെയര് ഓഫ് ദി ടൂര്‍ണമെന്റായതും യുവി തന്നെ.\nഇനി ജൂണില് നടക്കാനിരിക്കുന്ന ലോകകപ്പില് ഇന്ത്യക്കു ജേതാക്കളാവണമെങ്കില് യുവിയെപ്പോലൊരു ഹീറോ ഉയര്‍ന്നു വരേണ്ടതുണ്ട്. യുവിയുടെ പിന്‍ഗാമിയാവാന് സാധ്യതയുള്ള ചില താരങ്ങള് ആരൊക്കെയാണെന്നു നോക്കാം.\nഏറക്കാലത്തിനു ശേഷം ഇന്ത്യക്കു ലഭിച്ച ഫാസ്റ്റ് ബൗളിങ് ഓള്‍റൗണ്ടറാണ് ഹര്‍ദിക് പാണ്ഡ്യ. യുവിയെപ്പോലെ തന്നെ ടീമിനായി വെടിക്കെട്ട് ഇന്നിങ്‌സുകള് കളിക്കാനുള്ള ശേഷി അദ്ദേഹത്തിനുണ്ട്. 2017ലെ ചാംപ്യന്‍സ് ട്രോഫിയില് രണ്ടു തവണ തുടര്‍ച്ചയായി മൂന്നു പന്തുകളില് സിക്‌സര് പറത്താന് യുവിക്കായിരുന്നു. ഇതുവരെ 45 ഏകദിനങ്ങള് കളിച്ച അദ്ദേഹത്തിന്റെ സ്‌ട്രൈക്ക് റേറ്റ് 116.59 ആണ്. കരിയറില് 36 സിക്‌സറുകള് പാണ്ഡ്യ നേടിക്കഴിഞ്ഞു.\nലോകകപ്പില് ഇന്ത്യയുടെ അഞ്ചാം ബൗളറായ അദ്ദേഹം ടീമിന് മധ്യഓവറുകൡ വിക്കറ്റെടുത്ത് നിര്‍ണായക ബ്രേക്ക്ത്രൂകള് നല്‍കാനും മിടുക്കനാണ്. ഫോം നിലനിര്‍ത്താനായാല് 2011ല് യുവി കാഴ്ചവച്ചത് പോലൊരു പ്രകടനം പാണ്ഡ്യക്കും പുറത്തെടുക്കാനാവും.\nയുവിയെപ്പോലെ തന്നെ ബാറ്റിങ്, ബൗളിങ്, ഫീല്‍ഡിങ് ഇവയിലെല്ലാം ഒരുപോലെ മികച്ച പ്രകടനം നടത്താന് ശേഷിയുള്ള മറ്റൊരു താരമാണ് രവീന്ദ്ര ജഡേജ. 2013ല് ഇന്ത്യ ജേതാക്കളായ ചാംപ്യന്‍സ് ട്രോഫിയിലാണ് ജഡേജയുടെ ഏറ്റവും മികച്ച പ്രകടനം കണ്ടത്. അന്ന് ടൂര്‍ണമെന്റില് വിക്കറ്റ് വേട്ടയില് ഒന്നാമതെത്തിയത് ജഡേജയായിരുന്നു. ബാറ്റിങിലും നിര്‍ണായക സംഭാവനകള് നല്‍കാന് അദ്ദേഹത്തിനു സാധിച്ചു.\nഒരു ഘട്ടത്തില് ഏകദിന ടീമില് സ്ഥാനം നഷ്ടമായ ജഡേജ കഴിഞ്ഞ വര്‍ഷത്തെ ഏഷ്യാ കപ്പിലൂടെയാണ് തിരിച്ചെത്തിയത്. അതിനു ശേഷം മികച്ച പ്രകടനമാണ് താരം നടത്തിക്കൊണ്ടിരിക്കുന്നത്. ബാറ്റിങില് കൂടി തിളങ്ങാനായാല് ലോകകപ്പിലെ ഇന്ത്യയുടെ തുറുപ്പുചീട്ടായി ജഡേജ മാറുമെന്നുറപ്പാണ്.\nയുവിയുടെ പിന്‍ഗാമിയാവാന് ഏറ്റവുമധികം സാധ്യതയുള്ള താരം കേദാര് ജാദവാണ്. കാരണം യുവിയെപ്പോലെ ബാറ്റിങില് തകര്‍പ്പന് പ്രകടനം നടത്താനുള്ള ശേഷി അദ്ദേഹത്തിനുണ്ട്. ബൗളിങിലാവട്ടെ എതിര് ടീമിന്റെ ഏതു മികച്ച കൂട്ടുകെട്ടും തകര്‍ക്കാനുള്ള അസാധാരണ മിടുക്ക് ജാദവിനുണ്ട്. 2017ലെ ചാംപ്യന്‍സ് ട്രോഫി സെമിയിലും താരത്തിന്റെ ഈ മികവ് ലോകം കണ്ടു. അന്ന് ബംഗ്ലാദേശ് അനായാസം മുന്നേറവെ രണ്ടു വിക്കറ്റെടുത്ത ജാദവാണ് കുതിപ്പിന് ബ്രേക്കിട്ടത്.\nഓസ്‌ട്രേലിയക്കെതിരേ ഇപ്പോള് നടക്കുന്ന ഏകദിന പരമ്പരയിലെ ആദ്യ കളിയില് ജാദവിന്റെ മാച്ച് വിന്നിങ് ഇന്നിങ്‌സും കണ്ടു കഴിഞ്ഞു. ഇന്ത്യ പ്രതിസന്ധിയില് നില്‍ക്കവെ ക്രീസിലെത്തിയ അദ്ദേഹം പുറത്താവാതെ 81 റണ്‍സുമായി ടീമിനെ ജയിപ്പിച്ചാണ് ക്രീസ് വിട്ടത്.\nStory first published: Saturday, March 9, 2019, 13:58 [IST]


India registers 13091 fresh Corona infections and 340 deaths | Indian Express Malayalam\nindia registers 13091 fresh corona infections and 340 deaths\nരാജ്യത്ത് 13,091 പുതിയ കോവിഡ് രോഗികൾ; 340 മരണം\nകഴിഞ്ഞ ദിവസം മാത്രം 13,878 പേരാണ് രോഗമുക്തി നേടിയത്.\nNovember 11, 2021 11:11:50 am\nന്യൂഡൽഹി: രാജ്യത്ത് കഴിഞ്ഞ 24 മണിക്കൂറിൽ 13,091 പേർക്ക് കൂടി കോവിഡ് സ്ഥിരീകരിച്ചു. ആരോഗ്യ മന്ത്രാലയം പുറത്തുവിട്ട കണക്കുകൾ പ്രകാരം 340 മരണങ്ങളാണ് റിപ്പോർട്ട് ചെയ്തത്. ഇതോടെ ഇതുവരെ രോഗബാധിച്ചവരുടെ ആകെ എണ്ണം 3,44,01,670 ആയി. 462,189 ആയി മരണസംഖ്യയും ഉയർന്നു.\nഎന്നാൽ സജീവ രോഗികളുടെ എണ്ണത്തിൽ ഇന്നും കുറവ് രേഖപ്പെടുത്തി. 138,556 പേരാണ് നിലവിൽ ചികിത്സയിൽ കഴിയുന്നത്. രോഗമുക്തി നിരക്ക് 98.25 ശതമാനമായി തുടരുകയാണ്. കഴിഞ്ഞ ദിവസം മാത്രം 13,878 പേരാണ് രോഗമുക്തി നേടിയത്.\nപുതിയ കേസുകളുടെ പ്രതിദിന വർദ്ധനവ് കഴിഞ്ഞ 34 ദിവസമായി 20,000 ൽ താഴെയാണെന്നത് ആശ്വാസകരമാണ്. രാജ്യത്തെ പ്രതിദിന പോസിറ്റിവിറ്റി നിരക്കും കഴിഞ്ഞ ഒരു മാസത്തിലധികമായി രണ്ടു ശതമാനത്തിൽ താഴെയാണ്. 1.10 ശതമാനമാണ് ഇന്നത്തെ ടിപിആർ.\nഅതേസമയം, രാജ്യത്ത് ഇതുവരെ 110.23 കോടി ഡോസ് വാക്സിനുകൾ വിതരണം ചെയ്തതായി ആരോഗ്യ മന്ത്രാലയം അറിയിച്ചു.\nAlso Read: കനത്ത മഴ: കോട്ടയം, പത്തനംതിട്ട ജില്ലകളിൽ ഉരുൾപൊട്ടൽ; ആളപായമില്ല\nWeb Title: India registers 13091 fresh corona infections and 340 deaths\nക്രിക്കറ്റ് താരത്തിന്റെ ഒമ്പത് മാസം പ്രായമുള്ള മകൾക്കെതിരായ ബലാത്സംഗ ഭീഷണി: ഹൈദരാബാദ് സ്വദേശി അറസ്റ്റിൽ